PANGKULTURANG DYORNAL NG 
PAMBANSA-DEMOKRATIKONG KILUSAN 

SA PANGANGASIWA NG 
ARTISTA AT MANUNULAT NG SAMBAYANAN (ARMAS) 
SA PAMAMATNUBAY NG PARTIDO KOMUNISTA NG PILIPINAS (MLM) 


Ang pabalat na nilikha nina Ka Artemio at Ka Firefoot ay nagpapahiwatig ng si- 
ning biswal na nakapaskil sa pader o street art. Pumapagitna rito ang armadong pa- 
kikibaka, sa likod ang rebolusyonaryong kilusang lihim, sa likurang flap ang hayag na 
demokratikong kilusang masa, samantalang sa unahang flap ang mga martir na sina 


Armando Teng, Lucio de Guzman, Melito Glor, Lorena Barros, Racquel Aumentado, 
Gregorio Rosal at Eduardo Serrano. 


AW nc MAMAMAYAN 
~ “ATAGALUGAN 


ANG BAWAT LIKHANG-SINING SA ISYUNG ITO NG YSS .. MAAARING IPALA- 
GANAP SA ANUMANG PARAAN O ANYO: ANG MGA AWIT, TULA, KWENTO, SANAYSAY AT 


SINING BISWAL AY MAAARING SIPIIN SA MGA PANUNURI AT ITANGHAL SA MGA PULONG- 
MASA AT MGA PAGTITIPON NG MGA REBOLUSYONARYONG PWERSA, MAAARING ISALIN 
SA IBANG WIKA AT ILATHALA SA MGA PUBLIKASYON NG PAMBANSA-DEMOKRATIKONG 
KILUSAN. 


HINIHIKAYAT ANG LAHAT NG KASAMA SA KANAYUNAN MAN O SA LUNSOD NA MAG- 
AMBAG NG KANILANG MGA AKDA AT IBA PANG LIKHANG SINING. ANUMANG MGA 


PUNA AT MUNGKAHI AY MALUGOD NAMING TINATANGGAP SA DIWA NG IBAYO PANG 
PAGPAPAUNLAD SA ATING REBOLUSYONARYONG SINING AT PANITIKAN. 


Inihahandog 
ng Artista at Manunulat ng Sambayanan (ARMAS) ang isyung ito ng ULOS 
sa mga namartir na kadre at aktibistang pangkultura ng Timog Katagalugan. 


Ma. Lorena Barros 
Armando Teng, Ka Simeon 
Gregorio “Ka Roger” Rosal 
Pamela Jane Lapis, Ka Sol 
Marjorie Manto, Ka Mawen 
Eduardo Serrano, Ka Eddik 
Raquel Aumentado, Ka Nika 

Misael Burgos, Ka Gerard 
Manases Tena, Ka Marlou 
Emmanuel Florendo, Ka Edu 
Marlon Caacbay, Ka Ope 
Elmer Briria, Ka Maolen 
Jayjay Monasterio, Ka Binbin 
Jayson Pagalan, Ka Udyr 
Emmanuel delos Reyes, Ka Wendy 
Renante Medina, Ka Luis 
Rowan Labo, Ka Devon 
Symone Donacao, Ka Mario 
Kristine Quevedo, Ka Mina 
Karen Joy dela Cruz, Ka Lailee 
Mark Anthony Velasco, Ka Rowan 
Deborah Stoney, Ka Adela 
Stephen Lester Barrientos 
Armando Cerna, Ka Sixto 
Marcos Valentin 
Darwin Amay, Ka Rio 
Arman Albarillo, Ka Jun 
Ka Jed 


Ang kanilang kasigasigan at mga obra ay nag-ambag ng matingkad na kulay 
sa kambas ng rebolusyonaryong kultura na patuloy na nagiging inspirasyon ng 
mga kasamang nagpapayaman sa kanilang nasimulan hanggang mabuo ang 
maliwanag na larawan ng tagumpay. 

ira sa Maynila. Atras sa San Mateo, Montalban: 
Cavite. Maghold-out at magpalakas sa Quezon. Ikot sa 
Laguna at bira ulit sa Maynila. Laban ba ito nina Matienza 
ng Batangas, nina Jacinto at Sakay ng Laguna, ng HMB sa 
Quezon, o ng BHB sa Timog Katagalugan? Naikintal na 

sa kasaysayan ang matagal 
na pakikibaka ng rehiyong 
ito. 

Sa unang pagkakataon ay iti- 
natampok sa ULOS ang Timog 
Katagalugan. Ang rehiyong ito 
ang isa sa pinakamakapal ang po- 
pulasyon at napakahaba ng tradi- 
syon ng rebolusyonaryong pakiki- 
baka mula pa noong panahon ng 
Katipunan, ng HukBaLaHap, HMB, 
hanggang sa matagalang digmang 
bayang inilulunsad ngayon. 

Dahil nasa tarangkahan, nai- 
lagay sa natatanging katayuan ang 
TK na mabilis na nasasaklaw ng 
mga pagbabago sa Kamaynilaan at 
madali ring nalalaman sa sentrong 
lunsod ang mga kaganapan rito. 
Nakasalang ito sa walang kabusu- 
gang pananakop ng mga monopolyo 
kapitalistang dayuhan, malalaking 
burgesya kumprador at panginoong 
maylupa sa papalaking lupa para sa 
mga pabrika, mga resort at aliwang 
panturista, mga enklabo para sa 
dayuhang kapitalista. Umiiwas sila 
sa sikip ng Maynila at mas mataas 
na buwis nito at nahahalina sa la- 
kas paggawang labis na pinamura 
ng lumobong dami ng magsasakang 
nawalan ng kabuhayan. 

Tumatagos ang ganitong kata- 
ngian sa nilalaman at anyo ng mga 
likhang-sining ng Katagalugan. Na- 
bubuo ang kultura ng pinagsanib 
na mga pumapasok na pagbabago 
ng kalunsuran at ng nananatiling 
pagkaatrasado ng malawak na ka- 


nayunan, sa lunan ng malalim na 
tradisyon ng rebolusyonaryong pa- 
kikibaka at ng kasalukuyang matin- 
ding digmaan. 

Inilalarawan sa isyung ito ng 
ULOS ang isang nakababagabag 
na tanawin ng mga pamilyang 
nawalan ng lupa at tahanan dahil 
“nililinis” ng gubyerno ang mga 
tabing-ilog o kaya'y nagtatayo ng 
golf course para sa mayayaman, 
ng manggagawang nakipagsapala- 
ran at napahamak sa ibang bansa 
o kaya'y pinahihirapan ng walang 
katapusang pang-eendo. 

Nakakaantig sa mismong pag- 
kapayak ng kanilang pagsalaysay 
ang mga dagling Ako si Wendy 
ni Ka Ayto, Magandang Balita 
ni Ka Insiang, Manggagawa, 
Mandirigma ni Ka Lina, at Ang 
mga Diwata sa Tabing-Ilog ni Ka 
Ayto. Hindi maiwasan ng mamba- 
basa na masangkot sa tiim-bagang 
na galit ng mga manggagawang 
nakikibaka sa kwentong Bihis ng 
Pagbabalikwas ni Ka Alena at 
tulang Kalatas kay Lucio Tan 
at mga Katulad Niya ni Silvia 
Madiaga. Sa huli'y taglay rin ng 
mga akdang ito ang lakas ng loob 
at pakikibaka ng mga manggagawa 
para sa mas maaliwalas na bukas. 

Nakapalibot sa mga pabrika at 
enklabo ang malawak na kanayu- 
nang dumaranas ng kahirapan at 
kawalang katarungan, pagpapaha- 
laga sa kapital at kayamanan kay- 
sa sa mga tao. Kahirapan itong 


naisalarawan ng tulang Ang Baka 
ay Maylupa, ang Magsasaka ay 
Busabos at Dukha ni Ka Goryo. 
Hanggang sa kasuluksulukan ng 
kanayunan, sa lugar ng mga katutu- 
bo, ay nariyan ang panghihimasok 
ng naghaharing uri. At dahil inaapi, 
lumalaban at ipinagwawagi ng mga 
magsasaka ang kanilang mga kam- 
panya sa rebolusyong agraryo. Ang 
dula ng Pulang Bandila na Pikad 
Maglulukad at awiting Baguhin 
ang Partihan ni Ka Sol ang na- 
ging panawagan sa matagumpay na 
kampanyang magsasaka sa Bondoc 
Peninsula. Nariyan din ang pa- 
nawagan sa pagkakaisa ng mga am- 
bahang katutubo, at ang pagsanib 
ng katutubong kultura sa kultura ng 
rebolusyon. Isinama sa koleksyong 
ito ang Gintong Silahis bilang ha- 
limbawa ng maraming mga popular 
na kanta na isinalin sa katutubong 
lengguwahe at naging bahagi na ng 
katutubong kultura. 

Ang ikatlong seksyon ng ULOS 

ay nakapa- 
tungkol sa 
armadong 
pakikiba- 
ka sa rehiyon. 
Nagpapakita ng 
pagkilos ng ma- 
sang magsasaka para 
sa armadong pakikibaka 
ang tula ni Ka Fiel na May 

Isanlibo’t Isang Paraan ang 
Masa at ang kwentong Ang Masa 
Lamang ang Tunay na Bayani! ni 
Ka Andy kung saan pinangangala- 
gaan ng masa ang hukbong bayan 
bilang kanilang sariling hukbo. 
Katapat naman ng temang ito ang 
pagmamalasakit ng hukbong bayan 
sa magsasaka sa tulang Ang Aming 
Hukbo ni Ka Mindo. Sa tula ni 
Freida Miral na Nanay, Tatay, na- 
ging pagsisikap na ng buu-buong 
pamilya ang pakikibaka. At sa liham 
ni Ka Udyr sa kanyang karelasyon, 
nariyan ang pangingibabaw ng pag- 
lahok sa armadong pakikibaka ba- 
gaman masakit ang pagkakalayo sa 
mahal sa buhay. 

Itinutulak at binibigyang sig- 
la ang pagpupunyagi sa arma- 
dong pakikibaka ng awiting Ubos- 
Kaya ni Ka Sol at Sulong Pulang 
Mandirigma ng Pulang Bandila at 
pagbigo sa mga operasyon ng kaaway 
upang sumulong sa mas mataas na 
antas ng digmang bayan. Kabilang sa 
pagsulong na ito ang mga pagsisikap 
sa pagpapaunlad ng kakayahan ng 

hukbong bayan sa tulang Masalimuot 
ang Asimut ni Ka Eman. Nariyan din 
ang pagpapaunlad ng ispesyalisadong 
gawain sa pag-isnayp at sa gawaing 
medikal na inilalarawan ng tulang BP 
at Baril ni Ka JP at kwentong Unang 
Pagsusulit ni Ka Oxen. 

Sa matagalang digmang 
bayan, malaki ang papel ng 
Timog Katagalugan sa 
pagyanig sa kaaway sa 
kanya mismong sen- 
tro kahit nagpapa- 
lakas pa lang ang “ 
hukbong bayan sa 
buong bansa. | 

Itinatakda ng M 
mga partikular na N 
katangian ng dig- 
mang bayan ang 
pagtutuwang ng Timog 
Katagalugan at Gitnang 
Luzon sa pagkubkob sa sen- 
trong lunsod, kaya’t sa mas mataas 
na antas ng matagalang digma, ka- 
katok ang mga armas ng rebolusyo- 
naryong hukbo sa tarangkahan ng 
Kamaynilaan. 

Sa gayon, ang digmaan dito 
ay lubhang mahirap at malupit. 
Napakaigting ng pagbabantay ng 
kaaway rito, kapwa sa kanilang 
pang-ekonomyang mga interes at sa 
pagtatanggol sa kanilang sentro ng 
kapangyarihan. Sa pagsimula pa lang 
ng unang mga industriya sa pagkain 
at kasuotan na itinayo sa Canlubang 
Sugar Estate at HaciendaYulo noong 


— 


— Ñ 


maagang bahagi ng dekada siten- 
ta ay nakapusisyon na sa karatig 
ang Camp Vicente Lim ng PC at 
Camp Eldrige ng MIG-4. Mula 
sa Oplan Black Orchids noong 
1976 na lumipol kina Ka Lorena 
Barros at nagtaboy sa BHB mula 
sa Kagitingan, sa Project Bold 
na bumiktima kina Rizalina 
Ilagan, Jessica Sales at mara- 
mi pang ibang kabataan noong 
1977, hanggang sa Oplan Habol 
Tamaraw ni Palparan noong 
2000-2003 na pu- 
matay ng napaka- 
raming magsasaka 
at mga lider masa, at sa 
iba pang partikular na mga 
kampanya ng OBL 1 at 2 sa 
iba’t ibang prubinsya, na- 
kita ang lupit ng kaaway 
Bw at ang ngipin-sa-ngi- 
ping pag-aagawan sa 
tarangkahan. Hindi kataka-takang 
ang rebolusyonaryong pwersa ay 
paulit-ulit na  makipaggitgitan, 
mabigo, at bumangon muli, ha- 
bang patuloy na sumusulong ang 
digmang bayan. 

Pinalalamnan ito sa kwen- 
tong-kasaysayan nina Ka Nap, Ka 
Heremias at Ka Rolex sa ikatlong 
bahagi ng seryeng Mga Alon sa 
Dagat ng Nakaraan. Ipinakita 
sa Mga Alon ang pagtutulungan 
ng mga manggagawa at magsa- 
saka laban sa komun na kaaway, 
ang kasaysayan ng pagkilos sa 


Batangas at Laguna, ang pagkamu- 
lat ng mga estudyante sa tulong ng 
pakikibaka ng mga manggagawa, 
ang pag-oorganisa sa mga pabrika 
mula sa mga magsasakang kamag- 
anak nila sa karatig na mga komu- 
nidad, samantalang katuwang nito’y 
ang pagdami naman ng mga man- 
dirigma ng hukbong bayan mula sa 
mga estudyante at manggagawa, at 
kung paanong muli’t muling naka- 
kabangon ang iba’t ibang larangang 
gerilya mula sa matitinding bigwas 
ng kaaway. 

Kaya’t sa gitna ng mga kahira- 
pan at mga pagsulong, isang kato- 
tohanan sa pakikibaka ang pagka- 
kasawi ng mga kasama sa labanan. 
Malungkot ngunit nagbibigay ng in- 
spirasyon ang mga elehiya o tulang 
parangal sa mga martir ng rebolu- 
syon na Alaala ng Iyong Paglisan 
ni Lire Rosa, Oktubre Katorse, 
Dosmilkinse! ni Ka Daniel, at 
Paalam Ka Nestor ni Ka Goryo. 
Ngunit sa kabila ng mga lumilisan, 
mayroong nagpapatuloy at napapan- 
day, tulad ng mga kasamang luma- 
laban sa kwentong Kumandera ni 
Ka Oryang. Mayroon ding puma- 
palit, tulad ng nangyari kay Elisa 

sa kwentong Destinasyon ni Ka 
Althea, at sa mga tulang Ang 
Tatlong Sangkap ni Ka Mindo, at 
Sa Bulawanan ni Ka Artsi. 

Ang pambukas na paglilinaw 
sa katangian ng pakikibaka sa 
Timog-Katagalugan na tinaglay 
ng sanaysay na Pakikibaka at 
Pagpupunyagi sa Tarangkahan 
ng Kamaynilaan mula sa 
Armas-TK. Binuod naman ito ng 
kanilang pangwakas na sanay- 
say na Makabuluhang Papel 
ng Gawaing Propaganda at 
Kultura sa Rebolusyonaryong 
Pakikibaka. Ang Armas-TK ang 
katuwang ng ULOS sa paglikha ng 
isyung ito. 

Ang nailathala rito ay ilan la- 
mang sa napakaraming likhang-si- 
ning ng Timog Katagalugan. Sa 
patuloy na pagpupunyagi sa mara- 
mihang-aspetong gawain ng rebo- 
lusyonaryong pakikibaka sa 
rehiyon sa kabila ng maigting na 
atake ng kaaaway, tiyak na mas 
marami pa ang lilitaw na mga likha 
na nagsasalamin ng masigla, wa- 
lang kupas at mataas na diwa n 
rebolusyonaryong kultura. U 

PAKIKIBAKA AT PAGPUPUNYAGI 
SA TARANGKAHAN NG 
KAMAYNILAAN 


ng Armas-Timog Katagalugan 


QM WP 


s | 
i 


Mans ang rebolusyonaryong kasaysayan ng pakikibaka 
ng mamamayan ng rehiyong Timog Katagalugan. Mula sa 
panahon ng pagpupundar, sa pagpapasigabo sa demokratikong 
kilusang masa sa kalunsuran, sa unang mga kabiguan sa pagta- 

tayo ng mga sonang gerilya, sa pagharap sa pasistang atake ng 
kaaway, sa pagbwelo ng armadong pakikibaka sa kanayunan, sa 
pagpapaigting ng mga kampanya at pakikibakang masa, sa ti- 
namong pansamantalang pinsala at pag-atras, sa pagwawasto at 
muling pagbangon ng rebolusyonaryong kilusan at sa patuloy na 
pagpupunyagi sa pagrerebolusyon hanggang sa kasalukuyan— 
ang lahat ng ito ay buong-tapang na hinarap ng matatapat na ka- 
dre at kasapi ng Partido Komunista ng Pilipinas, ng magigiting 
na Pulang kumander at mandirigma ng Bagong Hukbong Bayan 
at ng buong rebolusyonaryong mamamayan sa rehiyon. At ang 
lahat ng ito ay nakalaan para sa pag-aambag sa kabuuang layu- 
nin ng rebolusyonaryong kilusan na kumpletuhin ang mga pa- 
ngangailangan para makasulong mula sa gitna tungong abanteng 
bahagi ng estratehikong depensiba at ilatag ang batayan para sa 
estratehikong pagkapatas sa nalalapit na mga taon. 

Dahil malapit lang sa Kamaynilaan, mabilis na kumalat ang apoy 
ng pakikibaka sa Timog Katagalugan. Umusbong ang progresibong ki- 
lusan sa rehiyon sa hanay ng mga estudyante at guro ng Unibersidad ng 
Pilipinas Los Bafios (UPLB) noong kalagitnaan ng dekada 1960. Dito 
nabuo ang unang balangay ng Kabataang Makabayan (KM) gayundin 
ng Samahang Demokratiko ng Kabataan (SDK). Ang mga aktibistang 
ito ang naging bag-as ng mga kilos-protesta sa rehiyon. 

Nang pumutok ang Sigwa ng Unang Kwarto, mayroon ding mga ka- 
sabayang aksyong protestang inilunsad sa Los Baños, Sta. Cruz at San 
Pablo sa Laguna. Ibinunsod 
ng Sigwa ang mabilis na pag- 
kalat ng apoy ng pakikibaka, 
ng pagbubuo ng mga organi- 
sasyong masa di lamang sa 
hanay ng mga kabataan kun- 
di maging sa sektor ng mga 
manggagawa at magsasaka. 
Sa pagtatapos ng taong 1970, 
nakapagbuo na ng mga orga- 
nisasyon sa Laguna, Quezon, 
Batangas at Cavite. Pagsapit 
ng Enero 1971, namalas ang 
lakas na nakamit sa organi- 

sasyon sa TK nang ilunsad ang pam- 
bansang protesta laban sa pagtataas ng 
presyo ng langis kung saan naparalisa 
ang maraming linya sa transportasyon 
sa rehiyon. Sa bahagi ng pambansang 
highway sa Los Baños, nagtayo ng ba- 
rikada ang mga 


1973, sa kanlurang Batangas noong 
1973, sa Oriental Mindoro noong 
1973 at 1974, at sa upland Cavite 
at silangang Batangas noong 1974. 
Tanging ang larangang gerilya sa 
hangganang Quezon-Bicol ang na- 

kapanatili noong 


stig es * “Ang mga aktibistang "> 

ga drayber. MA Maging ang 
Bago ang masang iniluwal ng piden DE 
deklarasyon ng Sigwa ang pinagmulan Partido ay hindi 
Batas Militar, din ng mga kadreng miminsang du- 
marami nang manas ng pinsa- 


mga pagkilos 
ang inilunsad sa 
TK. Tampok sa 
mga ito ang mga 
pagkilos para kundenahin ang pagsus- 
pindi ni Ferdinand Marcos sa writ of 
habeas corpus. Naglunsad din ng mga 
kampanya sa relief at rehabilitasyon 
dulot ng baha. Sa isla ng Mindoro, 
may mga pagsisikap na rin sa gawaing 
propaganda at organisasyon sa hanay 
ng mga estudyante. 

Ang mga aktibistang masang ini- 
luwal ng Sigwa ang pinagmulan din ng 
mga kadreng nagpundar ng mga binhi 
ng armadong pakikibaka sa rehiyon. 
Naging masalimuot ang unang pagta- 
tangkang magbukas ng mga sonang 
gerilya sa iba’t ibang bahagi ng TK. 
Sing-aga pa ng 1969 ay may mga pag- 
sisikap nang magbukas ng sonang 
gerilya sa may San Pablo sa Laguna. 
Magkakasunod na nabigo ang mga 
pagsisikap dito maging sa bahaging 
Banahaw ng Quezon noong 1972 at 

nagpundar ng mga 
binhi ng armadong 
pakikibaka sa rehiyon.” 


la. Maliban sa 
mga napaslang 
sa kubkob ng ka- 
away, marami rin 
ang dinukot at hindi na kailanman 
inilitaw ng pasistang diktadurang 
Estados Unidos-Marcos (DEUM). 
Sunud-sunod na pinsala ang dinanas 
ng panrehiyong liderato noong 1970, 
1973, 1974, 1975 at 1977. Sa kabi- 
la ng mga pinsala, patuloy na nag- 
punyagi ang mga rebolusyonaryong 
pwersa sa rehiyon. Sa bawat pag- 
kawasak, puspusan nilang pinagsu- 
mikapan ang muling pagbubuo ng 
organisasyon ng Partido at mga yunit 
ng hukbo. 

Dumanas din ng kahirapan 
at pagtamlay ang mga rebolusyo- 
naryong gawain sa rehiyon bunsod 
ng pinsalang dulot ng paksyunalismo 
ni Apolinario o Phoebe sa loob ng 
Partido. Sa wastong gabay ng KTKS 
at Kilusang Pagwawasto, naiwaksi 
ang mga maling gawi at kaisipang lu- 

maganap sa rebolusyonaryong kilusan sa rehiyon. Mula sa pagtamlay, 
nakapagpanibagong-sigla ang lahatang-panig na pagsusulong ng rebo- 
lusyonaryong gawain sa TK mula taong 1978. 

Kaalinsabay, masusing pinag-aralan ng mga rebolusyonaryo ang 
Ang Mahigpit Nating mga Tungkulin na nagsilbing gabay sa pag- 
pupunyagi sa pagsusulong ng rebolusyonaryong kilusang masa, ng 
pagpapalakas ng BHB at armadong pakikibaka at ng pagbubuo ng ma- 
lawak na antipasista, anti-imperyalista at antipyudal na nagkakaisang 
prente. Sa pagitan ng mga taong 1978 hanggang 1986, sumulong nang 
lahatang-panig at kumprehensibo ang rebolusyonaryong pakikibaka sa 
rehiyon. 

Sa mga mobilisasyong masa, nahubog ang baseng masa kapwa sa ka- 
lunsuran at kanayunan sa mga multisektoral na pagkilos. Pinakatampok 
sa mga ito ang mobilisasyon sa Maynila sa pagdating ng Santo Papa at 
kampanyang boykot noong 1981, ang kampanya laban sa monopolyo 
sa niyog noong 1982 at ang kampanyang boykot sa eleksyon ng interim 
batasang pambansa noong 1984 kung saan nakapaloob ang makasay- 
sayang Lakbayan at Sakbayan. 

Napanday sa militante at rebolusyonaryong pakikibaka ang baseng 
masa sa rehiyon. Ang matibay na base ring ito ang naging languyan ng 
Partido at BHB sa patuloy na pagpapaigting ng pakikidigmang gerilya 
sang-ayon sa panawagan ng pambansang sentro. 

Ininda ng reaksyunaryong gubyernong pinamumunuan noon ng 
diktador na si Marcos ang pagsulong ng rebolusyonaryong pakikibaka 
sa rehiyon. Dahil sa desperasyon nito, ipinatupad ang Oplan Cadena de 
Amor na naging prototype ng mas engrandeng pambansang kontra-re- 
bolusyonaryong Oplan Katatagan. Ipinakat ang siyam na batalyon 
ng AFP sa hangganang Quezon-Bicol at sa South Quezon-Bondoc 
Peninsula ngunit binigo ito ng hukbong bayan. Matapos bumagsak ang 
diktadurang US-Marcos, mabilis na sumulong ang rebolusyon sa buong 
kapuluan. 

Ngunit mabilis na nadiskaril ang pag-abanteng ito ng rebolusyon 
dulot ng pangingibabaw ng insureksyunista at putsistang linyang nag- 
hangad ng mabilisang tagumpay. At matapos ang idinulot nitong mga 
kahirapan at kabiguan, nalulong sa kahibangan ng pagdududa at ipi- 
natupad ang madugong panunugis sa mga pinaghihinalaang impiltra- 
dor upang pagbuntunan ng sisi ng mga kabiguan dulot ng maling linya. 
Nagdulot ito ng pinsala sa rebolusyonaryong kilusan sa rehiyon. 

Mahusay na iginiya ng Komiteng 
Rehiyon ng Partido 
sa 

Mapagpasyang hinarap ng 
pambansang sentro ang mga idinu- 
lot ng maling kaisipang nakapasok 
sa Partido. Mahusay na iginiya 
ng Komiteng Rehiyon ng Partido 
sa TK sa pamumuno ni Kasamang 
Armando Teng ang pagbangon 
mula sa mga pinsala at muling 
pagpapalakas nang lahatang-pa- 
nig ng rebolusyonaryong kilusan. 
Nalubos ng Partido ang tagumpay 


pamumuno ni 


ng Ikalawang Dakilang Kilusang 
Pagwawasto sa rehiyon noong ta- 
ong 1997, isang taon na mas maa- 
ga sa pambansang saklaw. Naging 
hudyat ito ng ibayong pagsulong 
pa ng rebolusyonaryong pakikiba- 
ka sa rehiyon. 

Sa unang malaking pagkilos 
ng mamamayan ng rehiyon, ipina- 
dala ni Kasamang Armando Teng 
ang pinakamahuhusay na kadre 
para matiyak ang linyang bitbit sa 
propaganda at kultura. Samantala, 
mula sa dinanas na pagliit, naka- 
bawi ang mga yunit ng hukbo at 
baseng gerilya sa kanayunan, ba- 
gay na ikinabahala ng reaksyu- 
naryong gubyerno. Sumigla ang 


sa 
Kasamang 
Armando Teng ang pagbangon 
mula sa mga pinsala at muling 
pagpapalakas nang lahatang-panig 
ng rebolusyonaryong kilusan. 


mga taktikal na opensiba ng 
BHB habang muling sumigla rin 
ang pagsusulong ng rebolusyong 
agraryo. 

Para pigilan ang pagsulong ng 
rebolusyon sa rehiyon, muling ki- 
nonsentra sa TK ang mga atake ng 
Armed Forces of the Philipines at 
Philippine National Police. Ang 
rehiyon ay naging laboratoryo ng 
mga kontra-rebolusyonaryong 
atake ng kaaway at 
naging prayoridad ng 
Oplan Makabayan no- 
ong 1998. Samantala, 
noong 2001 hanggang 
2004 naging pamban- 
sang prayoridad ang 
isla ng Mindoro ng 
Oplan Balangai. Sa 
panahon ding ito humigit-kumu- 
lang 28 batalyon ang nakadeploy 
sa rehiyon. Dito ikinonsentra ang 
mga ispesyal na yunit ng kaaway, 
maging ang paggamit ng mga ma- 
kabagong kagamitang pang-sur- 
beylans. Ang sumunod na rehi- 
meng US-Macapagal Arroyo ay 
hindi rin nagpahuli sa paghahasik 
ng teror at pasismo sa mga ka- 
nayunan at kalunsuran ng TK sa 
pamamagitan ng kanyang Oplan 
Bantay Laya. 

Ang walang kaparis na atake 
ng kaaway, sa laki ng ibinuhos 
na deployment ng AFP-PNP- 
CAFGU, sa walang paglubay ng 
malulupit na mga kampanyang 


TK 

supresyon at mga operasyon ng paghanap at paglipol ng Oplan Bantay 
Laya I at II ng rehimeng US-Macapagal-Arroyo at ng Oplan Bayanihan 
ng rehimeng US-BS Aquino—at sa harap nito—ang walang kaparis na 
rebolusyonaryong determinasyon ng Partido, hukbong bayan at mama- 
mayan ng TK na labanan at biguin ang mga Oplan na ito—ang namu- 
mukod na marka at katangian ng nakaraang 15 taon ng magiting na 
rebolusyonaryong pagpupunyagi. Sa saklaw ng panahong ito, umaabot 
sa 17 hanggang 20 panagupang batalyon ng AFP (di pa kabilang ang 
mga pwersa ng PNP at CAFGU) ang iniharap sa mga larangang gerilya 
ng BHB sa saklaw ng TK. Malayung-malayo na ito sa 8 hanggang 10 
batalyong nakadeploy sa rehiyon noong 1993 hanggang 1997. 

Naging biktima ng pasistang atake ang mga lider-aktibista ng kilu- 
sang masa sa lungsod. Halos magkakasunod ang mga pinaslang, iligal 
na inaresto at ibinilanggo, dinukot at hindi na inilitaw na mga kasapi 
ng iba’t ibang organisasyong progresibo. Maraming mga komunidad 
ang nadisloka dulot ng malaganap na militarisasyon sa kanayunan, at 
maging sa mga komunidad ng maralitang lungsod. 

Magiting na inilunsad ng BHB sa TK ang ilandaang mga matatagum- 
pay na taktikal na opensiba upang parusahan ang kaaway, ipagtanggol 
ang base at bigyan ng hustisya ang mga mamamayang biktima ng pan- 
darahas. Ang mga taktikal na opensibang ito ay nagkumpiska sa mga 
armas ng kaaway at nadagdag sa arsenal ng BHB. 

Makabuluhan ang papel na ginampanan ng demokratikong kilu- 

sang masa sa lungsod sa pagsisiwalat 
ng lahat ng kahayupang ginawa ng 
mersenaryong militar laban sa mama- 
mayan. Itinanghal nito sa pamban- 
sang entablado ang pakikibaka para sa 
pagtatanggol sa kagalingan at karapa- 
tang pantao ng mamamayan . 

Hindi rin pinalalampas ng mama- 
mayan ng TK ang maiinit na isyung 
panlipunang kinakaharap ng buong 
sambayanan. Aktibong lumahok ang 
mamamayan ng TK sa mga kilos-pro- 
testang inilulunsad sa Kamaynilaan 
tulad na lamang ng pagpapataas ng 
sahod ng mga manggagawa, pagpapa- 
tupad ng tunay na repormang agraryo, 
pagtataguyod ng serbisyong panlipu- 
nan tulad ng edukasyon, kalusugan at 
pabahay, at paglaban sa korapsyon at 
katiwalian. Kahit sa mga kagyatang 
panawagan, mabilis na nakakatugon 
ang TK dahil karatig-rehiyon lamang 


ito ng Kamaynilaan. 

Ang kalapitan ng rehiyon 
sa Kamaynilaan din ang dahilan 
kung bakit napakabilis ng reak- 
syon ng kaaway sa bawat rebo- 
lusyonaryong pagsulong sa TK. 
Pinanday ang rebolusyonaryong 
base sa gitna ng labis na kahira- 
pang dulot ng matinding panunu- 
pil ng kaaway. Buhay na patunay 
ang karanasan ng rehiyon na pa- 
tuloy na makapagpunyagi sa ha- 
rap ng bawat malulupit na pagta- 
tangka ng kaaway na gapiin ang 
rebolusyonaryong pakikibaka ng 
mamamayan. 

Ang punlang inihasik sa mata- 
bang lupa ng rebolusyonaryong 
pakikibaka sa rehiyon ay malaon 
nang umusbong at ngayo'y hitik 
na sa bunga. Nakatindig na ang 
kasalukuyang henerasyon ng mga 

rebolusyonaryo sa inaning mga tagumpay ng mapunyaging pagpupundar. 
Sa tarangkahan ng Kamaynilaan, tiyak na titindi pa ang labanan sa puli- 
tika, ekonomya at militar. Haharapin ng rebolusyonaryong kilusan sa 
rehiyon ang kontra-rebolusyonaryong digma ng mga reaksyunaryong 
rehimen ng mas maigting na rebolusyonaryong digma. laambag ang 
ubos-kaya para makapag-ambag sa panawagan ng Partido na isulong an 

digmang bayan sa mas mataas na antas. N 


Si Phoebe ay isang kadreng taga-Bikol (BK) na kabilang sa RIB ng dating 
Komiteng Rehiyon sa Timog Luzon (KRTL). Nang hinati sa TK at BK ang KRTL 
napagpasyahang sa BK siya italaga. Naghihintay siya ng pagtawid sa BK nang 
gumawa ng kaguluhan. Habang naghihintay ng tawid, binigyan siya ng pansa- 
mantalang gawain sa RIB ng TK. Ito ang ginawa niyang tuntungan para pakawa- 
lan ang isang kaguluhan na nauwi sa paksyunalismo. 

Sinimulan niya ang kaguluhan sa pamamagitan ng pagpapakalat ng intriga na 
inaapi at diskriminado ang mga kadreng Bikolano sa KALAYAAN (Larangang 
Gerilya ng Hangganang Quezon-Bikol). Ginatungan niya ang mga karaingan ng 
mga kadre at mandirigma para pasamain ang KRTK. Ginamit niyang behikulo 
ang pagbibigay ng pag-aaral bilang kagawad ng RIB. Nagmaniubra siya sa ple- 
num ng KRTK noong 1977 para patalsikin sa katungkulan ang kalihim ng rehiyon 
at mailagay ang sarili na kalihim sa idinaos na halalan. 

Tumulong ang Komite Sentral sa paglutas sa mga pangunahing problema ng 
organisasyon ng Partido sa rehiyon sa pamamagitan ng inilunsad na panrehiyong 
Kilusang Pagwawasto laban sa paksyunalismo ni Apolinario noong 1979. 

Pagpupugay sa alaala ng mga pangalang 
patuloy na gumigiya 
sa tagumpay ng armadong pakikibaka 
sa Timog Katagalugan 

BAGONG HUKBONG BAYAN 


par ang rebolusyonaryong pakikibaka sa Timog Katagalugan 
ng di matitibag na muog ng kabayanihan ng mga rebolusyonaryong 
martir. Hindi sila nag-asam ng puntod na libingan para sa nabuwal 
na katawan. Hindi sila humiling ng bantayog upang tanghaling 
monumento. Walang kundisyon nilang iniambag ang buhay, 
pagkatao at kamatayan sa paglilingkod sa sambayanan at pagsusulong 
ng rebolusyon sa rehiyon. At hanggang sa kasalukuyan, sa bawat 
tagumpay at opensiba ng armadong pakikibaka sa kanayunan, patuloy 
na lumilikha ng kasaysayan ang kanilang pangalan. 


Melito Glor 


Tubong Atimonan, Quezon si Kasamang Melito Glor. Sa kanyang 
kabataan ay kinakitaan na ito ng potensyal sa pamumuno dahil sa 
angking husay at talino. Nag-aral siya sa Unibersidad ng Pilipinas at 
dito namulat sa panlipunang kalagayan. 

Nang ipataw ang Batas Militar noong 1972, bumalik siya sa 
Quezon upang mag-organisa. Hindi nagtagal ay itinalaga siya bilang 
namumunong kadre at kumander sa mga yunit ng Bagong Hukbong 
Bayan na sumasaklaw sa maraming prubinsya sa rehiyon. 

Disyembre 1974 nang magkaroon ng engkwentro sa hinihimpi- 
lang bahay nina Ka Melito at dalawa pa niyang kasama, na ang isa ay 
ang kanyang asawa na siyam na buwang nagdadalantao. Nasawi si 
Ka Melito sa unang palitan ng putok. 

Ipinangalan kay Kasamang Melito Glor ang kumand ng Bagong 
Hukbong Bayan sa rehiyong Timog Katagalugan. 

Apolonio Mendoza 


Isang mapagpakumbaba at mapagmalasakit na pinuno si Kasamang 
Apolonio Mendoza o mas kilala sa pangalang Ka Gendo. Garantisado 
ang tibay at tatag ng kanyang kalooban sa harap ng kaaway. Mataas ang 
antas ng kanyang paggagap sa sakripisyo. 

Kumilos si Ka Gendo sa Quezon-Bicol Zone at naging bahagi ng 
maraming malalaking taktikal na opensiba. Gumanap siya bilang ku- 
mander ng panrehiyong yunit panlaban at namuno sa mga taktikal na 
opensibang laking kumpanya hanggang batalyon. 

Nasawi si Ka Gendo noong 1987 habang sinusuperbisa ang pagka- 
las sa mga eksplosibo sa South Quezon-Bondoc Peninsula. 

Ipinangalan kay Kasamang Apolonio Mendoza ang kumand ng 
Bagong Hukbong Bayan sa Quezon. 


Lucio de Guzman 


Taga-Quezon City. Ikalima sa pitong magkakapatid si Kasamang 
Lucio De Guzman. Sa loob ng seminaryo namulat si Ka Lucio sa 
mga progresibong ideya. Sumapi siya sa Samahang Demokratiko ng 
Kabataan noong 1970. 

Sa kainitan ng Sigwa ng Unang Kwarto ng 1970, sumapi si Ka Lucio 
sa Bagong Hukbong Bayan at nadestino sa Bicol. Noong 1982, itinalaga 
siya sa Mindoro at tumayo bilang kalihim ng Komite sa Isla ng Mindoro 
hanggang sa kanyang pagkapaslang. 

Habang papasok ng sonang gerilya sakay ng isang motorsiklo no- 
ong Nobyembre 4, 1987, nasabat at nadakip siya nang buhay ng mga 
sundalong naglulunsad ng pursuit operation sa yunit ng BHB na naglun- 
sad ng reyd sa bayan ng Magsaysay, Occidental Mindoro. Tinortyur at 
labis na pinahirapan sa Provincial HQ ng PC-INP subalit walang nakuha 
ni anumang impormasyon ang pasistang kaaway. Sinalbeyds siya noong 
Nobyembre 7, 1987 sa pinalabas na isang engkwentro sa Alitaytayan, 

San Jose. Kasama niyang pinaslang ang dalawang aktibong mga lider 
magsasaka na taga-Bubog, San Jose na si Ka Roger Pesales at Hernani 
Jacinto. 

Ipinangalan kay Kasamang Lucio de Guzman ang kumand ng Bagong 
Hukbong Bayan sa isla ng Mindoro. 


Eduardo Dagli 


Ipinanganak si Kasamang Eduardo Dagli sa Rosario, Batangas, 
sa isang pamilyang magsasaka. Naging susing kasapi ng Partido si Ka 
Eduardo sa kanilang lokalidad. 

Taong 1981 nang sumampa siya sa hukbong bayan, kung saan gu- 
mampan siya bilang giyang pampulitika at kadreng militar. Tumampok 
sa mga kasama at masa sa Batangas ang pagiging makata ni Ka Eduardo, 
isang katangian na mas lalong pinagyaman ng kanyang rebolusyonaryong 
pakikibaka. 

Namartir si Ka Eduardo noong Nobyembre 1990 sa Brgy. San 
Francisco, Lipa City nang tambangan ang kanilang grupo ng PNP Mobile 
Group. Tumatayo siyang kalihim noon ng sonang gerilya sa silangang 
Batangas. 

Ipinangalan kay Kasamang Eduardo Dagli ang kumand ng Bagong 
Hukbong Bayan sa Batangas. 


Cesar Batralo 


Tubong San Pablo, Laguna, si Kasamang Cesar Batralo. Nakilala siya 
bilang Ka Raffy sa Kabikulan, Ka Edmund sa Katagalugan, Ka Ruben sa 
Rizal at Bart sa kanyang pamilya at kaibigan. Sing-aga pa noong deka- 
da sitenta nang magsimula siyang gumampan ng mga rebolusyonaryong 
gawain. Nakilala siya sa kanyang husay sa pamumuno at kababaang loob. 

Naitalaga siya bilang kagawad ng Komiteng Tagapagpaganap ng 
Komiteng Rehiyon at iginiya niya ang mga erya na kanyang pinamunuan 
sa rebolusyonaryong landas. 

Dinukot si Cesar Batralo noong Disyembre 21, 2006 sa pagitan ng San 
Mateo, Rizal at Maynila. Siya ang ika-94 na biktima ng pagdukot sa ilalim 
ng rehimeng US-Arroyo. Hindi na siya muling nakita mula noon. 

Ipinangalan kay Kasamang Cesar Batralo ang kumand ng Bagong 
Hukbong Bayan sa Laguna. 


Bienvenido Valleber 


Tubong Tagkawayan, Quezon at mula sa isang maralitang magsasaka. 
Sumapi siya sa Bagong Hukbong Bayan dahil sa dinanas na labis na kaa- 
pihan mula sa kamay ng mga Morato na konsesyonaryo sa pagtotroso sa 
bahagi ng hangganan ng Camarines Norte at Tagkawayan. Ang kanyang 
kapatid ay pinaslang matapos gahasain ng mga tauhan ni Morato. Kaya hi- 
nanap nya ang katarungan mula sa kaapihang ito sa pag-anib sa rebolusyo- 
naryong kilusan. 

Naging mahusay na kadre at organisador siya ng hukbong bayan sa 
hangganan ng Quezon-Bikol. Pinangunahan niya at ng kanyang naging ka- 
biyak ang pagbubukas sa Guinyangan at Bondoc Peninsula para maging so- 
nang gerilya noong 1979. Ipinadala siya sa Mindoro Oriental noong 1982 
para buksan ito na bagong sonang gerilya. Noong 1989, muli silang ipina- 
dalang mag-asawa sa Palawan para magpundar ng bagong sonang gerilya 
doon. Namatay siya pagkaraan tamaan ng matinding malaria noong 1990 
habang gumagampan ng gawaing masa sa Palawan. 

Sa kanyang alaala ipinangalan ang kumand ng hukbo sa Palawan bilang 
pagkilala sa mahalagang papel nya sa pagbubukas ng isla bilang panibagong 
larangan sa armadong pakikibaka. 


Narciso Antazo Aramil 


Tubong-Binangonan, Rizal si Narciso Antazo “Ka Hulyo” Aramil. 
Namulat siya nang maging aktibong unyonista sa isang pagawaan sa Rizal 
noong 1974, at kumilos sa hanay ng mga magsasaka at mangingisda sa 
kapatagang rural ng Rizal at panabihang lawa ng Laguna sa bahaging Rizal 

noong 1983. Isang taon makalipas ito ay naging kasapi siya ng Partido noong 
1984. 

Sumapi siya sa BHB noong 1985 at napabilang sa isang yunit ng Alex 
Boncayao Brigade (ABB). Nang madakip siya ng kaaway noong 1987, ipi- 
nagpatuloy niya ang pagmumulat sa mga kasama niya sa bilangguan. Bunga 
nito ay napagtagumpayan nila ang kahilingan sa pagdadagdag ng rasyong 
pagkain, pagluluwag sa dalaw at iba pang pagpapabuti sa kalagayan ng mga 
bilanggo. Nang makalaya noong 1990, walang inaksayang panahon si Ka 
Hulyo at kagyat na nagtungo sa kanayunan upang muling sumanib sa huk- 
bong bayan. Di naglaon naging kagawad siya ng Komiteng Prubinsya ng 
Partido sa Rizal noong 1996. 

Nasawi siya nang kubkubin ng kaaway ang yunit ng BHB sa lugar ng mga 
katutubong Dumagat at Remontados sa Sitio Sari, Brgy. Lumutan, Heneral 
Nakar, Quezon noong umaga ng Pebrero 14, 2000. 

Ipinangalan kay Ka Hulyo ang kumand ng Bagong Hukbong Bayan sa 
Rizal. 


Rosario Lodronio - Rosal 


Nagmula sa isang pamilyang magsasaka sa lalawigan ng Albay si 
Kasamang Rosario Lodronio-Rosal o mas kilala bilang Ka Soly. Di naging 
hadlang ang kanyang kasarian sa paggampan niya ng kanyang mga tungkulin 
sa rebolusyon. Sumapi si Ka Soly sa Partido Komunista ng Pilipinas at 
sumampa sa Bagong Hukbong Bayan sa saklaw ng Hangganang Quezon- 
Bikol noong Marso 1980 sa edad na 21. 

Dahil sa mahusay na paggampan ng gawain, hinirang siyang 
kagawad ng Komiteng Rehiyon ng TK (KRTK) noong 1994 at nahalal bilang 
regular na kagawad nito sa ginanap na Ikatlong Panrehiyong Kumperensya 
ng Partido sa TK noong 1997, hanggang maging kagawad ng Komiteng 
Tagapagpaganap ng Partido sa rehiyon noong taong 2000. 

Sa loob ng kilusan niya nakilala ang kanyang naging kabiyak, 
si Kasamang Gregorio Rosal o mas kilala bilang Ka Roger, ang yumaong 
tagapagsalita ng Partido. 

Sa isang labanan sa Mauban, Quezon napaslang si Ka Soly noong 
Pebrero 7, 2011 habang magiting na lumalaban sa mersenaryong militar. 

Ipinangalan kay Kasamang Rosario Lodronio-Rosal ang kumand ng 
Bagong Hukbong Bayan sa Sierra Madre sa bahaging Timog Katagalugan. 

ko si Pola, 28 anyos, isang babae. Lumaki ako sa 

hirap. Kapag walang raket ang aking mga magu- 
lang, walang kita. At wala kaming pambili ng pagkain. 
Swerte na kung makaubos ng palamig, pansit, sopas, 
ispageti na nilalako namin ni Nanay sa baryo tuwing 
hapon. Sa kabila nito, iginapang nila ang aking pag-aa- 
ral para mapagtapos ako ng hayskul. 

Tulad ng marami, isa ako sa nahumaling sa programa ng gubyer- 
no na “study now, pay later”. Akala ko nung una, mag-aaral ako katu- 
lad ng mga kabataang may kakayahang makapasok sa kolehiyo. Sino 
ba naman ang hindi nangarap na makapagtapos sa isang unibersidad 
at magkaroon ng maayos na trabaho kinalaunan? 

Tuwang-tuwa ako noon nang makapasok ako sa isang eskwe- 
lahang accredited ng TESDA. Nakapasok ako sa isang two-year cour- 

se. Ang pag-aaral sa loob ng akademya ay yung tinatawag palang dual 
training system. Inaangkin ng eskwelahan na estudyante raw nila kami 
dahil mayroon silang inisyung ID pero sa tatlong buwan ng pagpasok 
ko sa eskwelahan, ni wala kaming sariling klasrum. Maswerte na kung 
makahiram kami ng kwarto sa ibang klase dahil madalas, sa labas ng 
kwarto kami nag-aaral. At ang pinag-aaralan namin, pawang tungkol 
sa kumpanyang pagdadalhan sa amin. Pinag-aralan ko ang iba't ibang 
klase ng wire, connector at kung paano ginagawa ang taping ng mga 
ito para mabuo ang harness ng sasakyan. 

Pagkatapos ng tatlong buwan, nakasama ako sa mga trainees na 
ipinasok sa pabrika. Nalula ako sa trabahong ibinigay sa amin. Kahit na 
sinasabing itinuturing pa rin kaming mga “estudyante” dahil saklaw pa 
ng two-year course ang pagpasok sa pabrika, para na rin kaming mga 
regular na manggagawa sa mga trabaho. Kami ang ginagawang relie- 
ver kapag kulang o di kaya ay naka-leave ang ibang mga manggagawa. 
Wala kaming SSS, walang benepisyo at ang sahod na natatanggap na- 
min ay 240 piso kada araw. Dito na rin kinakaltas ang pambayad sa 
matrikula sa eskwelahan. Sa loob ng isa't kalahating taon, ang pabrika 
na ang nagsilbing eskwelahan namin. 

Sa kabila ng mahirap na kalagayan sa loob ng pabrika, nagtiyaga 
akong pumasok araw-araw. Kako, matapos lang itong sinasabi nilang 
two-year course ay magiging apprentice na rin kami. Kinalaunan, isa 
ako sa mga nagdire-diretso bilang apprentice pero hindi pa man nagta- 
tagal, kasama na rin ako sa mga na-lay off. 

Sinubok kong pumasok bilang saleslady sa isang sikat na mall sa 
prubinsya namin. Naalala ko tuloy ang isang pagkakataon na ipina- 
tawag ako sa buong mall dahil lang sa dala kong panyo na hindi ko 
nairehistro. Kailangan pala itong pangalanan dahil kung hindi, pwede 
kang mapagbintangang nagnakaw sa department store. Hindi ko ki- 
naya ang ganitong pagtrato nila bukod pa sa sobrang nakakapagod ang 
maghapong nakatayo para maabot ang kota ng mga damit na ibebenta 
sa brand namin gayong napakaliit naman ng sahod na natatanggap na- 
min. Matapos ang isang buwan, umalis na rin ako. 

Pagkatapos sa mall, nagwalk-in ako sa isa pang pabrika ng electro- 
nics. Ang ginagawa naman dito ay pagbubuo ng male at female termi- 
nal tulad ng mga ginagamit sa telebisyon. Pero pagkalipas ng humi- 
git-kumulang apat na buwan, na-early endo na ako. 

Nagwalk-in naman ako sa pab- 
rika ng pagkain pero hindi ako di- 
rect employee dahil sa mismong 
pabrika ay may agency. Dito, pala- 
gi akong may dala-dalang kutsara 
habang hinahabol ang mga tasa ng 
pagkain para i-tsek kung sapat ang 
dami ng noodles at condiments o 
kung kailangan itong palitan, dag- 
dagan o bawasan. Kapag sira ang 
makina na naglalagay ng lid ng cup, 
kami ang manu-manong naglalagay 
nito. 

Tatlo ang shift ng mga mangga- 
gawa sa pabrika. Kapag wala ang 
kapalit ko, naoobliga akong mag- 
dire-diretso ng shift. Kaya minsan 
ay umaabot ng 16 oras akong nasa 
loob ng pabrika. Pagkatapos ng li- 
mang buwan ko dito, na-endo na rin 
ako. 

Nakipagsapalaran din ako bi- 
lang isang caddie sa golf course 
malapit sa amin. Naging umbrella 
girl ako ng dalawang buwan pero 
hindi ko rin natagalan dahil hindi ko 
maatim ang naranasang harasment 
mula sa mga naging amo ko. 

Bumalik ako sa pabrika. Nag- 
apply ako sa isang agency sa 
Makati para makapasok sa pagawa- 
an ng plastik. Mga takip ng bote ang 
ginagawa rito--mula sa takip ng 
Zonrox, lotion hanggang sa takip 
ng mga gamot na nakalagay sa bote. 
Nung una, ang linya ko ay sa trim- 
ming pero kinalaunan ay napunta 


ako sa packing. Kung minsan, na- 
giging reliever ako sa operator ng 
makina (moldehan ng takip). 

Sa trimming, ang kota ko 
noon ay 6,000. Sa sobrang nipis 
ng takip, nasusugatan na ang mga 
daliri ko dahil wala naman kaming 
suot na proteksyon. Ang ginagawa 
na lang namin, nilalagyan ng kahit 
anong klaseng tape ang mga dali- 
ri namin dahil habang tumatagal, 
parang namamanhid na rin ang 
mga daliri ko. Sa packing naman, 
ang kota ko noon ay 200,000. 
Kapag hindi ako naka-kota, obli- 
gadong mag-OTY o yung sina- 
sabing overtime-thank-you dahil 
magtatrabaho kami nang walang 
sahod. Na-endo na rin ako dito 
pagkatapos ng limang buwan pero 
nagtrabaho pa rin ako bilang ex- 
tra ng ilang buwan. Kapag extra 
ka, kapareho lang din ng iba pang 
mga manggagawa ang trabaho mo 
pero di hamak na mas mababa ang 
sahod na matatanggap. 

Sa hirap ng buhay, lahat pa- 
pasukin para lang magkatrabaho 
at kumita. Naisip ko noon, iyon 
na ba talaga ang kapalaran ko? 
Bilang isang manggagawa, wala 
na ba talagang ibang mapupun- 
tahan kundi ang mga pabrikang 
maya't maya na lang na magle- 
lay-off sa iyo o mag-eendo kailan- 
man naisin ng kapitalista? Kapag 
isinilang kang manggagawa, ha- 

bambuhay ka na lang bang magiging manggagawa na nakatali sa sis- 
temang sahuran at magpapalipat-lipat na lamang ng mga pagawaan? 
Minsang umuwi ako matapos ang isang maghapon sa pabrika ay 
nakilala ko ang mga kabataang-estudyanteng tumuloy sa amin nang 
ilang araw. Naglunsad sila ng pag-aaral sa aming komunidad. 
Naanyayahan akong mag-sit-in sa isang pag-aaral na inilun- 
sad nila. Pinag-aralan namin ang Lipunan at Rebolusyong Pilipino. 
Binuksan nito ang isip ko sa tunay na kalagayan ng mamamayan— 
ang labis na pagsasamantala at pang-aaping nararanasan ng kapwa 
ko manggagawa, ng mga magsasaka, propesyunal, mga kabataan, 
kababaihan at iba pang sektor ng lipunan. Hindi pala kapalaran ng ni- 
numan ang maghirap dahil sinadya itong gawin ng mga naghaharing 
uri para patuloy silang makapaghari. At higit sa lahat, natutunan kong 
mayroong solusyon ang paghihirap na nararanasan ng mamamayan. 
Hindi sapat ang salita kung paano isasalarawan ang nagpupuyos 
kong damdamin ng mga sandaling iyon. Ilang panahon ko ring pi- 
nag-isipan kung tuluyan na akong aalis sa pabrikang wala nang ibang 
ginawa kundi pigain ang lakas-paggawa ng mga manggagawa para 
magkamal sila ng malaking tubo. Hanggang sa nagdesisyon akong 

tuluy-tuloy nang kumilos. Ito na siguro ang pinakamapagpasyang 
hakbang na ginawa ko sa buong buhay ko. Nagkaroon ako ng pagka- 
kataong mag-iba ng pananaw sa buhay at magbukas ng iba pang mga 
oportunidad. 

Minsang nagninilay-nilay ako ay bumalik ang masasaklap na ala- 
ala noon sa loob ng pabrika, sa mall at sa golf course. Wala na rin 
naman akong magagawa sa mga alaalang iyon. Bahagi na ito ng aking 
pagkatao. Pero ito rin ang naging matibay kong inspirasyon para ku- 
milos at lumahok sa panlipunang rebolusyong magbabago sa kala- 
gayan ng mga uring inaapi at pinagsasamantalahan. 

Ngayon, ako na si Ka Lina, isang Pulang mandirigma ng Bagong 
Hukbong Bayan. Hindi na kutsara, wire, connector, damit, payong o 
plastik ang hawak ko kundi isang armalayt. Ang malawak na kanayu- 
nan ang aking paaralan, at ang aming araw-araw na pinag-aaralan ay 
tungkol sa digmang bayang magpapabagsak sa lipunang malakolonyal 
at malapyudal na nagpapahirap sa buong sambayanang Pilipino. 

Optimistiko ako sa hinaharap hindi na lamang para sa akin, sa 
aking pamilya kundi para sa mga susunod na henerasyon. Hindi ko 
man abutin ang tagumpay, tiyak akong darating ang panahong ang li- 
likhaing yaman ng mamamayan ay hindi na lamang para sa iilan kundi 
pakikinabangan na ng buong bayan. Iaalay ko ang lahat ng kaya kong 
iambag sa panlipunang rebolusyong magpapalaya sa buong sambaya- 
nan sa gapos ng pagsasamantala at pang-aapi. M 


U 


E 


Makabagong Alipin 

Nananakit pa ang aking katawan pero kailangan nang bumangon at 
pumasok sa trabaho. Dapat magmadali at kapag na-late na ako ng pa- 
sok ay baka hindi na ako mabigyan ng numero. Masungit pa naman ang 
master namin. Baka maparusahan ako kapag hindi sumunod sa gusto 
niya. Kahit nga hindi kasama sa trabaho namin, kami ang pinaglilinis 
ng CR, pinagwawalis sa hallway at pinag-aalis ng damo kapag masukal 
na. Walang bayad, parang kawang-gawa lang, pero inoobliga kami ng 
kumpanya. 

Ang trabaho ko ay pagka-caddie. Baka sa iba ay bagong salita ito. 
Pero sa aming prubinsya, pangkaraniwang trabaho na ito laluna ng ka- 
babaihan na walang mahanap na trabaho. Karamihan sa amin ay mga 
gradweyt ng hayskul, habang ang iba ay mga may pamilya na rin na 
kailangang magbanat ng buto. 

Noong una ay hindi ko matanggap na ganito ang aking trabaho. 
Dahil kapag caddie ka, wala kang tiyak na sahod. Wala ring benepisyo. 

Hindi nga rin kami itinuturing na mga empleyado o manggagawa ng 
golf course. Basta yun lang, caddie, alalay ng golfer. Pumapasok ka- 
ming walang tiyak na kukuha sa aming golfer. Sa dami naming nag- 
babakasali na mag-caddie, minsan ay umaabot pa sa 300 ang numero 
ko. At kapag inayawan ka pa ng golfer dahil nagreklamo ka, pwede ka 
niyang hindi na bigyan ng bayad kahit pa natapos na ang serbisyong 
ibinigay mo. 

Pero huwag mong sabihing ito’y simpleng trabaho lang. Maraming 
gawain ang isang caddie sa loob ng golf course, tulad ng pagdadala ng 
golf equipment na pagkabigat-bigat, pag-operate ng golf carts; pagta- 
tala ng score ng mga golfer; pagbibigay ng teknikal na impormasyon 
sa game rules at golf club selection, katangian ng kurso at pattern 
ng hangin, at pagbibigay ng payo sa mga golfer sa tamang paraan 
ng paglalaro. Halos 5-6 na oras kaming pasunud-sunod sa mga man- 
lalaro, dahil hindi naman kami pinapasakay sa sasakyan ng golfer. 
Kapag minalas pa at napalayo ang bato ng bola ng golfer, obligadong 
kunin namin ang bola. Ang iba namang golfer na karamihan ay mga 
Koreano, Hapon at Kano ay sinasadya pang pahirapan ang mga cad- 
die, at sadyang inilalayo ang tapon ng mga bola. 

Ang masahol pa, ginagawang katuwaan ng ilang golfer ang mga 
caddie. Pangkaraniwan na sa amin ang hinihipuan at pinagsasaman- 
talahan. Dahil sa takot ng mga kasama kong caddie, hindi na lang sila 
nagrereklamo at tinitiis na lang ang pang-aapi sa kanila. Pero iba ako, 
n'ung minsang may nanghipo sa akin na Koreano, talagang inirekla- 
mo ko. Akala ko ay kakampihan ako ng caddie master namin pero 
ako pa ang nagkaroon ng violation at na-suspend ako ng isang buwan 
dahil sa pagrereklamo ko. Nakalagay kasi sa mismong patakaran ng 
golf course na bawal kaming tumanggi sa mga manlalaro, kaya kahit 
anong sabihin nila ay dapat sumang-ayon kami. 

Ipinagmamalaki ng golf course na isa ito sa pinakamalaki sa 
buong bansa at maging sa buong Asya. Subalit ganito ang kanilang 
trato sa mga tao. Hindi na tao ang turing sa amin. Walang batas at 
institusyon na nangangalaga sa amin. Pero sa hirap ng buhay, wala 
kaming masulingan. 

Mahirap pa ring bumangon sa umaga, at walang katiyakan ang 
sahod sa araw na ito, pero tuloy pa rin. Nagka-caddie pa rin ako para 
sa pamilya, at nagbabakasakali na mapili ng manlalaro. 


AGOSTO 2016 WS 


Magsasakang Inagawan ng Lupa 

Mula kami sa pamilya ng mga magsasaka. Sa loob ng tatlong 
dekada, pinagyaman ng mga magsasaka ang napakalawak na lupaing 
ito na ngayon ay ginawa nang golf course. Maraming pangako noon 
ang mga ahente ng kumpanya ng golf course. Magkakaroon daw ng 
maraming trabaho para sa mga tao sa baryo. Mababayaran daw kami 
ng milyun-milyon para sa lupang sinasaka namin. 

May mga nalinlang. Ang iba ay nanindigan na ayaw magbenta 
ng lupa, pero ginamit ng may-ari ng golf course ang mga nalinlang 
na magsasaka para gipitin ang mga tumangging magpabayad sa kum- 
panya. At noong nagmatigas ang mga magsasaka, tinakot at hinaras 
ang mga pamilya at naobliga ang mga magsasaka na ipagbili na ang 
kanilang lupa, kapalit ng pangakong kabayaran. Pero ang kabaya- 
rang ito ay hindi pa rin natatapos sa ibang mga nakuhanan ng lupa. 
Malinaw na niloko kami ng dayuhang kumpanya ng golf course. 

Ngayon, wala na kaming matamnan, dahil sa kabahayan pa la- 
mang ay kulang na sa mga tao sa baryo. Kung dati ay may kanya- 
kanya kaming lupang tinatamnan, ngayon ay magkakadikit na halos 
ang aming mga bahay, at ang maaari na lang tamnan ay mga paso. 


Nasa Panganib na Mademolis 

Mahirap ang buhay sa aming lugar, kahit pa ipinangangalanda- 
kan ng lokal na reaksyunaryong gubyerno na ang aming lalawigan ay 
itinuturing nang “Susunod na Metro Manila”. 

Sa kabila ng katandaan, naobliga pa rin ang aking ama na pu- 
masok bilang construction worker. Subalit naaksidente siya noong 

nakaraang taon habang nasa itaas ng gusaling ginagawa nila, kaya 
nasa bahay na lamang siya ngayon. Ang Nanay naman ay iba’t ibang 
trabaho na ang pinasok para makatulong sa pamilya. Naglalabada siya 
tuwing Miyerkules at Sabado sa isang apartment ng mga Koreano. Sa 
ibang araw naman ay naglalako siya ng mga pang-meryenda sa mga 
manggagawa ng golf course. Pero mahina na rin si Nanay, batid kong 
pinipilit na lang niya na maghanapbuhay dahil naaawa sa aking Tatay. 
Si Kuya naman, matapos ma-endo sa pinagtatrabahuhang pabrika 
ay hindi na matanggap sa trabaho. Namumulot siya ng bola sa golf 
course, at ibinebenta niya rin ito sa mga manlalaro. Hindi rin naman 
biro ang ginagawa ni Kuya na pamumulot ng bola, dahil minsan sa 
kanyang kapangahasan na makakuha ng mas maraming bola ay pu- 
mapasok na siya sa “restricted area” ng golf course. Minsan na siyang 
napaghabol ng mga security guard, mabuti na lamang at hindi siya na- 
abutan. Kung nagkataon, bugbog-sarado siya ng malulupit na sekyu. 
Ang ipinangakong pabahay ng kumpanya ng golf course sa mga 
pamilyang nawalan ng lupang sakahan hanggang ngayon ay pangako 
lang. Ang tanging pinanghahawakan ng mga magsasaka ay kapira- 
song papel na hindi rin naman titulo. At ngayon, dahil wala raw ka- 
ming titulo sa lupa, may bantang idedemolis kami rito dahil may isang 
mayamang angkan na nagke-claim rin sa lupa. Subalit ang tunay na 
dahilan ay ang planong road widening ng reaksyunaryong gubyerno 
katambal ang malaking debeloper na wawalis sa aming komunidad. 
Hay naku! Kapag naiisip ko ang laki ng problema namin, hindi 
ko na alam kung saan kami pupulutin. Dati ay nawalan kami ng lu- 
pang sakahan, ngayon naman pati lupang tinitirikan ng payak naming 
tahanan ay mawawala na rin. Pabirong sabi ng aking Tatay, “sa ilog na 
yata tayo pupulutin”. 
Sasagutin ko naman ng, “Tatay, pati mga nakatira sa tabing-ilog, 
pinapalayas na rin ng gubyerno.” 


Saan kami patutungo? 

Araw-araw, binabalikat ko at ng iba pang mga pinagsasamanta- 
lahang uri sa lipunan ang pasakit ng kawalan ng kita at pangtustos sa 
pamilya. Halos mamatay na sa kakatrabaho, hindi pa rin sapat. Lahat 
na ng santo ay dinasalan, wala pa ring saysay. Tinanggap na ang lahat 
ng pang-aalipusta kapalit ng kakarampot na halaga, pero lalo pa ring 

pinahihirapan ng mga bundat sa kapangyarihan. 

Sa pagkamulat ko sa ugat ng kahirapan at sa tatlong salot ng lipu- 
nan—ang pyudalismo, burukrata-kapitalismo at imperyalismo—na- 
pagtanto ko na kailangan kong manindigan at lumaban sa naghaharing 
sistema. Hindi na sasapat ang dati kong ginagawang pagrereklamo 
sa caddie master at golfer. Hindi na kami dapat magkasya ng aking 
mga kasamahan sa pagngitngit lamang dahil sa kawalan ng hustiya 
sa ating lipunan. Kailangan naming kumilos. Kailangang bumuo ng 
unyon. Kailangang buuin ang pagkakaisa ng mga magsasakang ina- 
gawan ng lupa. Dapat kaming makipagbigkis sa iba pang sektor ng 
lipunan na nahaharap sa malawakang demolisyon at dislokasyon. 
At kung kinakailangan, mag-aarmas kami para pahinain at tuluyang 
ibagsak ang sistemang nagpapahirap sa amin. 


AN 


Ako si Wendy, alipin sa bagong panahon matapos agawan ng lu- 
pang sakahan, madedemolis ang pamilya dahil sa gagawing proyekto 
ng reaksyunaryong gubyerno—at ngayon ay handang lumaban, ma- 
tibay nang pwersa ng rebolusyon. 

ANG DIWATA SA TABING ILOG 


ni Ka Ayto 


Alay kay Ka Diwata ng “Tabing-Ilog Relocation Site” sa lalawigan ng Cavite na pu- 
manaw dahil sa sakit. 


inagtagpi-tagping iskrap ang bahay ng pamilya ni Diwata. 

Sa pamilyang binubuo ng anim na tao, mahirap isipin kung 
paano nila pinagkakasya ang kanilang mga sarili sa apat na 
sulok ng kwadradong ito. 

Kung ilang beses na silang nagpalipat-lipat. Tila siklong hindi 
matapus-tapos ang pagpapalayas sa tulad nilang maralitang lunsod. 
Hindi kailanman malilimutan 
ang matinding hirap at sakripisyo 
bago naitayo ang kanilang bahay 
sa Tabing-Ilog Relocation Site. 

Taong 2007, naging tuntun- 
gan ng lokal na reaksyunaryong 
pamahalaan ang bagyong 
“Milenyo” at “urbanisasyon” para 
palayasin ang mga naninirahan sa 
tabing-ilog at ilipat sa mga relo- 
cation site, tulad ng Tabing-Ilog 
Relocation Site. 

Mahahati ang relocatees ng 
Tabing-Ilog sa limang grupo. 
Mayroong nagmula sa kalapit na 
tabing-ilog ng baryo; likod ng ma- 
laking mall sa bayan, eryang sina- 
gasaan ng proyekto ng Napocor: 
tabing-ilog malapit sa haywey; at 
tabing-ilog sa kabilang barangay. 

Para daw mailigtas ang ma- 
mamayang naninirahan sa ta- 
bing-ilog sa panganib dulot ng 
bagyo at iba pang sakuna, kai- 
langan silang idemolis at ilipat sa 

tinukoy nilang mga relocation site. Pero karamihan sa kanila ay mata- 
gal na ring mga residente sa pinagmulang lugar. 

Sa likod ng animo'y pagmamagandang-loob ng gubyerno sa ma- 
mamayan ay ang pagnanais ng mga reaksyunaryo na matuloy ang 
kanilang mga “proyektong pangkaunlaran”, tulad ng naglalakihang 
mall, pook-turismo, pabrika at iba pa. 

Tuwing alas-4 ng hapon, nakasanayan na ng kababaihan ang 
mag-umpukan sa bahay ni Diwata. Kinikilala si Diwata bilang mata- 
pang pero mabait na lider sa Tabing-Ilog, na hindi kailanman lumiban 
sa mga pagkilos para isulong ang kanilang laban para sa paninirahan. 

“Pina, may tinda ka pa bang gulay? Wala kaming maiuulam 
ngayong gabi e,” tanong ni Diwata kay Pina. 

“Wala na, naunahan akong manguha nila Santing. Nagkaubusan 
na ng talong at sitaw kina Mang Temo,” tugon ni Pina. 

“E, di pambansang ulam uli,” natatawang sabi ni Diwata. 

“Tuyo na naman, highblood na “ko sa tuyo, nanay,” sagot ni Alec, 
bunsong anak ni Diwata. 

“Siya, sabaw-kape ka kung ayaw mo ng tuyo,” nayayamot na sa- 
got ni Diwata sa anak. 

“Bukas mangunguha kami ni Baby ng kangkong sa ilog, nabeben- 
ta rin naman ‘yun, ipagtitira na kita ng kangkong,” ani Pina. 

Dumating si Aling Charing na tila may itsitsismis sa kanila ni 
Pina. 

“Hoy, alam niyo ba, kawawa naman si Luming. Ngayon-ngayon 
lang, ninakawan. Iyon daw sinaing niya ay nasa tungko pa, ini-in-in 
na. Umalis lang siya saglit, wala na ang kaldero pagbalik niya,” mabi- 
lis na kwento ni Aling Charing. 

“Sus, tindi talaga ng hirap ng buhay. Kahit iyong kakainin mo na 
lang, mawawala pa,” ani Diwata. “O heto, may tira pa kong bahaw 
kanina, ibigay mo na kay Nanay Luming,” sabay abot ng kanin na 
nasa plastik. 

“Sige, pabalik na rin naman ako. Salamat, Diwata. Syanga pala, 
namatay na si Sir Chedeng, yung nasa Homeowners. Inatake daw sa 
puso,” dagdag na balita ni Aling Charing. 

“Oo nga daw. Buti nga sa kanya, karma yan sa kakasingil niya sa 
atin. Kasabwat rin yan nila Mayora e,” tila natutuwa pang sabi ni Pina. 

“Sabi ng gubyerno, ito raw ay pabahay para sa mahihirap, pero 

bakit ang daming pwesto rito ni Sir Chedeng? Meron pa nga siyang 
apartment,” sabi naman ni Aling Charing. 

“Kayo naman, hindi naman ibig sabihin na dahil namatay na si 
Sir Chedeng, tapos na ang problema natin sa panirahan. Lagi pa rin 
tayong nasa panganib na mademolis, laluna kung hindi tayo magiging 
mapagbantay sa mga pakana nila Mayora,” mahinahong paliwanag ni 
Diwata sa mga kasamang kababaihan, na ipinagbubunyi ang pagka- 
matay ni Sir Chedeng. 

May tatlong taon na ang nakalipas nang naipagtagumpay nila 
ang laban ng Boykot sa Paniningil sa itinakdang buwanang bayad sa 
ilalim ng Community Mortgage Program o CMP. Sa isang antas, pi- 
nakikinabangan nila ang tagumpay ng ginawa nilang sama-samang 
pagkilos. Kahit ang mismong ahensya na nagpapatupad ng Urban 
Development and Housing Act ay walang nagawa sa kanilang mati- 
bay na paninindigan. 

“Akala natin hindi magagawang maipagtagumpay ang laban. 
Akala ko nga dati madedemolis na naman tayo, pero nagawa natin, 
mga kasama,” bungad ni Pina. 

“Ang sabi ni Mayora, ililipat daw kami para mailayo kami sa dis- 
grasya. Pero ang pinaglipatan sa amin ay tabing-ilog rin pala,” kwento 
ni Aling Charing. 

“Katakut-takot na hirap ang dinanas namin bago namin nai- 
tayo ang bahay namin dito. Nung dinemolis kami, binigyan kami 
ni Governor ng P2,500 at si Mayora naman ay nagbigay ng P2,500. 
Akala namin ay tulong iyon sa amin, pero iyon pala pagdating dito 
ay obligado ring ibigay ang kabuuang P5,000 sa SIOMAI Realty and 
Construction Co., “yung debeloper na kinuha ng gubyerno para idebe- 
lop ang lupa,” dagdag ni Aling Charing. 

“Mas malala “yung nangyari kay Donita, iyong galing sa dinemo- 
lis na malapit sa haywey. Bago sila dalhin dito, parang basura silang 
inilagak sa bakanteng lote ng ibang bayan. Walang anumang istruktu- 
ra ang lugar kaya sa damuhan lang sila natulog. Tatlong araw sila doon 
na hindi alam kung sino ang dapat nilang tanungin. Nagkasakit na ang 
mga bata at matatanda sa tindi ng sikat ng araw at hamog naman pag 
gabi,” paliwanag naman ni Diwata. 

“Nung ikaapat na araw saka lang kami dinala sa Tabing-Ilog 
Relocation Site. Ang gulo-gulo nung dumating kami. Hindi ko ma- 
lilimutan iyon na may sakit pa ang anak ko, at wala man lang ka- 

ming mahigaan. Pagdating namin ay nandun na rin ang ibang dine- 
molis mula sa ibang lugar. Kinabukasan pa kami nakapag-ayos, at 
nagtayo ng barung-barong,” ani Relli, habang umiiyak sa harap ng 
mga kasama. 

“Ang masama pa, dumating ang kinatawan ng SIOMAI, si 
Singkit Monte. Kailangan daw kaming magbayad ng minimum na 
P600 kada buwan sa loob ng 25 taon. Kung hindi mababayaran ay 
mapupunta sa iba ang lote. Pag gusto ng full payment, magbigay daw 
kami ng P77,000,” kwento naman ni Tino. 

“Ang gustong magkaroon ng kontrata ay dapat magbayad ng 
P150 na ang nilalaman ay kung hindi makakahulog kada buwan ay 
magbabayad ng 2% interes, at muling papatungan kung hindi uli ma- 
kakabayad. Kung ayaw sumunod ay aalisin sa lugar, at ang lahat ng 
ibinayad namin ay mababalewala. Kumbaga, back-to-zero,” sabi ni 
Liza. 

“Alam namin na hindi namin kakayanin ang itinakda nilang 
bayad kada buwan, wala naman kaming regular na trabaho, pero 
anong gagawin namin, nandun na kami, napilitan kaming pumayag 
sa gusto nila,” dagdag ni Liza. 

“Hindi namin alam ang CMP na ‘yun. Wala namang nagpapa- 
liwanag sa amin. Basta, may naniningil sa amin. Ang naniningil ay 
‘yung mga taga-Homeowners’ Association. Kapag may hindi nakaka- 
bayad, away-away na. Galit ang mga taga-Homeowners, dahil hindi 
daw lahat nakakabayad,” mariing pahayag ni Celia. 

“Ang sabi ng SIOMAI, idedebelop ang lugar na parang subdibi- 
syon na para sa mahihirap. Pero hanggang ngayon ay problema rito 
ang tubig at kuryente. Siningil kami nang siningil para daw magkaro- 
on kami ng maayos na linya ng kuryente at tubig,” paliwanag ni Letty. 
“Pero alam mo ba ang nangyari? Iyon palang kinokolekta sa amin ay 
kinurakot ni Singkit Monte. Kaya pala nawawalan ng kuryente ang 
buong Tabing-Ilog ay dahil hindi naman ibinabayad ni Singkit yung 
perang kinolekta niya sa amin,” dagdag niya. 

“Inilaban natin ang Boykot sa Paghuhulog, at napagtagumpayan 
natin ito. Nanawagan tayong singilin at pagbayarin si Singkit Monte 
at ang SIOMAI Construction sa ginawa nilang panggagantso sa ta- 
ong-bayan. Patuloy nating ilalaban ang ating karapatan sa disenteng 
panirahan, pagkain at sapat na serbisyong panlipunan,” paliwanag ni 
Diwata sa mga kasama. 

“Mabuhay ka, Diwata! Mabuhay ang mga taga-Tabing-ilog!” 

Nagkatuwaan na ang bawat isa. “Mabuhay ang maglalako ng gu- 
lay!” malakas na sabi ni Pina. 

“Mabuhay ang construction worker!” nahihiya namang sabi ni Roy. 

“Mabuhay ang labandera at plantsadora!” pahiyaw na sabi ni Aling 
Charing. 

“Mabuhay ang mananahi ng basahan!” ang sabi naman ni Letty. 

“Mabuhay ang nagtitinda ng ice candy!” ang sabi ni Alec, anak ni 
Diwata. 

“Mabuhay ang nagre-repack ng chicharon!” sabi ni Tomboy. 

“Mabuhay ang magtataho!” ang masayang sigaw ni Abet. 

“Mabuhay ang nagtataktak!” sigaw ni Leni. 

“Mabuhay ang manikurista!” hiyaw ni Tabby. 

“Mabuhay!” 


Marso, 2012. Abala sina Diwata at Pina sa magaganap na raling iglap sa 
Mendiola para sa ika-43 taong anibersaryo ng New People's Army. Inaayos 
na nila ang mga dadalhing bandila at pinaghati-hatian na ang mga polye- 
tong ipapamahagi sa masa. Kasama sila sa dadalo rito, sa pangunguna ng 
Pambansang Katipunan ng Magbubukid sa Timog Katagalugan. 

Nang magsimula nang sumigaw si Ka Andres ng “Mabuhay ang New 
People's Army!”, kagyat na sumagot rin ng chant sina Diwata. Kahit unang 
pagkakataon nilang sumama sa raling iglap, nagampanan nila nang maayos 
ang isinagawang iligal na pagkilos. 

Noong nakaraang gabi naman ay kabilang ang kanilang mga asawa sa 
nag-Operasyon Pinta sa kahabaan ng Aguinaldo Highway. Kahit kabado si 
Rolly, asawa ni Pina, masaya naman siya at natapos ang kanilang misyon. 
Ipinagmalaki niya agad sa kanyang asawa ang ipininta niya sa pader ng isan 
malaking mall sa lalawigan: “Isulong ang digmang bayan!” m 


BALITA NG PAGLAYA 


Enero 12, 2012—Tatlong 
libong dolyar, ninakaw ng 
isang OFW. 


Parang isang balita sa 
telebisyon ang alaala ng 
pagkakakulong ng asawa 
ko sa Saudi noong 2012. 
Hindi ko makalimutan 
ang araw na iyon. 
Tumawag ang asawa kong 
umiiyak. Pinagbintangan 
daw siyang nagnakaw sa 
pinagtatrabahuhan niya. 
Labinlimang taon nang 
Checker sa USI Cargo noon ang asawa ko sa Saudi Arabia. Lumaki 
na ang mga anak kong hindi gaano nakikita ang kanilang ama. 

Parang isang malaking batong ipinukpok sa ulo at dibdib ko 
ang balita. Nakabibingi ang balitang iyon---ang iyak ng asawa ko, 
ang kabog ng dibdib ko, at ang paligid ay para bang umiikot sa 
pagkagulantang ko. 

Ganito nga siguro dumating ang masasamang balita mula sa 
ibang bansa. Para sa mga pamilya ng OFW, nakababahala ang 
bawat tunog ng telepono. 

Maraming tanong ang nag-unahan sa isipan ko noon. Paano na 
kami? Paano ang pag-aaral ng mga anak ko? Paano tatanggapin 
ng mga anak ko ang nangyari sa kanilang Tatay? Tuluyang naku- 
long ang asawa ko dahil walang naibigay na abogado ang gubyerno. 
Kulang daw ang pondo. 

Halos araw-araw ay pumupunta ako sa DFA. Lagi akong nag- 
tatanong doon para alamin ang sitwasyon ng asawa ko. Lagi ring 
parang sirang plaka ang paulit-ulit na sagot sa akin ng clerk doon, 
“Wala pang update.” 

Madalas ay pabalang pa at para bang naiirita sa akin. May 


ni Ka Insiang 

mga katulad kong kapamilya ng OFW doon na nakapila—namamali- 
mos ng suporta mula sa ahensya. 

Sa loob ng kulungan, nakakaranas ang asawa ko ng limampung 
hagupit ng latigo sa likod tuwing Biyernes habang nakaposas ng ma- 
laking bolang mabigat ang kamay at paa. Halos araw-araw ay may 
pinagsasamantalahan daw sa loob ng kulungan. Sa kabila ng mga ba- 
litang ito, kailangan kong maging matatag na ina para sa aking mga 
anak. 

Hindi maaaring paghihintayin na lang ng gubyernong ito na ma- 
matay ang mga OFW bago sila maiuwi. Naghanap ako ng kasagutang 
hindi maibigay kahit ng ahensyang DFA. Isang araw, bumalik ako 
sa DFA ngunit sa halip na pumila sa clerk, lumapit ako sa isang gru- 
pong nakatipon sa labas ng ahensya, nananawagan ng hustisya para sa 
mga OFW. Marami akong natutunan mula sa organisasyong ito laluna 
ang mga karapatan at saklaw ng batas para sa mga OFW at sa mama- 
mayang Pilipino. 

Binanggit ko ito sa asawa ko. Ang alternatibong ibinibigay ng or- 
ganisasyong pinasukan ko. Nagalit siya. Sinabi niyang masama ang 
makipag-ugnayan sa organisasyon na ito. Pero tuloy pa rin ako sa 
pag-ugnay. Ipinakilala ako ng isang lider ng organisasyon sa trade 
union. Doon nagsimula akong pag-aralan ang mga batas. Maraming 
kaalaman ang naituro at naitulong sa akin ng organisasyong ito. 
Kasama ang iba pang kapamilya ng nakulong at inabusong OFW, na- 
tuto akong dalhin sa kalsada ang kaso ng aking asawa. Sa panahong 
nakakaramdam ang pamilya ko ng pagkadismaya dahil sa pagpapa- 
baya ng gubyerno, nakakatagpo kami ng tunay na suporta, pamilya, 
at kaibigan sa mga progresibong organisasyon. Kasama namin sila sa 
mga mobilisasyon sa aming mga panawagan ng pamilya ko sa DFA. 
Matapos ang serye ng mga pagkilos, nabago ang sentensya sa aking 
asawa. Mula sa walong taong pagkakakulong, naging tatlong taon na 
lamang. 


Enero 2, 2014—OFW na nakulong ng tatlong taon sa Saudi, nakauwi 
na sa Pilipinas. 


Panatag ang loob kong sinalubong ang aking asawa. Kinausap ko 
siya at ipinaliwanag ko kung paano naipanalo ng sama-samang pagki- 

los ang kanyang kaso. Sa kabila ng lahat ng nangyari, noong una ay 
nais niya na akong tumigil sa pagkilos. 

“Huwag ka nang kumilos riyan at narito na naman ako,” banggit 
niya sa akin. 

“Bakit naman? Tinulungan na nga tayo,” sinubukan kong kal- 
mahin ang sarili at kumbinsihin siyang wasto ang aking ginagawa. 

“Kung hindi mo ako susundin ay maghiwalay na lang tayo!” sa- 
got niya sa akin. 

Parang naulit. May isang malaking batong ipinukpok na naman 
sa ulo at dibdib ko. Kahit nahihilo sa lubhang pagkapoot sa nais ng 
asawa ko, kinuha ko ang bag niya at nagawa ko pang magsalita kahit 
na masikip ang dibdib ko sa sobrang pagkadismaya. 

“Kunin mo na ang mga gamit mo at maghiwalay na tayo,” pigil 
kong sabi habang inaabot ang kanyang bag. 

“Nasanay na akong walang asawa. Labing-pitong taon kang 
wala. Kakayanin kong wala ka,” dagdag ko pa. 

“Tutal, ang mahalaga lang naman ay ligtas at nakauwi ka na. Sige, 
maghiwalay na tayo. Sa ngayon ay mas hindi ko kakayanin na iwa- 
nan sa ere ang organisasyon na tumulong sa atin,” wika ko. Mahina- 
hong-mahinahon na para bang matagal na akong nakapagdesisyon. 

Hindi na nasundan ang pag-uusap na iyon. Hindi siya umalis. 
Hindi kami naghiwalay. Isang maikling panahon lamang ay naorga- 
nisa rin ang asawa ko. Kasama ko na siya sa organisasyong tunay na 
nagsusulong sa kapakanan ng mamamayang inaapi at pinagsasaman- 
talahan sa lipunang Pilipino. 

Napakarami nang balita ang dumating sa buhay ko. Sa ngayon, 
marami-rami pa rin ang balitang dumarating sa amin mula sa ibayong 
dagat. Parami na rin nang parami ang mga pamilya ng OFW na lu- 
malapit sa amin at humihingi ng tulong. Hangga't may dumarating 
na mga balita—gaano man kasimple at kasalimuot—tutugunan at tu- 
tugunan namin ito katulad ng pagdinig at pagtugon sa amin noon ng 
mga kasama kahit hindi namin sila kaanu-ano. 


Mayo 2016 -- Isang asawa at ina, namulat, lumaya, nagpapatuloy 
sa pakikibaka. 


Isang napakagandang balita. m 

KALATAS KAY LUCIO TAN AT MGA 
KATULAD NIYA 


ni Silvia Madiaga 


larawan ng ilps-phils.com 


Kami'y manggagawa 
Hindi taong tulad ninyo 
Ginawang pyesa ng makina, granahe, turnilyo 
Paluwalan ng tubo. 


Pawis naming piniga, sa botelya inilagay 
Pumuno sa kaha, paleta, trak, container van 
Nang mga bangko ninyo'y malasing sa yaman 
Pero ang sahod nami'y tagay-tagay lang 
At mga baso kaming itinataob 
Kapag wala nang laman. 


Lekat! Dekada na sa trabaho 
Endo pa rin! 
Tagumpay na sa korte ninyo, 
Iniiskirol pa rin! 
Nanood lang ang pulis 
Nang kami'y bombahin 
Sagaran na kayong mang-api sa amin. 


Kami'y manggagawa 
Hindi taong tulad ninyo 
Kundi taong may isip, may bisig, may kamao 
Uring bumubuhay ng lipunan 
Mulat sa aming karapatan 
Nagkakapit-bisig, lumalaban 
Handang sumuong maging sa digmaan! 

BIHIS NG PAGBABALIKWAS 


ni Ka Alena 


PpP ang sakahan sa aming prubinsya. Mula sa bintana ay 
natatanaw ko ang ibang kubo at ang mga gaserang tumatanglaw 
sa kanila—mga talang nagpapahinga sa lupa. Tulog na sina Inay at 
Itay at nakapagtatakang hindi pa ako makatulog. Pinagmamasdan ko 
ang dilim. Maya-maya pa, papalapit nang papalapit ang mga tala — 
tinatakluban ng kalangitan ang aming sakahan. May lagaslas ng tubig 
akong naramdaman. Bumuhos ang malakas na ulan at bumulusok ang 
matatalim na bituin. 


Napabalikwas ako sa pagkakaupo. 
“Gising! Gising!” tarantang sigaw ng aking karelasyon. Hatinggabi 
ay nabulabog ang aming pagpapahinga sa piketlayn. Inuulan kami ng 


mula sa Kalatas, Hunyo 201645 

tubig, bato, bote at bubog mula sa mga demo team ng winewelgahan 
naming kumpanya. Mula nang pumutok ang welga sa pagawaan ng 
alak laban sa kontraktwalisasyon, ginawa na naming pahingahan ang 
piket sa tarangkahan nito. 

“Bilis! Bumangon ka na dyan!” mahigpit ang pagkakahawak ni 
Ando sa balikat ko. Nangangatal ako. Paatras na ang mga kasama 
nang magising ako. Pinasakay ako sa motor ni Ando. Mahigpit akong 
nakayakap sa kanya habang sinasalag ng likod ko ang mga bato at 
pira-pirasong bote na pinupukol sa amin. Nang gabing iyon ng Mayo, 
bumulusok ang pananakot at panghaharas sa amin. Ginulat kaming 
lahat ng dispersal: gising na gising kami bago ang bukang-liwayway. 

Simula roon, sinundan pa ng serye ng panghaharas sa hanay na- 
min. Minsan ay hinagisan ang piket namin ng mga boteng may la- 
mang ihi. Makailang beses ding binomba kami ng malansang tubig. 
Bagama't may takot, tuloy pa rin ang welga. Ang malinis at maputing 
pader ng pagawaan ay sinulatan namin ng: WELGA! Marami kaming 
kontraktwal sa piket at pilit naming pinagkakasya ang badyet para 
sa pagkain. Nagkusa akong mangolekta at manghingi ng tulong sa 
mga tao at sasakyang napapadaan. Mahigpit ang kapit ko sa karton ng 
Zesto na binalot ng panawagang: “tulong para sa mga manggagawa”. 
Nagbaka-sakali ako sa mga dyip, bus, at sa mga taong nagdadaan at 
nakakasalubong, “Kaunting tulong lang po para sa mga manggagawa 
sa piket.” Paulit-ulit lang ako. Maghapong nakahalik ang araw sa 
mahaba kong buhok at tinutusok ng init ng araw ang aking balat. 

Noong una ay may pangamba ako—paano nga ba namin lalaba- 
nan ang kapitalistang may-ari ng pagawaan? Isa ako sa mga unang 
napakilos noong tumaas ang panawagan laban sa kontraktwalisasyon. 
Sa tagal kong nagtatrabaho ay hindi pa rin ako regular. Ang iba kong 
kasamahan, nauna na sa tanggalan. Ginawan sila ng mga gawa- 
gawang kaso. Dahil kapos ang kaalaman namin sa batayang karapatan 
sa pagawaan, madali nila kaming natatakot. 

Pakiramdam ko'y suntok sa buwan noong tatlo pa lamang kaming 
yumakap sa mga prinsipyo ng makabayang organisasyon ng mga 
manggagawa. Hindi naging madali ang pag-oorganisa sa mga kapwa 
ko manggagawa. Umiiwas sila sa amin dahil natatakot sila. Sari- 
saring paraan din ang ginagawa ng kumpanya para takutin kami at 
para hindi kami sumali sa asosasyon. Nang panahong iyon, tinatakot 


pa kami ng management ng non-re- 
newal. Sa kabila nito ay tuloy pa rin 
ang pag-oorganisa hanggang sa mai- 
tayo namin ang asosasyon ng mang- 
gagawa Sa pagawaan. May panahong 
sinuspinde ng management ang ilang 
kasama sa asosasyon. Binago rin 
nila ang ilang polisiya sa oras ng 
pagpasok—naging istrikto sa 8-oras 
at hindi pinapayagan ang mangga- 
gawa na mag-OT. May pagkakataon 
ding binigyan ako ng memo tungkol 
sa di-pangkaraniwang kilos, bihis, at 
galaw ko sa pagawaan. 

Buwan ng Abril nang dinala na- 
min ang DOLE sa pagawaan at dito 
nakwestyon ang patakaran ng kum- 
panya hinggil sa mga kontraktwal na 

manggagawa--dito pa lalong dumami 
ang sumama sa amin sa welga. Lalong 
uminit ang laban nang tanggalin ng ma- 
neydsment ang nasa 150 manggagawa. 

Kasama ako sa mga tinanggal. 
Dalawang araw matapos nito ay pumu- 
tok ang isang makasaysayang welga. 
Tatlumpu't anim na oras naming hina- 
rang ang gate ng pagawaan at walang 
nakapasok na empleyado. Noong araw 
na iyon, binomba kami ng water cannon. 
Marami ang nasugatan na manggagawa 
at tagasuporta namin. Sa kabila nito, sa 
tulong ng mga organisasyon, taong sim- 
bahan, progresibong samahan, mga ma- 
ralita, taga-ibang bansa at gabay ng ma- 
kabayang organisasyon, nagpapatuloy 
pa rin ang laban. 

Ang buhay sa pagawaan ay masali- 
muot. Ang pabrika ay mas masikip, mahig- 
pit, at mapang-mata sa mga may piniling 
kasarian. Maramot ang pagawaan sa katu- 
lad kong nais magsuot ng damit pambabae. 
Sa trabaho ko noon, masasabi kong may 
taglay akong tapang. Pumapasok akong 
naka-fit na damit at kilos-babae. Ngunit sa 
paglaon, lalo pa akong tumapang sa pagpili 
kong paglaban para sa aming karapatan. Sa 
gitna ng pag-oorganisa, napagtanto kong hi- 
git sa pagpapahaba ng buhok, paglalagay ng 
lipstik, pag-aahit ng kilay at pagpopolbos na 
parang isang tunay na babae, hinuhubdan 
ng aking pakikibaka ang lumang tanikala 
ng mga manggagawa. 

Kasalukuyan akong full time sa sa- 
mahan ng mga manggagawa. Masaya akong 
maging bahagi ng organisasyong nagtatang- 
gol sa batayang karapatan ng mga mangga- 
gawang inaapi, isinusulong ang pagkaka- 
pantay-pantay, at kumakanlong sa masang 
anakpawis. Ang aking karanasan ay isang 
patunay na mahalagang bumalikwas mula 
sa tradisyon ng pyudal na lipunan. Ang re- 
bolusyon ng mamamayan ay walang pinipi- 
ling kasarian. Umaasa akong dadami pa ang 
mga kabaro kong mamumulat at lalaban 
para sa tunay naming paglaya. 


KILUSANG 
MAGSASAKA 


PAWS 
NA NN 


VP CS 
NAN Aaa 

BAGUHIN ANG PARTIHAN 


ni Ka Sol 


(Sa tono ng Miss na Miss Kita) 


C F 
Sa aking paglulukad, pagtatapa magdamag 
G C 
Lagi kong naiisip sinta 
C F 
Magsusulit na naman, pambayad lang ng utang 
G C 
Lagi nang lugi sa hatian 


Koro 1 
G C Em Am-Am7 
O giliw ko, gipit na gipit kita 

Dm G 
Magbabayad pa sa eskwelahan 

C Em Am-Am7 
O giliw ko, gipit na gipit kita 

Dm G 


Gusto ko’y magbago ang partihan 

Kapag walang malukad, ako'y nagpapaupa 
Pambili ng bigas at ulam 

Minsa'y nagkasakit nga, anak nating sanggol pa 
Tanong mo’y magkano pa ang pera 


Koro 2 


O giliw ko, gipit na gipit kita 

Sa gamot wala nang pambili pa 

O giliw ko, gipit na gipit kita 
Gusto ko'y magbago ang partihan 


II 


Sa samahan ni ama ako ngayo'y sumama 
Marso uno nag-asembliya 

Kami'y nagdayalog laban sa resikada 
Itataas ang presyo ng kopra 


Koro 3 


O giliw ko, may pag-asa kita 
SMSF ay nakahanda na 

O giliw ko, lalaban na kita 
Babaguhin ang tersyong hukluban 


Marso 24, 2010 


SMSF — Samahang Magsasaka ng San Francisco 

PIKAD MAGLULUKAD 


ng Pulang Bandila 

Voice Over: Inihahandog ng Pulang Bandila ang dula na aantig 
sa inyong mga puso at muling bubuhay sa diwa ng katiyakan 
ng tagumpay. Ang kagila-gilalas na kwentong-buhay ni Pikad 
Maglulukad! 


(musika — Eye of the Tiger o Mission Impossible) 


Yan po ang ating bida. Makisig, matipuno, small, dark and 
handsome... 


Pikad: Oops! Hindi ako si Piolo Pascual. Hindi rin ako si Nifio 
Mulach. Mas gwapo ako dun. Ako si Pikad Maglulukad! 


Tagapagsalaysay: Umaga palang (tik-ti-laok), babangon na ang 
ating bida. Pupungas-pungas. Mag-iinat! 


“Pikad!!!! Magsaing ka na!!!” sigaw ng asawa. Kaya maaga palang 
mangangahoy na si Pikad. Mangangahoy, magsisibak, magtatabo, 
magsasaing na parang si Tsep Boy Logro, ang sikrito ng mga 
ikspirto! Magpapakulo ng tubig. Hihigop ng mainit na kape! Pweh! 

Wala palang kape! Mainit na tubig lang areh! 

Samantala, ang kumander ng ating bida ay naghahanda sa pagpasok 
ng kanilang anak. Magpapaligo ng bata, pupunasan, bibihisan, 
susuklayan, pakakainin. 

“Nay! Baon ko?” 

(titingin ang asawa kay Pikad) 


Bubunot sa bulsa ang ating bida! Isa, dalawa, tatlo, apat... 


Bata: Piso? Anong mabibili ng piso? 

Mapapakamot na lang sa ulo ang ating bida. 

Tama nga naman ang sinabi ng anak ni Pikad. Dahil mamamasahe 
pa, magpapa-xerox, ambagan sa pambili ng kurtina, at kulang pa sa 
pambili ng yema ni Ma'am. 


Hanggang kelan tayo magiging ganito, Pikad? Hanggang kelan? 
Huhuhuhu... 


Kaya wala nang ibang masusulingan si Pikad kundi maglukad. 
Magtatabas, magkakawit, mag-iipon, magpaparada, magtatapas, 
magpaparada, magbabaak, magsasalansan, maggagatong, magtitigkal, 
magtatapa, magsasako... 


Pikad: Aray! 


Tao1: ‘Yan ba yung parang masel na pinipili-pilipit? Namimintig, at 
parang pinupunit?” 


(tatango lang si Pikad) 


Tao1: Aha! Maselpeyn na yan! Para sa masel peyn na dulot ng paulit- 
ulit na paglulukad, kailangan mo ng alaksanipar. 


At ang ating bida ay handa nang magsulit ng kopra. Isasakay sa 

kabayo. Hiya tigidig-tigidig. Hiya! (and the running. ..tipong Sta. Ana 
jockey) 


Pagdating sa sulitan, abot hanggang tenga ang ngiti ng ating bida! 
Nang biglang... 


Hep! Ibawas ang tara. Ibawas ang taktak. Ibabawas ang resikada! 
Ibawas ang mga utang...bigas, kape, asukal, asin, tuyo, betsin, 
langis... Congratulations!!!! (magtatatalon si Pikad) One, two, trenta 
pesos! (wowowee gameshow sound) 


Trenta pesos? 


Huwag kang mag-alala, Pikad. Sabi ng gubyerno, hindi ka mahirap 
kapag kumikita ka ng bente-siyete pesos sa isang araw. 


Weh, di nga? Kahapon, nagtabas ako at kumita ng siyento bente singko 
pesos pero mahirap pa rin ako ngayon. 


Iiling-iling at mapapakamot na lamang sa ulo ang ating bida. 
Tao: Pikad! Bagong sulit ka! Pa-barik ka naman! 


Pikad: Dina, tol! Good boy na to-its! Alak? Masama sa katawan yan! 
It’s liver-lover...boy! 


Tao: Hooo! Si Pikad! Good boy na! 

Weh! Hindi kasi sa kanya yung isinulit niya! 

At nagpatuloy sa paglakad ang ating bida. Lulugo-lugo. Bagsak 
ang katawan. Mabigat ang paa. Pabigat nang pabigat! Hanggang sa 
natagpuan na lang niya ang sarili niyang nagtatrabaho ng mula sa 


konstraksyon. Naghahalo ng semento...matapos ang tatlong buwan... 


Tapos na ang kontrata mo, Pikad! 

Saan? Saan ako nagkamali? (kanta) Kaya nag-uling na lang siya... 
(kanta) “pagmasdan ang ulan, unti-unting pumapatak, sa mga 
halaman at mga bulaklak” 


...ang uling ko!!!. 


Nang tyempo namang may mapadaang... ang Bagong Hukbong 
Bayan, sandata ng sambayanan...” 

Kumusta po, Kasamang Pikad? Kumusta ang ating pamumuhay? Eto 
po, sikap nang sikap pero nananatili pa ring mahirap. 

Nakakatatlong kahig na ako pero wala pa ring matuka eh. 


(kanta) Tatlong kahig, walang tuka, ganyan kaming mga dukha... 
Iminulat si Pikad ng mga hukbo. 


Alam ninyo, Kasamang Pikad, hangga't namamayani ang 
imperyalismo, pyudalismo at burukrata-kapitalismo sa ating bayan, 
mananatili tayong mahirap dahil hindi magkukusa ang gubyerno 
na solusyunan ang ugat ng kahirapan. Kailangan tayong magkaisa, 
kumilos at lumaban. Tanging sa armadong pakikibaka lamang natin 
maibabagsak at mapapalitan ang naghaharing bulok na sistema. 


(rap) Makatarungan ang maghimagsik, ang maghimagsik ay 
makatarungan. 


Hanggang sa maglinaw ang kanyang isip. Kaya agad-agad siyang 
naorganisa at nag-organisa din ng mga katulad niyang maglulukad! 
Take note: di lang niya kamag-anak yun! (otso-otso song) 

One + one, namulat 

Two- two, naorganisa 

Three + three, napakilos 

Rebolusyong agraryo, isulong 

Tayo'y magrebolusyon, rebolusyon, rebolusyon, rebolusyon na 
magrebolusyon, rebolusyon, magrebolusyon na! 


(Tableaux, o kung sa radyo, dramatikong musika). 


TAPOS 

ANG AMING HUKBO 


ni Ka Mindo 


Isang hatinggabi ako ay nagising, 
Maraming bisita ang sa amin ay dumating, 
Mga mukhang parang pamilyar sa akin 
Wika ni ama, sila ang mga hukbo natin 


Kinaumagahan nang imulat ang mata 
Nagtanong ako, nasaan na sila? 
Sabi ni ama umalis pero nagbilin, 
Nasa ilang araw ay babalik din 


Isang araw narinig ang balita 
Mga sundalo, inambus ng NPA 
15 ang patay, 7 ang sugatan 
18 armas kanilang nasamsam 


Muling bumalik makalipas ang ilang panahon 
Ang mga hukbong kinasasabikan 
nakakwentuhan, ako’y tinuruan 
mga tula at awit ng pagmamahal sa bayan 


Kinaumagahan sila ay kasama 
Sa pagtatanim ng saging at mangga, 
Ang iba naman dulos ang hawak 
sa aming kaingin ay naggamas 


Nang sila ay lumisan, tanging habilin 
Paglaki mo sumama ka na sa amin, 
Ipagtatanggol natin inaaping bayan 


[ " 
ABRIL 2006, NER 


mula sa Himig ng Himagsikan, TK, 2006 


MGA AMBAHAN 


Pangkulturang anyo ng mga katutubong Mangyan 


Tangday, tangday madoman 
Haniyawag borirawan 
Has indong, 
has arawan 
Fagtagindom didaan 
Hiyamo banta abiyagan 
Hiyamo hulin alikdan 


Paliwanag: 
Ang pag-iingat dapat laging tangan ng 
hukbo at masa. 
II. 


Suyong haybi nugdoyan. 
Nugbilin salagnaw-an 
Hagilis-gilis tay-tayan 

Haganan goman rombongan 
Ubay masginagdoyan 
Wilihan ngagdangyawan 
Tagpiliw didalikdan 


Paliwanag: 
Ang pagkakaisa ay kailangang laging matibay at 
hindi dapat masira. 


SA BULAWANAN 


ni Ka Artsi 
Tula sa wikang Cuyonin ng Palawan 


larawang kuha ni Larry G. Price 


Marakeng taw ang ara sadeling sakakan 
Ara logtang matataneman 
Ara makikitan para matawan adang pangangaylangan 
Dige kanamen adang pangabwi ay magbulawan dinlang 
Tenged marake renda ang agtaw anang kabwe 
sa bulawanan o sa minahan 
Liban sa nabardawnan, lemis pa sa ba ang taga kapatagan 


Sa bulawanan mag apon magdamlag kaw say dalem ang logta 
Ulas, pilay, dugo, puyat pati ang kabwi 
Dya lang tamang puhunan para pamilya 
me e bakal pagkaen pati ibang pangangailangan 
Matapos limpyon ang bulawan dadarean sa baratang pabakalan 
Abang ang me kapital ay aka dekwatro lang 


Agalen sa ara kaparyo ko dati 
Isarang manig bulawan, akeng pangabweyan 
Alyag koy kabwe, tawan halaga 
Paryo ang bulawang kasaysayan, e ang kabwe 
ng mga bayani ng degmang bayan 
Aneman dade akend engpakonan, beken sa bulawanan 
Kundi sa Bagong Hukbong Bayan. 

SA MINAHAN 


salin ni Ka Artsi 


Napakaraming taong sadyang walang sariling sakahan 
Walang lupang mapagtatamnan 
Walang mapagkakitaan upang matugunan mga pangangailangan 
Dito sa amin, tanging hanapbuhay ay ang mangginto na lang 
Subalit marami na rin ang nagbuwis ng buhay 
sa gintuan o sa minahan 
Bukod sa nabardawnan, lubog pa sa baha ang nasa kapatagan 


Sa minahan, maghapon, magdamag ka sa ilalim ng lupa 
Pawis, dugo, pagod, puyat pati na rin ang buhay 
Ito ang tanging puhunan upang pamilya'y 
may pambili ng pagkain at iba pang pangangailangan 
Matapos linisin, ang ginto ay dadalhin sa murang bentahan 
Habang ang may kapital ay naka-dekwatro lang 


Nanggaling sa wala katulad ko noon, 

Isang manggiginto na siyang tanging hanapbuhay 
Ang nais ko'y buhay ay bigyan ng halaga 
Tulad ng gintong kasaysayan ng buhay 
ng mga bayani ng digmang bayan 
Kaya ngayon, ang tungo ko’y di sa minahan 
kundi sa Bagong Hukbong Bayan. 


TI $ 


S BUONG PALAWAN! 
AA ANING AGT OF 1895 
|  IBASURN! 


PRAWAN INTER TRIBAL. FEDERAT 

ANG BAKA AY MAYLUPA 
ANG MAGSASAKA AY BUSABOS 
AT DUKHA 


ni Ka Goryo 


Mabuti pa ang baka, may lupa 
Ang magsasaka, busabos at dukha 
Doon sa bayan ng Coron at Busuanga 
40,000 ektarya ay inagaw sa magsasaka 


Mahabaging langit, mapagpalang lupa 
Bakit ganito ang sa amin ay ginawa 
Pamahalaan mismo ang siyang gumagawa 
Ibinibigay sa kanyang kroni ang malalawak na lupa 


Anong isip mayroon ang gubyerno 
Binubuhay ang baka 
Pinapatay naman ang mga magsasaka 
Gamit ang PC dati, ngayon ay Marines at pulisya 


Ito ang malaking pagpapatunay 
Kanilang reporma sa lupa ay walang saysay 
Ginamit ng estado at mga dilawan 
Para linlangin ang magsasaka at pagkakitaan 


Panahon na, mga kauring magsasaka 
Tayo’y mag-aklas, lumaban at makibaka 
Lupa, lupa ang sentro ng pakikibaka 
Na siyang isinusulong ng mga mandirigma 


Walang titigil, walang aatras sa labanan 
Dapat na pabagsakin ang tatlong salot sa lipunan 
Lahat tayo'y tumahak sa labanan 
Dumagsa sa lansangan at akyatin ang kabundukan 

PAALAM, KA NESTOR 


ni Ka Goryo 


Sa kilusang magsasaka, tayo’y nagkatagpo 
Sa kilusang mapagpalaya, inihandog ang iyong puso 
Sa kilusang rebolusyonaryo na iyong inaniban 
Hanggang sa huling hininga mo ay hindi mo iniwan 


Ako’y humanga sa iyong katatagan 
Sa hirap at sakripisyo na iyong naranasan 
Naging huwaran ka ng iyong kababayan 
Na kumilos at nag-armas duon sa kanayunan 


Hindi naging hadlang ang iyong karamdaman 
Sa pagtupad ng gawain na sa iyo’y nakaatang 
Iniwan mo ang pamilya at mahal sa buhay 
Para lubusang paglingkuran ang buong sambayanan 

Sa iyong pagpanaw ay malaking kawalan 
Sa masang anakpawis na kailangan ang iyong gabay 
Subalit katawang lupa mo lang ang sa amin ay napawalay 
Pagkat kailan man ika'y pangulo na hindi namin malilimutan 


Umaapaw ang aming pasasalamat at pagmamahal 
Tanggapin mo ang mataas naming pagpupugay 
Hindi ka mabibigo sa nasimulan mo nang laban 

Pagkat aming itutuloy ang rebolusyon mong naiwanan 


Paalam ka Nestor, paalam aming Tagapangulo 
Paalam kasama, paalam aming dakilang ama 
Hanggang sa tagumpay ng susunod nating lahi 
Ika'y aming pagpupugayan at itatanghal na bayani 


Si Ka Nestor Villanueva o Ka Jess, isang maralitang magsasaka ng San 
Antonio, Laguna ay naging bahagi ng pagpupundar ng sona at larangang 
gerilya sa Hangganang Quezon-Laguna-Upper Sierra Madre noong huling 


bahagi ng dekada 1960, at sumapi sa BHB noong 1982. 


Nang hindi na siya pwede sa hukbo dahil sa karamdaman, kumilos siya 
bilang magsasaka at naging tagapangulo ng Kapisanan ng Magbubukid sa 
Sierra Madre noong dekada 90, Pangalawang Tagapangulo ng Pagkakaisa 
at Ugnayan ng Magbubukid sa Laguna mula 1999 hanggang 2001, at 
Tagapangulo ng Katipunan ng Samahang Magbubukid sa Timog Katagalugan 
(KASAMA-TK) noong 2015. Kasapi siya ng Pambansang Konseho ng KMP 
at Pambansang Tagapagsalita ng Coco Levy Funds Ibalik sa Amin (CLAIM). 


Pumanaw siya noong Pebrero 27, 2016 dahil sa sakit na pneumonia. 

UBOS KAYA 


ni Ka Sol 


Am-C-Dm-E (2x) 
Koro: 


Am E Am E 
Panindigan na lumaban 
Dm Am E 
Panghawakan sa’n pa man 
Am E Am E 
Panindigan na lumaban 
Dm Am E 
Panghawakan kailanman 


(Sa huling Koro) 


Panindigan na lumaban 

Ubos kaya sa’n pa man 

Panindigan na lumaban 

Katapangan, kagitingan 
Panindigan, kailanman — Ubos-kaya! 


I 


(base) 


Am Dm Am 


Ubos-kaya, ating isulong ang matagalang digmang bayan 
(base) Am E B 


Opensiba ating pustura, biguin natin lahat ng oplan 


Ulitin ang Koro 

II 
Ubos-kaya, platun gerilya, baseng masa lumalaban 
Paramihin natin mga larangan, moog-tanggulan ng huk- 
bong bayan 


Ulitin ang Koro 


IH 
Ubos-kaya ang digmang bayan 
Isulong natin mula depensiba 
Tutungo tayo sa pagkapatas 
Opensiba hanggang paglaya 


Ang awit na ito ay ginagamit na pambukas ng Radyo Pakikibaka mula 2012. 

ANG TATLONG SANGKAP 


ni Ka Mindo 


Isang araw kami’y nasa kaingin 
upang bisitahin ang aming pananim 
ngunit ako’y nalungkot sa aking napansin 
sa aming palayan mga baka ay nanginginain 


Wala na kaming palay pagdating ng anihan 
kinain na ng baka ng mga gahaman 
lagi na lang kami ang nawawalan 
kailan kaya magbabago ang kapalaran? 


Dumating sila sa aming pamayanan 
mukhang mababait at magagalang 
sabi nila palayasin ang baka 
dahil tao ang mahalaga 


Isang araw aking nabalitaan 
kanilang sinalakay ang bahay pastuhan 
baril ng mga koboy kanilang sinamsam 

sa takot, ang mga ito’y nagsipagtakbuhan 


Kasunod nito’y kinuha na ang mga baka 
sabi sa amin sakahin na ang lupa 
Binuo ang samahan, binuo ang patakaran, 
At nagpursige kami sa pagbubungkal 


Nang sila’y bumalik kami’y tuwang tuwa. 
Sa tulong nila kami’y nagkalupa, 
Kami’y nag-aral at binuo sa grupo 
At tumupad ng tungkulin sa pagtulong sa hukbo 

Hindi pa raw lubos ang tagumpay, 
kaya dapat kami’y mapagbantay 
Pagkakaisa ang lagi nilang bilin 
at ‘wag lang ang sarili ang iisipin 


Kaya niyakap ko armadong pakikibaka 
upang makatulong sa maraming masa 
ipaglalaban ang lupang sinasaka 
mula sa kamay ng mga mapagsamantala 

KUMANDERA 


ni Ka Oryang 

c6 (5 na, lalakad na tayo,” sabi ni Ka Odi sabay labas sa ku- 

bong tinulugan namin. Alas-3 na nga pala ng umaga, hindi 
kami pwedeng abutin ng sikat ng araw dahil kailangan naming ma- 
kakalas sa baryo. Tiniklop ko na ang aking kumot. Maingat ako 
dahil baka magising ang ka-buddy namin. Nagulat ako nung narinig 
ko ang boses niya sa labas. 

“Tayos na ang mga pinaglutuan at ibadyet na lahat ng pagkain.” 

Nagmadali ako para makakain na, baka mapansin kami ng 
aming buddy at mapuna kami. Lagi niya kasi kaming napupuna 
dahil mabagal kaming kumilos. 

Istrikto si Ka LM pero napakabait niya. Naalala ko ‘nung min- 
sang ginabi kami sa pagdetats para sa isang gawain. Pagbalik na- 
min, tinitiklop na niya ang naiwan naming maruruming damit na 
nilabhan niya. Hindi siya masungit. Ang angkop sigurong termino 
ay hindi siya liberal dahil lahat ng nakikita niya ay sinasabi niya 
para maiwasto namin. 

Mataas daw ang ahon sa pupuntahan naming burol. Buti na lang 
nakauwi agad kami kagabi bago pa dumating ang kaaway sa sentro. 

Dali-dali akong kumain. Ngayon ko lang napagtantong hin- 
di na pala kailangang himayin ang daing laluna pag walang ilaw. 
Pagkatapos kumain, ininom ko ang mainit-init na kapeng maagang 
inihanda ng mga kasama at ipinak-ap ang aking lunchbox at baso. 
Hindi pa rin nawawala ang lasa ng daing sa lalamunan pero walang 
makapagyosi sa mga kasama dahil red alert. 

“Kasama, eto ang kendi. Nakakaalibadbad ang daing, hindi 
makapanigarilyo," mahinang sabi ni Ka LM. Naninigarilyo din 
kasi siya. Sa aming apat na mga kababaihang magkakasama, siya 
lang ang naninigarilyo pero hindi naman kami naaapektuhan kahit 
kasama namin siya sa kubo. 

*O sige mga kasama, tayo'y lalakad na, mga kalahating oras 
lang na ahon 'yun sa mabilis pero baka abutin tayo ng dalawang 
oras. Sakripisyo na lang muna sa pag-iilaw sa lakaran dahil dadaan 
tayo sa bahayan at hindi pwedeng mag-plaslayt. Mag-alalayan na 
lang sa pagtawid sa ilog. Umadbans ng kahit pitong metro ang Ulo 

para tiyakin ang unahan,” sabi ni Ka Odi sa briefing. 

“Tiyakin lang ng Ulo at Buntot na nakapakat habang tu- 
matawid ang Katawan sa ilog, medyo maba- 
gal kami at aalalayan itong dalawang 
TOD,” sabi ni Ka LM. Palagi siyang 
nagbibigay ng dagdag na mga gabay 
at utos laluna sa briefing. Bukod sa 
siya kasi ang pinakamatanda at 
pangunahing kadre sa yunit, sina- 
sanay pa ang aming IL kaya mara- 
mi pang nakakaligtaan. 

Mabilis ang aming lakad, sigu- 
ro dahil nga red alert kami at alam 
naming may hot pursuit operation 
ang kaaway para sa amin. Bigla ko na lamang napansin habang 
nag-aahon na lumiliwanag na pala. Pasado alas-6 ng umaga ay du- 
mating na kami sa kaingin ni Tatay Manding. 

Nasa baba ng burol ang kubo na palibot ng mga tanim na kamote, 
balinghoy at saging. Sa ibaba nito ay may maliit na sapa. Pumwesto 
lang kami sa kubo habang ang mga kasama ay nag-aayos ng pwesto 
para sa pagtataliba. Maya-maya, dumating na si Tatay Manding. 

“Magandang umaga po, Itay!” ang mainit kong bati pero napa- 
tungo ako dahil sinita ako ni Ka LM. Masyado raw malakas ang 
aking boses. 

“Magandang umaga mga kasama, wala na ang kaaway sa baba. 
Umalis din daw kaninang madaling araw at sumakay na ng bangka 
pa-bayan.” 

“Baka naman nagtago lang sa kung saang bundok ang iba at nag- 
pakita lang ang ilan na umalis para i-decoy tayo,” sabi ni Ka LM. 
Kinausap ni Ka LM si Tatay at maya-maya ay ipinatawag si Ka Odi 
at nag-usap silang tatlo. 

“May dalang malagkit at niyog si Tatay! Magsinukmani daw 
tayo,” sabi ni Ka Jess, siya ang pinakamalapit sa akin sa mga kasama 
at ang aking good buddy sa pormasyon. Inihanda na namin ang mga 
gagamitin sa sinukmani at nagkayod na si Ka Justin. Presentado siya 
dahil hustler daw siya dito. Taga-lokal kasi siya at laki sa niyugan. 

“O, mga buddy ko dyan, briefing na,” tawag ni Ka LM. 


CAMs 
ENA 
Ng 

“Narinig naman ninyo ang ulat ni Ka Manding, wala na raw ka- 
away sa baryo. Pero syempre, hindi tayo lalagay na wala na talaga 
laluna't alam ng kaaway na may mga kasama sa general area at ma- 
laki ang hinahanap nilang yunit. Hindi sila basta aalis nang walang 
contact. Ang hakbangin natin, magpapasiyasat uli tayo sa baba 
kaya bababa si Ka Manding para magpakilos ng mga 
taong magsisiyasat sa baryo at sa mga ka- 
ratig. Dito naman sa atin, dahil tiyak 
tayong sa kagyat ay walang panga- 
nib, ibababa na natin ang alerto sa SI 
blue alert. Bagama't ganoon, “wag SI 
pa rin tayong magkampante at baka SY 
tayo masingitan. “Yun lang muna at VE 
magluluto daw tayo ng sinukmani. Si 
Ka LM daw at mga ka-buddy niya ang 
magluluto,” sabi ni Ka Odi. 

“Blue alert pa rin, akala ko pa naman normal na ulit. Hay, kinaka- 
bahan na naman ako, beh,” sabi ni Ka Jess sabay hawak sa kamay ko. 
Nginitian ko na lang siya para hindi gaanong mag-alala. 

Pagkatapos ng briefing, naluto na rin ang sinaing na malagkit. 
Magsasantan na lang kami. Dito ko lang naranasang magluto ng 
sinukmani. Naisip ko na pag-uwi ko, magluluto ako nito sa amin. 
Habang niluluto ang santan, dumating ang ilang kasama galing sa da- 
lawang pakpak. 

“Luto na?” sabi ni Ka Aven. 

“Ay, nagsasantan pa,” sagot naman ni Ka Justin. 

Alas-10 na. Dapat pauwi na si Tatay dahil malapit lang naman 
ang pinuntahan niya. 

Pagkaluto ng santan, kinuha namin ang tutong ng malagkit at si- 
nabawan ng santan. Naku, para akong nasa langit sa sarap! At ayun, 
nagkagulo na kami sa pagkain. 

“O, yung bantayan ha, baka naman wala nang bantay sa inyong 
mga pormasyon. Alas-10:30 na wala pa si Ka Manding, baka mamaya, 
nagagapos na yun ng kaaway sa baba. “Wag kayong mag-kampante,” 
diin ni Ka LM. Nakaramdam na naman ako ng kaba. “Nasaan ba si 
Ka Odi?” 

“Nagrekon po ata,” sagot ni Ka Arlan. 

“Mga baril “nyo!” biglang sigaw ni Ka Odi. Nagulat ako at sa 
sobrang gulat ay nakalimutan kong suot ko ang baril kong tora-tora at 
hanap pa ako nang hanap. Hinagilap ko na rin agad ang mga sinam- 
pay namin at isiniksik lahat sa bag. 

“Ano yun?” tanong ni Ka LM. 

“May taong pumasok sa may sapa, naka-baril pero naka-tsino 
at naka-bonnet. Maureen! Pumakat kayo dyan! Yung Katawan, upo 
lang, upo.” 

“Pag pumutok, kumubli ka lang at sundin mo lahat ng sasabihin 
ko,” sabi ni Ka LM. Ngayon ko pinagsisisihan ang hindi ko pagsali sa 
mini-training na inilunsad ng mga kasama. 

Pak! Pak! Pak! 

Praaaaak! Pak! Pak! Pak! 

Dumami na ang mga putok at may naririnig pa akong mga pag- 
sabog, isang napakalakas at ilang maliliit. Hindi ko na alam ang ga- 
gawin ko. 

“Jessie! Sumunod ka sa' kin! Wag kang dadapa! Mababa ang tama 
ng bala,” isinigaw ni Ka LM habang iminumwestra ang gagawin ko. 
Tiningnan ko muna siya, pagkatapos tumakbo ay biglang kukubli sa 
mga saging. Hindi ako masyadong kumpyansa sa kakayanan ng sa- 
ging na idepensa ako sa bala pero dahil inaatasan niya ako at nakikita 
ko na ang satsat ng bala ng kaaway sa may kanan ko ay sumunod ako 
sa kanya. “Jess! Sumunod ka sa'kin!” sabi ko naman sa isa pa naming 
buddy. Maya-maya, kinailangang bumalik ni Ka Jess dahil nagloloko 
ang baril ng IL namin at gagamitin nito ang kanyang baril. 

Kami na lang ni Ka LM ang magka-buddy. Ang ilan sa mga 
kasama ay lumalaban pa at nagdedepensa. Hanggang sa narating na- 
min ang sapa. Pagkadating doon, nakita ko kung gaano kabilis niyang 
nilukso ang batang na nakaharang sa dadaanan namin. Pagbaba ng 
sapa ay kumubli siyang muli sa saging. Ni minsan ay hindi ko siya 
kinakitaan ng takot. Laluna nung nakita kong pumwesto siya at naka- 
ambang mamutok din. 

“Sir, may mga babae!” ang narinig kong sigaw ng kaaway. At 
nang tumingin ako sa halos katapatan namin, naroon na nga siguro 
sila dahil malikot na ang mga damo at puno. Maya-maya, naramda- 
man kong pinuputukan kami. Hanggang sa uminit ang uluhan ko. 
Natakot ako, hinawakan ko agad ang ulo ko at tiningnan ang aking 

palad. Walang dugo, wala akong sugat. 

“Lumiban ka na!” Dun ko napansin na sinisigawan na pala ako ni 
Ka LM. At marami na palang kasama sa likod ko, umaatras na pala 
kami. Pero walang namamayong para sa amin. Umunang tumawid si 
Jess at tinamaan siya ng bala. Kitang kita ko ang pagtalsik ng dugo ka- 
sabay ng pagtama ng bala sa kanyang kaliwang hita at tumagos hang- 
gang kanan. Nanginig ako. Hindi na ako makagalaw. 

“Tita, may tama po ako,” sabi niya kay Ka LM. 

“Ok lang yan, wala pa yan sa sugat ng babae, kaya mo yan. Umatras 
ka na, bilisan mo,” kumand ni Ka LM. 

Pinipilit ko ang sarili kong gumalaw pero hindi ko kaya. Nang muli 
akong tumingin kay Ka LM, sabi niya, “habang namumutok ako, lumi- 
ban ka ha?” Sumagot ako ng oo. At nakita ko siyang tumayo sa likod 
ng puno ng saging at namutok. Doon nagising ang buong katawan ko 
at nagawa kong umigtad sa batang. Nakaalis na ako. Ligtas na ako. 
Pagdaan ko kay Ka LM, sabi ko, “Tara na po.” 

“Umuna ka na!” taboy niya sa ‘kin. 

Hinila ko ang bag niya. Hindi ko na naisip na wala ako sa kapasi- 
dad na ikumand siya at sinabi kong “Tara na po, sumunod na kayo sa 
“kin”. Hindi pa sana siya susunod pero dumating na rin sina Ka Odi at 
sinabihan na siyang umatras na. 

Umatras na kami. May tensyon dahil may dalawa kaming suga- 
tan—sina Ka Jess at Ka Odi. 

Habang naglalakad, nagbalik-tanaw ako sa mga nangyari. Ngayon 
ko hinangaan ang katapangan at kumpyansa ni Ka LM. Habang ako ay 
kabang-kaba, takot na takot, siya naman ay kalmado lang. Parang alam 
na alam niya na ang gagawin niya. Siguro pinanday na rin siya ng ma- 
haba na niyang karanasan sa pakikibaka. Bilang babae, higit ang pa- 
ghanga ko dahil napatunayan kong hindi lang pala mga lalaki ang may 
kakayanang maging kumander. Tulad niya, pangarap ko ring maging 
“kumandera” pero alam kong marami pa rin akong kailangang pag- 
daanang mga karanasan para pagkunan ng aral sa buhay. 


TOD - tour of duty 
IL - iskwad-lider 
santan - pinaghalong gata, asukal at katas ng dayap 


DESTINASYON 


ni Ka Althea 


alingon-lingon si Elisa ha- 

bang tinatahak ang madulas 
at maputik na daan. Mabilis ang 
tambol ng kanyang dibdib ha- 
bang nakakapit sa bag ng kasama 
niya sa unahan. Magkakasunod 
sila habang naglalakad. Bawal 
ang plaslayt. 

Nakailang ahon na sila. Ilang 
lusong, ilang gulong at ilang ban- 
gon na rin. 

“Ayos ka lang, Kasama?” 
nakangiti habang inabot sa kanya 
ang kamay ng isang kasamang 
bakas sa mata ang pagod at saya. 

Tinanggap ni Elisa ang kamay at bumangon. 

“Malapit na tayo, huwag kang mag-alala,” pagpapanatag ng 
kasama. 

Ngunit imbes na mapanatag ay lalong nag-alala si Elisa. Iniisip 
niya kung anong sasabihin sa magulang sakaling magkaroon ng la- 
banan at magkahulihan. Naalala niya ang pagpapaalam niya sa ka- 
nila para makapasok sa sonang gerilya. Nagpaliwanag pa siya nang 
maayos para mapayagan ng ina. 

Huminga nang malalim si Elisa. Hawak ang putikang tsinelas 
dumiretso na siya sa bulto ng maraming tao. 

“Anunsyo sa lahat, ito ang ating numero para sa depensa,” ma- 
lakas na paliwanag ng makisig na kasama. 

Nanlaki ang mata ni Elisa. Wala sa isip na napagtapat niya ang 
dalawang palad at pumikit. 

“Kung may marinig kayong putok, dumapa kayo at huwag 
mangamba “pagkat sa karanasan nitong yunit, laging tayo ang na- 

kakauna sa kaaway.” 

Minulat ni Elisa ang kanyang mata at iniangat ang kanyang mukha. 

“At sikapin ninyong dalhin lahat ng gamit natin dahil, naku! 
Nakakahiya kapag ipinamalita ng kaaway na nakakuha sila ng isang 
sakong tsinelas mula sa NPA.” 

Napasabay si Elisa sa malakas na tawanan. 

“Ayos pala dito, mga joker,” bulungan sa gilid. 

Maya-maya'y ipinakilala na ang lahat ng bisita mula sa iba't 
ibang rebolusyonaryong organisasyong masa at lahat ay hiniritan ng 
kulturang pagtatanghal. 

Pinagmasdan ni Elisa ang bawat pagtatanghal nang mapatapat 
siya sa isang riple. Wala sa loob na napahawak siya rito. Ngumiti siya. 
Ang malakas na tambol sa dibdib niya ay nawala. 

“Elisa, dito ang tulugan natin!” tawag sa kanya. 

Paglapit niya sa kasamahan nila, sambit ni Elisa, 

“Ate, magpapaiwan na ako.” m 


n KAU!!! 
mula sa Alab ng Bikol, 2016 

BP AT BARIL 


ni Ka JP 


Noong ako'y bata pa pangarap kong maging doktor 
Habang nag-aaral pangarap aking tangan 
Kahit pa ang baon ko’y kamoteng kahoy lamang 
Hindi umaayaw pangarap ko’y maabot lang. 


Ngunit sa kahirapan ng aking mga magulang 
Hindi ako nakatuntong kahit hayskul man 
Sapagkat sandaang piso bahagyang mahawakan 
Kaya ang nais ko'y hanggang pangarap na lamang 


Ngunit heto ako't nagpasyang maghukbo 
Ang pangarap kong maging doktor ngayo'y naabot ko 
Kahit ang maging dentista ng malawak na masa 
Sa isang iglap lang pangarap ko'y nakamit na 


Ngunit ganito pala ang maging doktor ng masa 
Sa isang kamay ay pang BP, baril naman sa kabila 
Pagkat nais gamutin ang masa at palayain sila 
Bunutin ang tatlong salot na pahirap sa masa 

Ang pagiging doktor ng masa’y yakap nang buong puso. 
Handang ialay maging kaisa-isang buhay ko 
Pagkat ang masa at kasama'y siya na ring pamilya ko 
At naging buhay ko na ang rebolusyong ito. 


Naranasan ko man ang mahuli ng kaaway, 
Piringan ng tatlumpu't anim na oras, gapos ang kamay 
Pigilang magsalita sa likod ng rehas na bakal 
Ngunit hindi natinag aking paninindigan 


Pangarap kong matuto’y di nahararangan 
Kahit sa bangis ng libong kaaway 
Hindi ako susuko sapagkat BP at baril ang tangan 
BP, upang gamutin ang sakit ng mamamayan 
at baril upang mapalaya ang inang bayan. 

MASALIMUOT ANG ASIMUT 


ni Ka Eman 


Masalimuot ang asimut 
Ruler, compass, bar scale at mapa, kailangang iayos 
Contour lines, elevation, dalisdis at bundok 
Lubhang kumplikado, kailangan calculator 
Pagsisikapan, pagtutulungan, lahat maunawaan. 


Syensyang militar, dati nang ginagawa 
Range finder, GPS at krokis 
Pinag-aralan at isinapraktika 

Maligaw ka pa kaya? 
Tagumpay pihado na! 


Tamang uri at dami ng eksplosibo 
Mahalagang salik sa demolisyon 
Ekwipo, tangke, artilyari at lohistika 
Wasakin, ipagkait sa pasista 
Panghawakan kongkretong datos at disiplina 
Pangangailangang militar ng kaaway 
Mawawalang silbi sa ating bomba! 


Prinsipyo ng Digma, mahigpit na tanganan 
Pokus, kalinawan, iisang pagsisikap, di dapat iwala 
Inisyatiba at Surpresa, layunin isauna 
Determinasyon at bilis, panlalansi kalangkap pa 
Taktikang gerilya, laging dala-dala. 


Sining ang mga labanan at digma 
Siyentipikong taktika at teknika 
Ating itatanghal sa teatro ng digma 
Tagumpay, alay sa masa! 


azimuth — ang pagkuha ng mga degree ng direksyon sa kompas 

UNANG PAGSUSULIT 


ni Ka Oxen 


Isinulat noong Hulyo 2015 sa Mindoro, matapos ang test mission ng 
pagsasanay sa isnayping 

a araw ng pagtatapos ng pagsasanay, punumpuno ng kaalaman. 

Nagbigay ang pagsasanay na ito ng kumpyansa sa bawat isa sa pa- 
kikihamok sa kaaway. Punumpuno din ng hamon. Ika nga ng mga ins- 
truktor, “Ang patuloy na paghahasa ng kaalaman ay ang paggamit nito 
sa praktika.” Sa araw ng pagtatapos, umpisa rin ang isang mahabang 
pagsusulit sa isang matagalang digma. 

Madulas ang bato, lumalalim at lumalakas ang agos ng tubig kasabay 
ng tuluy-tuloy na buhos ng ulan. May balitang bagyong parating. Palarga 
na ang mga tim para sa unang misyon. 

Hindi kami pamilyar sa kalupaan, wala pang gaanong kilalang mga 
tao at hindi pa masyadong bihasa sa lenggwahe. May konting “takot” pa 
sa sinasabing maraming limatik ang aming dadaanan. 

Malamig dahil sa pagkabasa namin sa ulan. Pinapawi naman ng init 

na ikinukubli ng kapirasong pamandong na plastik at ng ngalay na balikat 
sa dalang pak ng mga daing, sardinas at iba pang pangangailangan na pi- 
nasarap ng mga baon na inspirasyon at hamon. 

Hamon para sa lahat sa amin ang muling pagpapasigla ng mga opensi- 
bang militar ng mga larangan para mahatak ang ibang pwersa ng kaaway 
mula sa ibang larangan at rehiyon, tugon sa panawagan tungong estra- 
tehikong pagkakapatas. Hamon sa amin na maisapraktika ang natutunan. 
Ika nga, “Mapapatunayan ang talim ng gulok kung ito ay gagamitin, at 
patuloy itong magiging matalas kung ito ay laging hahasain.” 

Puspos ng inspirasyon ang aming unang misyon at ang dalang mga 
bagong kaalaman. Nagpatingkad ang balitang walang awang pagpaslang 
kay Ka Parago, isang kumander ng Pulang hukbo at dakilang kasama. 
Dapat igawad ang rebolusyonaryong hustisya para sa mga kasama at para 
sa masang patuloy na nilalapastangan ang mga karapatan. 

Masaya ang mga kasama sa tim. Walang maramdamang tensyon. 
Lahat ay inspirado at desidido. 

“May ibang tao, mga kasama, huwag muna kayong magpakita at baka 
makapagkwento,” wika ng tagaroon sa baryo na aming target. Medyo 
matagal na hindi nababalikan ang lugar dahil sa labanang naganap dito, 
mahigit isang dekada na ang nakaraan. Hindi kami kilala ng masa pero 
marahil pamilyar sila sa mga kilos dahil sa matagal na pakikihalubilo sa 
mga kasama. Nagtiwala sila. Kami ay iningatan at pinatuloy kahit may 
pangamba. Dagdag nila, “May dalawang beses nang dito natulog ang mga 
marirok* nito lamang nakaraang taon. May pwede kayong pwestuhan 
na kaya pa naming makapagpaabot kapag may ibang tao o marirok na 
darating.” Ramdam namin ang pagmamalasakit ng masa upang mapa- 
ngalagaan ang hukbo. 

Umuulan nang kami ay dumating sa kanilang bahay. Kahit na ba- 
sang-basa, mainit kaming nakipagkamay at nangumusta. Sinalubong nila 
kami sabay ng sambit ng “matyis”, ang salitang “malamig” sa lokal na 
lengguwahe. Masaya ang masa. Lagi silang nakangiti. Binigyan nila 
kami ng manok na pang-ulam. Nakakaantig. 

Tuluy-tuloy pa rin ang pagbugso ng ulan, may isang linggo na. 
Matatarik ang daanan. Kailangan naming umiwas sa mga normal na 
daan upang hindi mapansin ng mga tao. Mahirap ang daan at masukal. 
Kailangang tiyagain. 

Sa paglakad namin papunta sa aming target, mahapdi na ang mga 
paa namin sa alipunga, ika nga ay karne na. Hindi namin ito inantisipa. 
Maging ang singit at hita namin ay puro na ‘yaes’ at mga nakaika nang 

lumakad. Nakakaang ang hita dahil mahapdi pero pursigido pa rin ang tim 
na makatuloy sa target. 

Pagkalapit namin sa target, kailangang maghanap ng pwedeng 
mapwestuhan. Malakas pa rin ang ulan at katal na ang katawan sa lamig 
ng halos maghapong basa. Talagang hindi kayang pawiin ng ngalay ng bag 
sa balikat ang lamig. 

Tinanaw namin ang target. Masukal na ang kampo. Halos walang 
masilip. Wala ring naglakad-lakad, marahil ay dahil maulan. Malayo rin 
ang pwestuhan. Kailangan muna naming bumalik, palipasin ang maulang 
panahon, at pag-usapan kung ano ang mahusay na magagawa upang maka- 
bira, gayundin, makapagpagaling ng mga alipunga at yaes. 

Makalipas ang ilang araw, maganda na ang panahon, gayundin ang 
pakiramdam ng mga paa at hupa na rin ang mga yaes. Napagkaisahan ng 
tim na muling balikan ang sayt. Mga alas-9 ng gabi kami dumating sa tapat 
ng target. Medyo malayo pa rin ang distansya. Sa kapirasong talahiban, 
sinikap na pagkasyahin ang tim. Tahimik kami dahil mga dalawang metro 
lang sa likod at harap ay daan ng magsasakang may kaingin sa pinwestuhan. 

Papaliwanag na, patuloy na naghahanap ng malinaw na masisilipan sa 
mga dahon ng talahib. Nakikita na rin ang nagtatawirang kaaway sa kapi- 
rasong pugwang. Medyo may kalayuan pa rin talaga ang sayt at hindi rin 
tumitigil ang kaaway sa makitid na pugwang. 

Matingkad na ang init ng araw. Umiigting ang alinsangan dahil sa wa- 
lang makapasok na hangin sa talahib at kugon. Nagpapabalik-balik ang 
kaaway sa kanilang mga kubo. Nakatagilid sila at hindi tumitigil sa pug- 
wang. Tayang hindi tatama. Nag-usap ang tim at napagdesisyunang ituloy 
na ring putukan upang lumabas ng kampo ang kaaway at ang ikakasa ni- 
tong operasyon ang bibirahin. 

Pang! 

Pinakawalan ko ang unang putok kasabay ng malakas na tugtog ng 
videoke sa di kalayuan. Hindi tumama. Naglabasan ang ibang kaaway, 
nakatigil sa lawad at nakaharap sa pusisyon namin. 

Pang! 

Pinakawalan ng isang kasama ang pangalawang putok. Takbuhan ang 
kaaway sa mga kubo sabay sigaw na “kalaban nga!” Wala na kaming ma- 
kita kaya umalis na kami. 

Sa pangatlong araw, pinatawag sa kampo ang masa dahil pinaputukan 
daw ang kampo. Nag-abiso silang aahon at mag-ooperasyon ang mga ito. 
Ito ang hinihintay ng tim. 

“Mga kasama, matagal nang alam ng mga sundalo sa kampo na may 

mga “huwad ' sa lugar na ito, sangkot sa mga nakawan ng baka, ng aming 
mga saging at bondo pero hindi nila inaahon o pinupuntahan. Pero ka- 
pag nakabalita ng NPA, umaahon sila agad,” sumbong sa amin ng isang 
tagabaryo. 

“Mga kasama! May mga kaaway sa ibaba at malamang na paahon 
dito!” paabot ng isa pa. Kagyat kaming pumakat sa natukoy naming pwes- 
tuhan bandang alas-10 ng umaga. Kagyat na naglinis ng pwedeng masili- 
pan sa manipis na kugonan. Matingkad ang init, ala-una na pero hindi pa 
rin dumadaan ang kaaway. Kumukulimlim, umaambon na kaya nagpan- 
dong ng plastik ang tim. 

“Yan na! Kaaway!” sambit ng isang kasama sa shooter. Nang tuma- 
naw ako sa daan, nangingitim ang magkakalapit na kaaway. 

Ang target ay ang unang tao. Alas-tres na ng hapon at lumakas na rin 
ang ulan. 

Pang! 

Pinakawalan ng isang kasama ang isang putok, timbuwang ang ka- 
away, hindi na gumalaw, hindi na bumangon sa pagkakalugmok. 

Matapos ang putok ng kasama, kagyat na tumugon ng putok ang ka- 
away nang walang puknat. Malayo na kami ay tuloy pa rin ang putok nang 
mahigit kalahating oras. 

Isang putok sa mga mersenaryong tropa na desidido at pursigidong 
tumugis at pumatay sa bawat Pulang mandirigma. Isang putok ng rebolu- 
syonaryong hustisya para sa mga masa at sa mga kasama. 

Sabi nga sa aming pagsasanay, “isang putok, isang patay.” 

Gaya sa isang pagsusulit, ito ay isang “multiple choice,” ngunit kaila- 
ngang piliin ang pangunahin na may malaki o kagyat na sasaling sa epekti- 
bidad at moral ng kaaway. Isang “matching type,” pag-angkop ng kapasi- 
dad ayon sa kakayahan. Isang ‘enumeration,’ sa taglay na kasanayan ay 
maaangkupan ang iba't ibang kahingian ng pamamaril. -malapitan, ma- 
layuan, nakatigil, gumagalaw, nakakubli o nakalantad, araw man o gabi— 
nang makatama nang terible. Isang “essay,” kung paanong ang kumbi- 
nasyon ng salita ay nakabubuo ng mahusay na pangungusap, sa 
pagpapaputok naman ay kailangan ng kumbinasyon ng pasensya, tiyaga at 
maingat na pagkilos nang makalapit sa target upang sorpresa'y tiyak na 
makamit. At higit sa lahat, isang “fill in the blank,” ang lahat ng ito ay 
mapupunuan at magkakaroon ng kaganapan kung target ay bulls na tata- 
maan. m 


marirok — lokal na tawag ng masa sa sundalo 

SULAT 


ni Ka Udyr 

Hello Gang, 


Narito ako, naroon ka. Ganito na ba talaga ang buhay nating da- 
lawa? lisa lang ang oras sa relo natin pero magkabilang dulo naman 
ng Sierra Madre ang layo natin sa isa’t isa. Ilang pindot lang sa tele- 
pono, pwede ko nang marinig ang tinig mo. Kaso, pati teknolohiya 
ay pinagkaitan tayo. 

Narito ako, naroon ka. Magkaiba na ang buhay nating dala- 
wa. Ang pangarap nating “White Wedding” noon ay wala na. Ang 
dati nating buhay ay hindi na normal sa akin. Walang normal na 
buhay sa malakonyal at malapyudal na lipunan. Ang sabi mo sa 
akin ay walang nabago sa pangarap natin, bagkus may nadagdag 
lang. Walang nadagdag, Gang! Sadyang nagbago na ang buhay na- 
tin. Hindi na ako ‘yung dating Udyr na nakilala mo. Hindi na ako 
sibilyan. Isa na akong gerilyang komunista. Hindi na ako pwedeng 
magpagala-gala at magpa-DOTA-DOTA gaya ng dati. May mahig- 
pit na akong tungkulin ngayon, Gang. 

Narito ako, naroon ka. Sa puso ko, hindi ka na nag-iisa. Mahal 
na mahal kita, Gang! Ganoon din ang sambayanang kinabibilangan 
natin. Gusto kitang makasama, Gang at alam kong ganoon ka rin sa 
akin. Sana maintindihan mo rin, Gang na maraming masa at kasa- 
ma ang nangangailangan ng tulong. Sa paggampan ko ng gawain 
dito, maaaring hindi na tayo magkita. 

Maaaring sa susunod na araw, oras, minuto ay maging martir 
ako gaya ng ilang kasama dito na magiting na nagbuwis ng buhay 
para sa sambayanan. 

Sa kabila ng mga hinaharap kong sakripisyo, Gang, patuloy 
akong kikilos at maglilingkod sa mamamayan at syempre patuloy ki- 
tang mamahalin. 

I love you. 


Udyr_tkr 


PS. 
I may fall just like a shooting star, but my heart will stay. 


Si Ka Udyr o Jayson Pagalan, isang kabataang Pulang mandirigma ay 
nasawi sa San Andres, Quezon noong Marso 20, 2015. 

ANG MASA LAMANG ANG TUNAY 
NA BAYANI 


ni Ka Andy 

pes 20 ng Marso nang ako’y isinama sa operasyong isparo laban 
sa isang masamang elemento at salot sa masa. Isang bantog na 
upahang mamamatay-tao. 

Malinaw sa amin na ang tungkuling ito’y magbibigay ng kaginhawahan 
sa masang nagdurusa sa teror ng demonyong target. Napabilang ako sa tim 
na aktwal na nagsagawa ng pamamarusa. 

Matagumpay naming naipatupad ang aktwal na paggawad ng parusa. 

Subalit sa proseso ng operasyon, lumitaw ang ilang kahinaan sa kalku- 
lasyon. Ang pag-ayuda sa target ng kanyang mga matong kasamahan ay 
nagresulta sa ilang minutong labanan. 

Nag-alay ng kanyang buhay ang kasamang trigerman. Ako ay kabilang 
sa nagtamo ng pinsala at umatras na sugatan. 

Sa pag-atras ay hindi ko ininda ang aking mga sugat. Subalit di magla- 
lao'y mawawala ako sa direksyon. Sa tubugan ng kalabaw ako napadpad. 
Dito ko na hinugasan ang aking mga sugat at pinatid ang aking uhaw. 

Matapos niyon ay nagtago ako sa sukalan. Inampat ko ang pagdurugo 
ng aking mga sugat sa pamamagitan ng tabako ng sigarilyo at ng kahuhugas 
pa lang na basang damit at panyo na ngayo'y tigmak na naman sa dugo. 

Dito ko na lamang naramdaman ang labis na kirot sa aking mga sugat. 
Saka ako nakadama ng panghihina ng katawan. Nagpasya akong doon pan- 
samantalang mamahinga at sa pagkagat ng dilim na lang muling lalakad. 
Kailangang maitago ang aking presensya sa mga nakasagupa naming tiyak 
na naghahanap na sa akin. 

Nakalatag sa damuhan ang aking sugatan at pagal na katawan. Pero 
maya-maya lang ay agad akong nag-alerto nang maramdaman kong may 
papalapit sa akin. 

Nang makatiyak akong sibilyan ang palapit sa akin ay tinawag ko ang 
kanyang pansin sa pamamagitan ng pagpalakpak. 

Nang tumingin ay sinenyasan ko siyang lumapit sa akin. Dahil hindi 
ako makapagsalita dulot ng tama ng bala, ginamit ko ang aking cellphone 
at itinayp: “NPA AKO, TULUNGAN MO AKO”. 

Nung una'y natakot siya subalit nagawa ko siyang kumbinsihin na 
wala siyang dapat ikatakot. Naging palagay ang kanyang loob kaya na- 
gawa ko siyang pagkuwentuhin sa nangyayari sa paligid. Ang sabi niya 
sa akin ay, “Kasama, napatay ninyo ang hayop na kriminal na” yon! Tama 
lang “yon sa kanya” 

Ibinalita rin niya sa akin na ang isang kasama sa aming tim ay hindi 
nagawang makaalis. Sugatan siya at tuluyang pinatay ng mga kriminal. 
Aniya, hinahanap na ako ng mga kasamahan ng aming pinarusahan. 

Nag-uusap kami sa pamamagitan ng pagtitipa ko ng gusto kong sa- 
bihin sa cellphone. 

Nagpakuha ako ng paragos para maihatid sa kabilang barangay. 
Dali-dali siyang tumalima. Matagal-tagal akong naghintay sa kanyang 
pagbabalik. 

Nagtakda ako ng oras sa sarili na kapag hindi pa nakabalik bago 
mag-alas otso ng gabi ang lumakad ay aalis na ako sa pinagkakitaan niya 
sa akin. 

Halo-halo ang aking nararamdaman. Nagdadalamhati at naiiyak 
ako sa nangyari sa kasama. 
Itinaas ko ang aking kanang 
kamao upang personal ko 
siyang parangalan. Kasabay 
ang pagngiti ng aking suga- 
tang labi dahil alam ko na 
nagtagumpay kami sa aming 
misyon. 

Kasunod ay ang pagki- 
rot ng aking mga sugat at tu- 
luy-tuloy kong panghihina. 
Pinatibay ko ang aking sarili 
sa pamamagitan ng pag-awit 
ng Internasyunal sa aking 
isip. 

Nagpakatatag ako sa 
pagharap sa ganung sit- 


85 


YSS AGOSTO 2016 


86 


wasyon. Inisip ko na ito'y bahagi ng aking paglilingkod sa masa. At ang 
kamatayan ay bahagi ng sakripisyong maaaring harapin ng sinumang man- 
dirigma ng sambayanan. 

Pinanghawakan ko ang mga Regulasyong Militar na aking natutunan. 
Nag-alerto ako at sinikap bantayan ang sinumang lalapit at tiniyak kong 
ako ang unang makakakita, na hindi ako mauunahan. 

Naging aktibo ang aking isip sa paghahanap ng paraan, kahit hindi ako 
pamilyar sa lugar. Tanging direksyon lang ang aking tinandaan. 

Lumakas ang ulan. Saka ako nakadama ng pansamantalang kaalwanan 
dahil nabasa ang aking katawan ng ulan. Sumilong ako sa isang koprahang 
sira at dito ako nagpaliwanag dahil alam ko na maliligaw ako kapag ako'y 
nagpatuloy lalo pa't lalong dumilim ang palibot dahil sa buhos ng ulan. 
Bandang alas-5 ng umaga, ako'y muling lumakad. Kita ko nang pasikat 
ang araw. Mula doon ay natandaan ko na ang aking direksyon. Malapit na 
pala ako sa barangay na aking pupuntahan. 

Nang makarating ako sa barangay ay agad akong humagilap ng taga- 
roon at kagyat kong ipinakita ang CP ko na may nakasulat na, “NPA ako, 
tulungan niyo ako!” 

Hiniling kong dalhin ako sa bahay ng kasama sa lokalidad pero kilala 
ko lang siya sa koda. Dahil hindi kilala ng mga tagaroon ang koda na si- 
nabi ko, dinala na lang niya ako sa isang sulok ng taniman at pinaghintay 
dun. 

Pinalitan nila ang damit kong tigmak ng putik at dugo. Binigyan ng 
tubig. Dinalhan din ako ng pagkain. Tinipa ko sa aking CP na tubig na lang 
sapagkat ang aking bibig ay sadyang napinsala at di pa makanguya. 

Lumipas ang ilang minuto, pinuntahan ako ng mga tanod at opisyal 
ng barangay. Gusto nila na sa barangay hall ako dalhin. Tumanggi ako at 
pinaagwat ko sila. 

Lumapit ulit ang isa sa kanila at nagpakilala na ugnay siya ng mga 
kasama. Tinanong ko kung ano ang kalagayan ng lugar. Nagpapakuha sana 
ako ng sasakyan. Ang banggit niya ay hindi uubra dahil may mga kaaway 
na at kasamahan ng naparusahan na naghahanap sa akin. 

Isinulat ko sa lupa ang pangalan ko at nakiusap na sabihin sa mga MB 
na nasa palibot lang ako. Sinabihan ko ang nagpakilalang ugnay na kausa- 
pin sa malayo ang mga tanod at ang mga opisyal ng barangay. Tumalima 
naman sila at kagyat akong umalis sa lugar at nagtago sa gulod. 

Nagpatuloy ako sa paglakad at nakarating ako sa isang kubo na na- 

tandaan kong nadaanan ko na. Dito ako nakaramdam na malapit na 
akong makaugnay sa mga kasama. Muli akong nag-isip ng plano. 
Magpapasama ako sa mga tagaroon, para ihatid ako sa isa pang mag- 
sasaka na magdadala sa akin sa mga kasama. 

Nang ako'y papalapit na sa bahay ay kagyat akong sinalubong 
ng masa at sinabihan na huwag na akong umalis sa koprahan niya at 
kukunin na ako ng mga kasama dun. 

Makalipas ang ilang minuto ay dumating ang dalawang milisya 
na nakasakay sa kabayo. Pinasasakay ako pero ang sabi ko ay hindi 
ko kaya. Kaya inalalayan nila ako at naglakad kami. Mabagal akong 
lumakad dahil sa mga sugat ko kaya tinawagan ng milisya ang isa 
pang tagabaryo at pinasakay ako sa paragos. Makirot ang mga sugat 
ko dahil sa tagtag ng paragos. Tiniis ko iyon at nang makalayo na ay 
muli akong lumakad. 

Nang makarating kami sa kubo ay hindi ko na kayang lumakad, 
kaya naghanda sila ng duyan at binuhat ako. 

Parang hangin sa bilis tumakbo ang mga MB habang buhat ako 
sa duyan. May nagtetsek ng daanan at may nagpapalitan na ako ay 
buhatin. 

Nang makarating kami sa isang gulod ay dito naitawag sa mga 
kasama na hawak na ako ng MB at nalaman ang sitwasyon sa baran- 
gay na hinahanap ako ng 30 sundalo at isang iskwad ng mga pulis. 
Pati ang mga kasamahan ng pinarusahan ay naghahanap din. 

Sa ganitong sitwasyon lalo kong nakita ang kadakilaan ng masa. 
Ang isang iskwad ng pulis ay nilansi nila. Anila, “Madaming NPA sa 
bundok” at magkakamatayan lang kapag umahon pa kaya hindi na 
dumiretso ang mga ito. 

Ang mga sundalo na naghahanap ay agad ding nabantayan kaya 
nagawang antisipahin kung saan ang operasyon nila. Nagawa din ng 
masa na ako ay mailusot kahit ang kaaway ay nakakalat na. 

Habang kapiling ko ang masa sa ganitong sitwasyon ay dito ko 
mas lalong napatunayan na ang masa ang tunay na lakas na hindi 
kailanman magagapi at dakila sila dahil hindi sila natinag sa kaaway 
na nakaambang puminsala. 

Ang aking sugatang labi ay napangiti sa ganung pag-iisip. 
Mabuhay ang masang api! ang sigaw ko sa aking puso. 

MAY ISANG LIBO'T ISANG 
PARAAN ANG MASA 


ni Ka Fiel 


may isang libo’t isang paraan ang masa 
kung paano pangangalagaan ang mga kasama. 


singkwenta-sandaang metrong pagitan 
sumasalikop ang mga pasistang kaaway 
ngunit bumabaril sila sa hangin 
sapagkat ang hukbo’y kinakanlong ng masa. 


may isang libo’t isang paraan ang masa 
kung paano lalansihin ang kaaway 
“wala kaming nakitang hukbo” 
“walang daan diyan sa gulod” 
sa mga balisbis, ang hukbo ay ikukubli. 

may isang libo't isang paraan ang masa 
upang palakasin ang hukbong bayan 
sa pusikit na karimlan, sila ang magsisilbing giya 
pasisilungin ang mga kasama sa kanilang tahanan 
walang pag-iimbot na iaalay ang kalanan 
para makahigop ng kapeng mainit 
at malamnan ang sikmura ng mga kasama. 


may isang libo't isang paraan ang masa 
upang itaguyod ang hukbo 
mata at tenga laban sa kaaway 
giya sa mga eryang himpilan at atrasan 
nagbibigay ng mga kontak 
sa mga bagong eryang binubuksan at kikilusan 


inaari ng masa ang hukbo 
pagkat ang hukbo ay mula sa kanila 
at para sa kanila. 


may isang libo't isang paraan ang masa at hukbo 
para gapiin ang kaaway 
tiyakin ang tagumpay 
at itayo ang sosyalistang lipunan. 

NANAY, TATAY 


ni Freida Miral 


Nanay, Tatay 
Mandirigma, gerilya 


Iniluwal mula sa sinapupunan ng digma 
Hinele sa pintig ng rebolusyonaryong adhika 


Nanay, Tatay 
Hukbo, rebolusyonaryo 


Nagliliyab ang punglo at prinsipyo 
Nag-aalab na mga anino 


Nanay, Tatay 
Partidista, komunista 


Sumagupa sa ritmo ng bigwas at alon 
Niyakap ang laban ng libong kahapon 


Nanay, Tatay ya 
Aking Nanay, Tatay = 
At Kasama. 


si 

OKTUBRE KATORSE, 
DOSMIL KINSE 


ni Ka Daniel 


Alay kina Kasamang Jhune Luis “Ka Sam” Cayao, Joel 
“Ka Panus” Velazco, Marjorie “Ka Fort” Manto at Diosdado “Ka Jing” Rempi, 
mga bagong martir ng Eduardo Dagli Command-BHB Batangas 


Araw ng inyong kabayanihan 
Araw ng inyong kadakilaan 
Araw ng inyong kagitingan 

At araw na di namin 
Kayo malilimutan! 


Sa panahon ng kagipitan 
Panahong duguan at sugatan 
Panahong ibinuwis ang buhay 
Kamatayang di ipinagkait kailanman 
Sa kaaway ay handang lumaban 


Nais naming magbigay parangal 
Sa ipinakita niyong katapangan 
Sa inyong walang kapantay 
Na nag-alay ng buhay 


At sa araw ding ito 
Mamamakas sa aming mga mata 
Ang poot at galit na nadarama 
Handang lumaban magpakailanman! 


At darating din ang araw 
Na maipadama ito sa kaaway 
Ang punglo na walang alinlangang 
Tatarak sa kanilang mga dibdib 


Kaya’t sa inyong paglisan, 
Pulang saludo mga kaibigan 
Mga kasamang tunay na 
Bayani ng sambayanan! 

ALAALA NG IYONG PAGLISAN 


ni Lire Rosa 


Pana-panahon kong tinitingnan ang iyong larawan 
Natatakot ako na sa tagal ng panahon ang itsura 
mo’y malimutan 
May ilang taon na rin pala ang lumipas 
Nang ang tuyong rosas na nakasipit sa libro mo'y 
nanlagas 


Isang libro, isang larawan at habambuhay na 
pagkakaibigan 
Mga alaala na sa akin ay iyong iniwan 
Nariyan din ang tunay at hiram mong pangalan 
Mga alaalang nakasipi na sa iyong kasaysayan 


Subalit ang mga alaala ng iyong kabayanihan 

Ang siyang mag-aalab sa iyong himlayan 
Walang pag-aari, walang pangalan 

i Tanging ang pangako ng dugo mo sa bayan 


At ang mga alaala ng iyong paglisan 


Ay di mabubura ng iyong kamatayan 
Sa lupang iyong libingan 


Ang tulang ito ay isinulat bilang pag-alala sa anibersaryo ng pagka- 
martir ni Ka Jed—isang pintor, musikero at Pulang mandirigma. 

PULANG MANDIRIGMA 


Musika: Ilyan 
Titik: pus Mulan, Drew at Emman 


EI 


Intro: Cm-Fm-Cm-Fm-Cm-G-Cm 
Cm-Fm-Cm-Fm-Cm-G-Cm 

Haa... 
Koro: 
Cm 
Sulong Pulang mandirigma 

Fm Cm 
Itaas antas ng teorya't praktika 

Fm Cm 
Magpakadalubhasa sa syensya ng digma 
G Cm- --G-G7 


Kamtin ang ganap na paglaya. 


Cm, G, Cm, G 
Buong giting naipatupad 


Cm 
Ang atas ng Partido Komunista 
Cm7 Fm 


Wastong gabay sa pakikihamok 
G# Cm G# G 
Wastong linya ang itataguyod. 
Cm, G, Cm G 
Ang armas nati’y paglingkurin 
Cm 
Sa uring inaalipin 


93 


Wó 


94 


AGOSTO 2016 
Cm7 Fm 
Moog ng mga ganid ating titibagin 
G# Cm G# G 


Pagsasamantala’y ating gagapiin. 
(Ulitin ang Koro) 


Papalawak, papalalim na baseng masa 
Rebolusyong agraryo ganap na isagawa 
Pandayin kasanayan sa armadong pakikibaka 
Tagumpay sa lahat ng teatro ng digma. 


Ang pulu-pulong kalupaa’y aralin 

Mataas man o mababa, gawing pabor sa atin 
Sa malawak na kanayunan tungong kalunsuran 
Itakda ang labanan, sa kaaway paglilibingan. 


Cm-Fm-Cm-Fm-Cm-G-Cm-A-A7 
Haa... 

(Tataas ng isang Key) 

(Ulitin ang Koro) 


Huwag kalilimutan, ating kasaysayan 
Haraping may pag-asa ang kinabukasan 
Pananaliksik at pag-unlad walang kapaguran 
Ubos kayang mag-ambag alang sa sambayanan. 


Ang ating laban ay bahagi't kaisa 

Ng sangkatauhang nakikibaka 

Mahigpit na hawakan ang tangang sulo 

Ng pandaigdigang proletaryong rebolusyon. 


(Ulitin ang Koro) 


Nilikha habang nasa pagsasanay at inspirasyon ng BKO sa Timog 
Katagalugan, Pebrero 29, 2016. 


AMTAM YAMAN NAYAW 


Awit salin sa Buhid 


sa tono ng Song for Bobbie 


Tam lumahaw sas mwayan 
Nginaraw tumurang digmang bayan 
Nagawa kana paglutok o madamloy kat dalan 
Ka mga mahuri tam bumulas lamang 


Hasnog ng punglo’y tadwa na kog 
Ambahan ng larangan ham dagan 
Ngawa kana pag mahuri kag laban farigunan 
Mga kalaban tam bumabaw lamang 


Koro: 
Amtam yaman nayaw sad sirang 
Tam kabaya ambahan ng masa 
Ngawa kana fag mahuri, Tam fagbol di fagaba 


Anggan masa't hukbo’y nom sadi. 


(ulitin ang Koro) 

GINTONG SILAHIS 


sa tono ng Song for Bobbie 


Tayo’y lalakad sa ulan 
Upang isulong ang digmang bayan 
Anumang putik at dulas ng daan 
Ang mga balakid ating lalagpasan 


Angil ng punglo’y di pansin 
Awit ng larangan ay dinggin 
Anumang hirap, pakikibaka’y pataasin 
Ang mga kaaway ating lulupigin 


Koro: 
Gintong silahis sa umaga 
Mga ngiti at awit ng masa 
Anumang hirap, mapapawi sa tuwina 


Kapag ang masa’t hukbo’y magkaisa 


(ulitin ang Koro) 

. MGA ALON 
SA DAGAT NG NAKARAAN 

mI at makulay ang kasaysayan 
ng rebolusyonaryong pakikibaka 


sa Timog Katagalugan. Dahil nasa 
tarangkahan ng Maynila, may kakaibang 
tindi, maraming ikot at liko, ang kahirapan 
dito, ngunit lumaro nang husto ang tulungan 
ng mga hayag na pangmasang pagkilos 
ng mga estudyante at manggagawa sa 
kalunsuran at ng kilusang magsasaka at 
armadong pakikibaka sa kanayunan. Ilang 
kasamang matagal na sa pagkilos ang 
nagbahagi ng mga karanasan sa kanilang 
personal na paglahok sa pagpapasulong 
ng rehiyong ito. 


E 
PAGPUPUNDAR NG REBOLUSYON 
pm SA LAGUNA AT BATANGAS 


. Kwento ni Ka Nap 


griculture ang kurso ko sa unibersidad. Sa panahong iyon, 
maliban sa tradisyunal na organisasyon, hindi pa masigla ang 
pagkilos sa eskwelahan dahil nga batas militar. Pero sa kaunting 
-—- pagluwag noong 1974, mabilis na nakapwesto ang mga aktibista, 
| dahil meron nang mga lihim na organisasyon at aktibidad at natu- 
Fi tunan ang paggamit ng iba't ibang porma ng mga organisasyon at 
pagkilos para mapasigla uli ang hayag na demokratikong kilusan. 
Aktibo ako sa iba't ibang mga gawain ng estudyante---napasok 
sa isang progresibong fraternity at naging lider nito, sa dyaryo, 
ie nagbuo ng_ history association at naging aktibo sa iba’t ibang 
E aktibidad at maiinit na isyu sa kampus tulad ng isyu ng dorm. 
Panahong iyon, na sinimulang tanggalin sa curriculum ng UPLB 
ang Philippine History and Institution. Naging aktibo ako sa lihim 
na organisasyon at pagkilos at sa pagsisikap na makasama na pa- 
putukin ang lahat ng mga isyu na pwedeng pampakilos. Sa ROTC, 

may isang estudyante na nagulpi, binugbog, nagreklamo. Maagap na pina- 
ngunahan ng mga lider-estudyante ang angkop na protesta, hindi pa nga mar- 
tsa, eh, organisadong paglalakad lang bilang pagpapahayag at pagkondena — , 
sa abuso sa karapatan ng mag-aaral. May pangyayari din na sa simula ng 
pasukan, kapag may delay habang nagbabayad ng matrikula ay nagkaroon 
. ng noise barrage. 
Napaghusay ng mga aktibista noon na maging aktibo sa lahat ng pwe- 


Rali sa UP-Los Baños bago mag-Batas Militar 


deng mapagdaluyan ng rebolusyonaryong ideya. Kaya maraming porma, 
tulad ng pag-isponsor ng paligsahan o “himigsikan” na mga progresibong 
kanta ang kinakanta, serye ng lektura sa kasaysayan, paglahok sa pagtutol 
sa pagpapalayas at demolisyon sa paligid ng Bundok ng Makiling nang 
idineklara itong National Park. May takbo-unahan. Mga makabayang pag- 
tatanghal ng mga estudyante. Naitayo “yong Freshmen Bloc Assembly, para 
“yong mga freshmen ay maorganisa agad. “Yong dyaryo, pinakaaktibo, nag- 
simula sa mga magaan na progresibong ideya tulad ng “nasa pagkakaisa 
ang lakas” hanggang sa pinakamilitanteng inabot ko pa noon na “Kung hin- 
di tayo kikibo, sino ang kikibo? Kung hindi tayo kikilos, sino ang kikilos? 
Kung hindi ngayon, kailan pa?” 

Ang nangyaring “sunog” noong 1977 ang naging turning point, nagpul- 


“Ang “sunog” ay ang maramihang dukot na ginawa ng ISAFP sa Timog 
Katagalugan noong 1977, kung saan kabilang sa mga nawala sina Gerry 
Faustino na estudyante at Jessica Sales na guro sa UPLB. 99 

taym ako. Sa komunidad ako naitalaga, pinakilos sa loob ng paman- 
tasan para sa pag-uugnay at pagbubuo ng rebolusyonaryong kilusang 
lihim, inugnayan ang Franklin Baker na may ilang tirang myembro 
na CLO. Buo ang unyon doon na naging dilawan na. Dadalawa ang 
sangay ng partido noong panahong ‘yon sa labas ng QBZ—‘yong sa 
SBP at sa San Pablo City. May ilang elemento ng Partido sa SPC na 
produkto bago ang Martial Law hanggang mag-ML at naipaloob ako 
sa Sangay doon. Naidisposisyon din at kumilos sa erya ng San Pedro, 
Bifian, Sta. Rosa, Cabuyao. Ang mga aktibista at kasapi ng Partido ay 
handa kung saan ka italaga at kailangan maging kadre ka, makapag- 
ugat sa hanay ng masa at maitayo ang rebolusyonaryong organisasyon 
at Partido sa hanay ng masa. “Pag iniwan kang solo, diyan ka kaila- 
ngang maggawaing masa. Pagkatapos ng isang taon, magpupulong 
ang kolektibo. Dapat may dala ka nang kasapi ng Partido, meron kang 
napapultaym. Dahil deployed ka ngang solo, kailangang makabuo ka 
ng, tawag noon, territorial organ, T.O., na ang ikokolektib mo doon 
ay mga kasapi ng Partido na napapultaym o napalitaw mo. Problema 
ko nga noon ang gabay, e. Pagtupad mo, tasa mo, lagom mo. Pag hin- 
di mo natutunan “yon at hindi ka nakaugat sa masa, lie low ka talaga. 
“Yon ang pinakamahirap. 

Umugnay din sa mga labi ng MASAKA-Olalia o sa mga magsasa- 
ka. Ang mga magsasaka ng Bifian noon, tantya ko'y mga 500 magsa- 
saka ng ilang baryo, ang kasapi doon. Naipagtagumpay nilang maging 
independyente sa NIA ang sistema nila sa patubig. Hanggang huling 
kwarto ng “78, nakalubog ako doon sa mga magsasaka. Napag-aralan 
kong magpatakbo ng Kubota, ng weeder, mag-abono. Ang pinakama- 
tagal kong natutunan, “yong magpasan ng isang sakong palay, isang 
kilometro mula bukid hanggang malapit sa riles ng tren. Sa tiyaga, 
natutunan ko rin. 

Pagkatapos ng “sunog” hanggang “80, maganda ang pag-unlad 
ng SBP, “yong RKL at Partido ay lumawak at lumakas, “yong kumbi- 
nasyon ng lihim at hayag na pagkilos, at ang paglitaw ng maraming 
mga lider-aktibista sa hanay. Sa simula, indoor pa lahat ang aktibidad. 
Nagsisimula pa lamang yong mga unang martsa-rali sa San Pablo City 
at Calamba. Dati sa likod pa ng simbahan, e. Hindi pa sa Crossing. 
Nakaka-isandaan din. May nagsisimula na rin sa parte ng Magdalena 
na mga unyonisadong manggagawa ng Sunripe Dessicated, na na- 

"SORE SAN PAPLO 
SEMANA ORGAN LESSONS 


Rali sa San Pablo City, Laguna noong dekada 70 


tayuan ng sangay at diyan nagmula ang malalaking mobilisasyong uma- 
abot ng mahigit ng limandaan. Ang isa pang aktibong unyon ay “yong 
Blue Bar sa bahagi ng Lusacan, Tiaong na naugnayan na noong “79 din. 
Naunang nag-aktibo ang Sunripe at Blue Bar kaysa Franklin Baker kasi 
nakapagpaunlad ng mga pwersa sa loob ng unyon na tagaroon din sa mga 
baryo at komunidad, naipanalo ang laban na disaffiliation sa TUPAS at 
naitayo ang unang rebolusyonaryong unyon. 

Ang mga natirang elemento sa sunog noong 1977 na kumikilos sa 
Batangas, Cavite, ang labi ng larangang Kagitingan nina Lorie Barros 
noon, inipon lahat “yan, at dinala sa Quezon-Bicol Zone. Noong panahon 
ng “79, ang Quezon-Bikol Zone ay maunlad na. Kaya nagdeploy ‘yan 
ng mga tim papuntang Central Quezon, Bondoc Peninsula, tapos sa 
Silangang Batangas para magpalawak. 

Habang “yong isang pagsisikap, mula naman sa SBP at Laguna, ay 
naghahanda na rin kami noon ng pagtatayo ng sonang gerilya. Naging 
puhunan ang mga rebolusyonaryong pwersa ng Sunripe, Steprite at 
mga komunidad sa paligid nito at malinaw ang oryentasyon ng zone 
preparation. 

Napaunlad din ang pagkilos sa bahaging Victoria dahil “yong mga 
manggagawang bukid sa Asyenda ng Cayco-Fernandez ay natayuan ng 
unyon. Palay na pang-export at pambinhi ang produkto doon. At ang mga 
rebolusyonaryong pwersang napagpultaym sa hanay ng manggagawa, 
manggagawang bukid, mga kabataan estudyante mula SBP ang bumuo 
sa mga yunit sa paghahanda sa pagtatayo ng sonang gerilya, mga sanda- 
tahang pangkat pampropaganda at napalawak ang baseng masa sa paligid 
ng Bundok Banahaw, paanan ng Sierra Madre hanggang Victoria, Bay, 
Calauan, Pila. 

Ang isang mabilis na paraan para masustine ang pagpapaunlad ng re- 
bolusyonaryong kabataang estudyante sa UP Los Bafios ay ‘yong mahu- 
say na integrasyon ng mga estudyante sa kilusang anakpawis. Sa welga ng 
Cayco-Fernandez, lahat ng aktibista at kasapi ng Partido ay pinalahok sa 
welga at kasama sa piketlayn. Nang maranasan “yong matinding panunupil 
na karaniwan noon, mabilis na namulat ang mga estudyante, daan-daan ang 
naiaangat sa kilusang lihim at maraming nagFT sa kanayunan, at inabot na 
naipakat sila sa halos lahat ng bahagi ng Laguna. Umugnay din ang mga 
kabataang estudyante sa mga mangingisda at sa mga samahan ng mangi- 
ngisda sa lawa ng Laguna, nag-organisa at kumilos para iprotesta “yong 
mga fishpen na pag-aari ng kroni ni Marcos na nakakagipit na sa pangi- 
ngisda ng mahihirap na mangingisda. Karaniwan diyan ang aming pulu- 
ngan. Ang ganda pa ng Laguna Lake noon. May mga fishpen, may mga 
kubo. 

“Yan din naman ang panahong pumutok ang kilusang boykot. Lahat 
ngayon ng naipundar sa LB sa paraang lihim ay naging pundasyon ng hayag 
na pakikibaka laban sa pagtataas ng tuition fee kasabay ng pagtaas ng presyo 
ng langis. Nagkaroon na ng 
iba't ibang aktibidad, mga magan 
indoor type pa rin, mga i: eii # ki 
ecumenical forum, hang- Fat ni a dr 
gang sa nakapaglunsad ng 
mga pagkilos sa mga sen- 
trong bayan gaya ng San 
Pablo City. Dito nailunsad 
ang unang malaking pagti- 
tipon ng mga manggagawa 
sa bandila ng Southern 

Tagalog Alliance of Workers (STAW) na nagmula sa Sunripe, Blue 
Bar, Steprite at saka Franklin Baker. Nakapagpaunlad ng rebolusyo- 
naryong lakas sa industriya na nakabase sa niyog tulad ng dessicated 
at oil mills. 

May mga pagsisikap na ring mag-organisa ng mga manggagawa 
sa Calamba, sa dumaming mga textile mills na inilipat mula Maynila. 
Ang unang pabrika diyan, *yong Canlubang Sugar Estate na nakabase 
sa industriya ng asukal. Ang Yulo Estate o Hacienda Yulo na umaa- 
bot hanggang bahagi ng Cabuyao, Santa Rosa at Biñan ang lugar ng 
unang mga kumbersyon ng gamit ng lupa sa industriya, komersyo at 
recreational. Sa saklaw nito at paligid, nagtayuan ang mga pabrika, 
mga enklabo, parke at sonang pang-ekonomya. Ang kilalang pabrika 


sa panahong iyon sa Sta. Rosa ay ang Filsyn, ang gumagawa ng syn- 


thetic fiber na ginagamit sa garments. 

Tapos sa Calamba, bandang “77 ay naroon ang Robina Textile 
Mills, ang Evertex, ang Unisol, tapos naitayo din diyan “yong Alpha 
Textile na pag-aari ng Cojuangco. Garments ang karamihan. 

Sa Cabuyao, “yong Nestle Philippines, ang RFM, Ram Foods, na 
nakaugnay sa linya ng industriya ng food and beverages. Nariyan din 
ang Holland Philippines, Kimberly-Clark, Alaska, sa bahagi ng San 
Pedro. 

` Sa bahagi ng San Pablo City, Franklin Baker at Sunripe sa 
Magdalena, Laguna, hanggang Red-V sa Lucena, Peter Paul sa 
Candelaria, Blue Bar sa Tiaong ng Quezon, matatagpuan ang indus- 
triya na nakabase sa niyog na nagpoproseso ng dessicated. 

Bandang 1980 ay tuluy-tuloy na ang paghahanda ng sona sa par- 
teng Banahaw at Lower Sierra Madre. Maigting at madugo ang na- 
ging karanasan. Dito pinaslang ang dalawang organizers na nahuli 
sa Calauan, Laguna noong Oktubre 1980 at pinalabas na labanan sa 
pagitan ng NPA at kaaway. Kahit hindi pa idinideklarang bukas na so- 
nang gerilya at mga maliliit na yunit sa gawaing masa ang kumikilos, 
inoperasyon na ito ng isang batalyong Philippine Army [PA] noong 
Pebrero 1981. Sa okasyon ng pagdating ng Papa noong Pebrero 18, 
na panahon din ng katindihan ng militarisasyon sa bahagi ng QBZ - 
yong Guinyangan massacre, sinabayan ang malawakang operasyong 
militar ng asasinasyon sa isang kagawad ng sangay sa baryo ng 
Magdalena na kapatid ng full time na kasama na kumikilos sa erya 
bilang pagsisimula ng malawakang operasyong “nip in the bud” ng 

AFP. Iyon ang unang opensiba ng ka- 
away sa baseng masa sa kanayunan, ang 
malawakang kampanya ng pagpapasuko 
ng mga baryo. Napigilan “yong gano- 
ong takbo nang makapagtipon ng mga 
panggitnang pwersa at taong simbahan 
mula sa NCR at sa rehiyon at nailunsad 
ang fact-finding mission at nagkaroon 
ng tuluy-tuloy na projection sa midya, 
paglalantad at nakakuha ng malawak na 
suporta para sa mamamayang apektado 
ng militarisasyon. Nakapagpakilos din 
sa sentrong bayan ng mga manggagawa 
sa Sunripe para kondenahin ang nagaga- 
nap na militarisasyon. 

~ R : Ang mga napapaunlad na kadre, 
E ^ aktibista at kasapi ng Partido na FT ay 
ipinadala sa QBZ para sa mga pagsasa- 
nay at pag-aaral at nakalahok sa laba- 
nang militar. Nagtuluy-tuloy pa rin ang 
pagtatayo ng sonang gerilya at ang kilusang manggagawa at magsa- 
saka na napaunlad sa erya ang gumampan ng susing papel para mai- 
sulong ang armadong pakikibaka, pagtatayo ng base at pagsulong ng 
rebolusyong agraryo sa sumunod na mga panahon. May paghupa pero 
nakapagpalawak uli. Pagdating ng 1982 pinasigla ang mga taktikal na 
opensiba at lumaki ang hukbong bayan at noong Marso 1983, naitayo 
ang isang SYP na kumikilos sa Lower Sierra Madre at kapatagan ng 
Banahaw - sa Liliw, Nagcarlan, Rizal, Majayjay, bahagi ng Pagsanjan, 
Magdalena, hanggang Pila-Calauan, Victoria at ang isang SYP na- 
man sa Cavinti, Luisiana, bahagi ng Pagsanjan, Lumban, papuntang 
Mauban, Sampaloc, Lucban, at sa huli'y umabot ito sa Real ng North 
Quezon. 

May pangkat ng kadre namang kumikilos sa hanay ng mangga- 
gawa sa industriya ng niyog bukod pa ang kumikilos sa institusyon 
pang-serbisyo sa manggagawa. Napasigla ang kilusang manggagawa 
sa dessicated tulad sa Blue Bar, sa Red-V, Peter-Paul, ang tatlong 
malalaking dessicated company sa Central Quezon. Merong bagong 
plantang naitayo “yong South Pacific sa Candelaria na nakilusan ng 

pangkat at natalo ang laban, habang nagpatuloy din ang matagumpay 
na pagkilos ng iba pang mga kasama sa parteng Calamba hanggang 
San Pedro. Namonopolyo ni Enrile ang industriya sa niyog. May na- 
buong alyansa ng mga manggagawa sa dessicated at alyansa kaugnay 
ng paglaban sa coco levy sa industriya ng niyog. Ang kinakayang 
mobilisasyon noon ay umabot ng libo. Pinatindi ang reaksyon, nagka- 
roon ng mga bagong batas, *yong paggamit ng temporary restraining 
order [TRO] na hindi agad namin naintindihan para masupil ang su- 
musulong na kilusang manggagawa. Nahirapan ang mga organisador 
at dito nakalasap ng maraming pagkatalo sa legal na labanan pero 
patuloy ang paglawak at paglakas ng rebolusyonaryong pwersa sa 


hanay ng manggagawa na magpapatuloy dahil pinanghahawakan ang 


gabay ng Ang Mahigpit Nating mga Tungkulin. 

Ang paghahanda sa silangang bahagi ng Batangas ay sinimulan 
noon pang 1979. Nagpasigla ng kilusang masa habang naghahan- 
da at nakapaglunsad ng mga pagkilos, hanggang sa makapag-ipon 
kami ng bilang na handang magpultaym at ilang pultaym para sa 
pagbubuo ng hukbo. Pagdating ng Pebrero 1985 ay naitayo na ang 
isang SYP at isang MLP. Kumilos ito sa ilang bahagi ng Batangas 
City, Lipa City, Santo Tomas at bahagi ng San Antonio, Tiaong ng 
Central Quezon at sa San Pablo City at Alaminos. Solo naman ang 
hukbo sa kanlurang Batangas, kumikilos na walang likuran. 

Naging marahas at maigting ang inabot na sitwasyon sa 
Batangas, lalo na sa kanlurang bahagi, dahil dito ang konsentrasyon 
ng malalaking burgesya komprador, panginoong maylupa, mga pam- 
bansang personahe na may mga ari-arian sa mga baybaying dagat 
ng Nasugbu, Lian, Calatagan. Ang pinakatampok ay ang pag-aari 
ng Don Pedro Roxas na 7,000 ektarya sa Nasugbu na natatamnan 
ng tubo, at ang pag-dari ng mga Zobel de Ayala na sakop halos ang 
buong Calatagan na umaabot ng 12,000 ektarya. May desisyon na 
ang Supreme Court na ibalik ang 2,000 ektarya na bahagi niyan pero 
hanggang ngayon hindi pa naibabalik sa mga magsasaka. 

Kumilos agad ang masa para baguhin ang partehan sa isang 
panginoong maylupa. Pautang ng panginoong maylupa sa kasamá 
ang lahat ng gastusin. Dagdag ang presyo, maling kwenta. Tapos, 
pagkatanggal ng inutang, doon na maghahatian ng 50-50. Ang 
trucking fee, halos gastos pa ng magsasaka noon. Pinaghahatian nila 
ang gastos sa abono, sa preparasyon ng lupa. Mekanisado ‘yan, trak- 

tor ang nagbubungkal. Noon, hindi pwedeng magtanim ng anuman 
labas sa tubo. Pinatatabas ng panginoong maylupa ang anumang ta- 
nim. Tawag diyan ay saglaw o sitserya. Sa iba ang sitserya, meryenda 
yan. Pero doon, “yan ang mga gulay, mga cash crop, kamatis, na iti- 
natanim sa pagitan ng mga tubo. Mahigpit na bawal yan. Kaya “yan, 
nagiging mga lihim na aksyon na “pag nabisto, malupit na winawasak 
ng mga panginoong maylupa, o mga caretaker. 

Ang bahay ng mga kasama ay nakatirik din sa lupa ng pangino- 


larawan mula sa memoriesofcanlubang.wordpress.com 


ong maylupa kaya nakahanay o kaya nakatumpok sa isang lugar kung 
saan lang pinahintulot ng panginoong maylupa. Kaya kumpulan ang 
mga bahay diyan. Mahirap noong simula dahil nakaipon at konsen- 
trado tapos malalawak ang mga taniman ng tubo na wala namang tao. 
Bale ang naabot ay anim na bayan ng Batangas. Lemery at Taal 
lang ang hindi naabot ng hukbo, maliban sa mga operasyong par- 
tisano na naging masigla naman. Nakasabay tayo sa kasiglahan ng 
mga taktikal na opensiba sa buong bansa noong 1987. Naglunsad 
ang Batangas ng serye ng malalaking taktikal na opensiba na kada 
sampung araw ay may dalawang TO, kumbinasyon ng mga reyd sa 
detatsment, ambus sa reinforcement, pagdis-arma sa mga CAFGU. 
Nireyd ang minahan ng semento---Fortune Cement. Kasi bagong 
tayo ng gubyerno ni Cory, nagtayo ng Presidential Commission for 
Good Government na nagpatupad ng sequestration sa lahat ng mga 
pag-aari ng mga Marcos at ng mga kroni niya. Kaya nakasuot kami 

ng baga taga-PCGG. Tapos nakasakay ang mga security force. Ayun, 
diretso sa gate. Hinakot lahat ng dinamita at blasting cap na gagami- 
tin sa mas malalaking taktikal na opensiba na pinaplano. Sa loob ng 
dalawang buwan, naglunsad ng kampanyang anti-LIC. Marami ang 
napalitaw na armas. 

Sa huling malaking TO sa Kanlurang Batangas noong Setyembre 
6, 1987 ay nagpadala naman ng isang iskwad na Hukbo mula sa 
Silangang Batangas na isinanib sa lahat ng hukbo sa Kanluran at 
nag-TO sa isang detachment ng PC sa Lian, Batangas na umabot 
sa malaking platun ang pwersa ng NPA. Kinaya doon ang ganoon 
kalaking pormasyon. 

Nagulat ang bagong pakat na INP at PA, hanggang sa atakehin 


din ‘yon nina Col. Galido ng 4th IB. Kayang kubkubin ‘yong kina-- 


lalagyan ng taktikal na kumpanya, kaya lang nagkudeta. Ang ginawa 
na lang ng kaaway, dalawang beses nagpasabog ng howitzer sa bun- 
dok ng Banoy, sabay alis kasi nagbago na ang sitwasyon. 

Sa pagpupunyagi ng hukbo diyan sa silangan, umabot sa maliit 
na kumpanya o malaking platun. Tapos magkakadepensiba, mag- 
bababaan, liliit, magpupunyagi, lalaki ulit. Hindi dumudugtong sa 
kanluran dahil may natural barrier ng lawa. ‘Yong Taal Lake ang 
nagpakitid, tapos *yong parte ng Taal at Lemery, may ilog na da- 
luyan ng tubig mula Taal Lake papuntang dagat. Nagdidikit *yan 
sa baybay dagat at lawa. Tapos may mga industrial part na, *yong 
Mabini, Bauan, San Pascual, Batangas City. Baybay dagat na ‘yan 
ng Batangas Bay, diyan nakakonsentra ang mga estratehikong indus- 
triya ng enerhiya. 

Ang pinakaestratehiko, ‘yong nagpoproseso ng langis ng niyog 
tungong oleo chemical, ay nakabase sa Batangas. Tapos yong 
ship-building tulad ng Keppel. AG&P, doon nakakonsentra. Caltex 
at Shell dati. Kaya makapal na ang populasyon doon. 

Papasigla ang kilusang masa mula Setyembre 1989, mga pagki- 
los ng mangingisda, magsasaka, multi-sektoral; pero naging baha- 
gi na ng disoryentasyon, kaya para sa paghahanda sa insureksyon. 
Dinesenyo na ‘pag tinawag na ito, ano man ang sitwasyon, ke na- 
ka-short, ke naglalaba, basta pagdating ng panawagan ng pag-aal- 
sa, diretso na yan. Umatake agad ang kaaway noong Pebrero 1990. 
Sa kanluran, mga 90 lider, 87 sa silangan, ang inilagay sa Order of 
Battle, pero hinarap “yan ng kilusang masa. Nakuha namin ang ma- 

bilis na pagpaparami ng pultaym mula sa mga anak ng mga magsasaka, 
mangingisda, sa komunidad. Kaya pagdating ng 1991 nang mag-IDKP, 
napakalaking bilang ang napundar ng Batangas sa hayag. 

Ang hukbo naman ay patuloy na nagpunyagi sa kanluran, pero 
nagtuluy-tuloy ang pamomroblema. Ganun pala ‘yong aàbutin ng dis- 
oryentado. Matumal na ang mga pag-aaral dahil syempre habol na nga 
sa tagumpay. Kaya ang lahat ng enerhiya mo, paano kamtin ang tagum- 
pay. Unti-unting nagbababaan. Dumating ang panahon na maraming ba- 
ril, ang magdadala, wala. “Yon ang kredit ng disoryentasyon. Maraming 
armas, maraming karanasan pero hindi talaga nasosolid. Pagdating ng 
Agosto 1993, wala nang hukbo ang kanluran. 

Pagdating ng IDKP, may mga nanghina pa rin na hindi matanggap 
ang pagwawasto, marami pa ang nalaglag. Doon na nalantad ang aku- 
muladong paglihis, ang pagkakasangkot sa gangsterismo nina Sonia at 
Hector na kalihiman ng komiteng larangan. Bukod sa sariling gangste- 
rismo, nasangkot din sila sa Kidnapping for Ransom ng Red Scorpion 
ni De Leon. Talagang halos nawaldas ang mga pwersang napundar. 
Nawala ang hukbo sa kanlurang Batangas sa unang taon ng IDKP, ha- 
bang tuluy-tuloy na humina naman ang silangang Batangas at Central 
Quezon laluna no’ng sumuko si Hector kina Punzalan, de Venecia, at 
Ermita. 

Ibinongga siya bilang halimbawa ng NPA na nagbalik-loob, bi- 
nuhusan ng pondo, ipinagtayo ng Kanayunan Foundation, Inc. na may 
mga proyektong socio-econ sa base natin mismo. Naging matindi ang 
agawan ng base noon laluna sa Central Quezon kasi doon nakabase si 
Hector. Nahila siya sa bahagi ng San Pablo, hanggang nagbase na nga 
siya sa bayan ng Sto. Tomas, at naparusahan na lang noong 1994 na 
nagpabago sa sitwasyon. 

Nobyembre ‘97 nang nabuo na uli ang yunit sa kanlurang bahagi ng 
Batangas. Mabilis na ‘yon. Hinawakan namin ang mga susing aral, mga 
tagumpay ng rebolusyong agraryo, tamang paghawak sa mga armadong 
grupo, lahat ng mga kailangang pakitunguhan. Lumakas din ang nyutra- 
lisasyon sa ilang yunit ng CAFGU. 

Nagbuo na ng sentro de grabidad, mga platun. Nakapaglunsad agad 
sa buong ST ng 13 mga operasyong platun. Lahat ng erya nakapaglun- 
sad. Nakatugon kami ng isang TO noon. 

Sa Batangas marami talagang armas. Ang mga magsasaka diyan ay 
mahigpit ang paghawak sa halaga ng armas sa kanilang depensa sa ka- 

buhayan. May bahagi ring mga lumpen na nagtatago sa batas na reak- 
syunaryo. Nagtitigil sila sa mga lugar na bulubundukin, mga armado 
sila, may depensa at may base din, armado ng mga BAR, mga AK. Ang 
mga bahay, may mga trensera, mga foxhole. Naglinaw kami na sila 
ay biktima ng kahirapan, biktima ng mga dinaanang inhustisya, tapos 
nanawagan na magkaisa at magbago. Nilunsaran ng TO ang mga pi- 
nakapusakal sa hanay nila. Kapagka hindi naging maingat at lumaban 
‘yong alinman doon, mahihirapang makapagbuo ng base dahil ‘yan ay 
kamag-anak din nila. 

Malapot ang relasyong dugo diyan. Isa *yon sa mga partikularidad 
na mahigpit na kinonsidera. Noong 1998, kabubuo pa lang ng SYP, 
may pina-detach na dalawang kasama para mag-ayos ng lilipatan sa 
bandang Nasugbu. Nahuli ng mga barangay tanod, nawala na lang. 
Hanggang ngayon hindi na nakita. Kapitan ng baryo ang nagpapatay, 
kasama ang kanyang mga tanod. Kagyat naman itong sinagot ng isang 
taktikal na opensiba ng isa pang SYP sa bahaging Calatagan. Kaya 
ngayon, bahagi ng pagsisiyasat ang pagbabalik sa kasaysayan ng mga 
angkan, maingat talagang dinedetalye *yon. 

Dahil sa igting ng atake ng kaaway, nalipulan ang Hukbo noong 
Oktubre 23, 2000 sa Haliging Kanluran, Batangas City. Walong man- 
dirigma at upisyal ng LIG ang napatay at isang tagabaryo na humihingi 
ng tulong. Palipat sila para mag-TO nang abutan ng kaaway. Nakabawi 
pa rin tayo at patuloy na lumakas, pero noong Pebrero 2002, tinam- 
bakan ng Philippine Airforce, Philippine Army at nagparami ng mga 
CAFGU na umabot sa 8 kumpanya sa buong Batangas at dalawang 
kumpanya sa karatig na prubinsya ng Cavite. Nadagdagan pa ng isang 
combat group ng PAF noong 2005. Ang isang combat group ay katum- 
bas ng isang batalyon sa PA. Sa Batangas, matatagpuan ang Fernando 
Airbase. i 

Umigting din ang atake sa urban, sa puting purok, pagdating ni 
Bush noong 2003. 

Sa Laguna, sa harap ng paghina ng armadong pakikibaka mula ng 
2000-2001, tuluy-tuloy na nagpunyagi ang legal na demokratikong 
kilusang masa laluna sa una at ikalawang distrito. Konsentrasyon na 
ng mga enklabo, parke at mga special economic zones ang Laguna at 
bahagi ng Batangas. 

Dekada 2000, sinimulang patindihin ang ginawang panunupil, bi- 
narahan talaga ang ekspansyon sa kilusang paggawa. Tuluy-tuloy na 

minamasaker ang mga regular na trabaho, largado ang pagpapatupad 
ng labor flexibilization o kontraktwalisasyon at kaswalisasyon ng 
paggawa. Dinurog ang mga rebolusyonaryong unyon at mga bago 
at itinatayong unyon na magsusulong ng pakikibaka para sa kase- 
guruhan sa trabaho, sahod at pag-uunyon. Bumara ang pagpapanalo 
ng unyon, ang tindi ng paggamit ng kapitalista ng mga bagong ma- 
niobra, paglilipat-lipat ng korte, paglalabas ng mga injunction order. 
Ini-AJ ng Secretary of Labor ang laban, tapos dinadaan sa ligal na 
arena para lubusin ang pagkatalo ng laban ng manggagawa. Tawag 
nga diyan ay parang sumusuot ka sa butas ng karayom at ang butas ng 
karayom ay nalagyan pa ng pasak. Ginamit ang kriminalisasyon sa 
mga lumalabang manggagawa at mga labor-related cases at inilun- 
sad ang kampanya ng demonisasyon laban sa mga legal na pambansa 
demokratikong organisasyon ng manggagawa, magsasaka, kabata- 
an-estudyante, kababaihan at mga progresibong kilusan, pinalaganap 
ang pagdukot. 

Pagdating ng Enero 2005, nagdeklara na ang kaaway na humina 
na ang hukbo sa Laguna, kaya sasaklawin ng civil-military opera- 
tions ang kalunsuran. Kasabay na pinatindi ang CMO sa kalunsuran 
ng rehiyon at laluna sa Laguna, inilunsad ang pag-EJK sa mga lider 
masa at susing masa, pinalawak ang militarisasyon sa kalunsuran na 
wala nang ipinag-iba sa kanayunan, sinampahan ng gawa-gawang 
kaso ang mga lider at NPA at hinuli ang mga lider masa. 

Gayunman, bigo ang kaaway na supilin ang rebolusyonaryong 
kilusan sa kanayunan at kalunsuran ng Batangas at Laguna. 
Nakapagpunyagi ang kilusang lungsod sa pamumuno ng rebolusyo- 
naryong kilusang manggagawa. Naharap at nalabanan ang lahat ng 
opensiba ng nagpalit-palitang rehimen, binigo ang mga Oplan laluna 
ang Oplan Bantay Laya 1 at 2. Sa taong 2008, tumampok din ang 3 
lakbayan na nailusad ng mga magsasaka, manggagawa at iba pang uri 
at sektor tulad ng kabataan, kababaihan, mangingisda noong Enero 
noong Marso at noong Hulyo. V 


LIG - Larangang Iskwad Gerilya 
AJ -Assumption of Jurisdiction 


PAGPUNDAR NG PAKIKIDIGMANG 
GERILYA SA MINDORO 


Kwento ni Ka Heremias 


Barikada sa Gate ng UPLB noong dekada 70 


Në hayskul ako noong napakalakas ng kilusang protesta laban 
sa malalaking kumpanya sa langis. Isamperang taas ng bawat 
litro, e nag-aalburoto na ang mamamayan, nag-aalburoto ‘yong 
drayber, at saka mga opereytor. Ang tatay ko noon, nagkataon, opis- 
yales ng isang samahan ng mga drayber. Sekretaryo. Naugnayan ng 
mga kabataan mula sa UPLB. Nang magkaroon ng welga noong 
1970, e di doon tumigil “yong mga kabataan-estudyante, at naglun- 
sad sila ng mga group discussion, “yong tinatawag na DGs. 

Nang buo na sa sarili ko ang kapasyahan na sumampa, nagsabi ako sa 
tatay ko. Sabi niya, hindi masama ‘yan, kaya lang, ang kinakailangan ay 
kapag nagpasya ka ay pangatawanan mo, hindi “yong sasama ka, e pag- 
katapos ay isang araw ay babalik ka, hindi mo kaya. E kung gay-on din 
lamang, e huwag ka nang sumama diyan. 

Noong Pebrero 1972, ako ay pumunta na sa HQ ng organisasyon ng 
kabataan sa Batangas. Doon ko nakilala ang mga kasama, doon ako nag- 
karoon ng mga pag-aaral. Maraming babasahin noong panahong iyon, 
bukas lahat sa pagbabasa. Walang hindi ipinababasa. 

Naging kasapi ako ng Partido sa prosesong “yon, kasabay si Ka Roger. 
Makalipas lang nang ilang araw pagkatapos ng aming pagkakasumpa ay 
ibinaba ang Martial Law, kaya nagkanayunan na kami. 

Mga 1975 kasama akong pinalarga sa erya sa may boundary ng 
Tagkawayan-Calauag, hanggang dulong Camarines Norte. Sa panahong 
iyon ay tuluy-tuloy na “yong search and destroy operations ng sundalo ni 
Marcos. Hinahamlet ang mga tao, kinontrol ang populasyon, inilagay sa 
kampo. Dumidikit kami sa mga kai-kaingin ng masa. Dun kinukumando 
“yong masa para huwag maputol ang ugnay sa kanila at epektibong na- 
gawa natin “yon. Nakapagpatuloy hanggang sa magabayan “yong masa 
kung papaanong gagawing pakikibaka sa panahon na sila ay hinahamlet. 
Sadyang nagbabaon sila ng sapat para ibigay sa mga kasama. Lahat ng 
mga masang ugnay na nahamlet, may mga kaingin, doon dinadala “yong 
pagkain nila para kung sakaling may NPA, hindi magugutom “yong mga 
kasama. “Yon ang naging tuluy-tuloy na ugnay at suporta ng masa. Sa 
panahon ding “yon, nagsimula na ang pag-oorganisa sa mga grupo, mga 
komite. Ang ginagamit ay ang Organizational Guide, dun nakabatay ang 
pagbubuo ng mga Barrio Organizing Committee. 

Naputulan kami ng kontak sa sentro kasi tuluy-tuloy na massive ope- 
rations ng kaaway na halos ang lahat ng barangay ay mayroong mga 
Scout Ranger. Ang nangyayari nga ay nagkakapalit-palit na lang kami ng 
tulugan, e. “Yong tulog ng army, don din ang tulog ng yunit namin. Dahil 
may mga impormer na ring nakakakilala sa amin, naobliga kaming lima 
na mag-shift papuntang Guinyangan na labas na sa eryang saklaw namin, 
labas sa kubkob ng kaaway. Doon kami nakapag-ugnay, nakapag-estab- 
lish ng aming maliit na erya, hanggang sa kami'y nakapagpapultaym 
doon, bago kami bumalik sa dating erya, noong relatibong maluwag na 
“yong operasyon sa loob, hanggang mapaunlad na ang Bondoc Peninsula. 

Noong 1980, kasama ang mga kadre na galing sa Bondoc Peninsula, 
pinamisyon kami na magbukas ng erya sa Mindoro. Kasi itong Mindoro, 
maraming attempt na itong buksan, kaya lang hindi nagtutuluy-tuloy. 

Sinimulan pa ito nina kasamang Rey Andal. Yong mga KHIRO noon, 
mga seminarista na tagarito. Nagsimula sila rito noong 73. Kaya lang, 

maaga silang nadale. Mga wala ngang karanasan, e. Maaga pa silang 
nakubkob sa may bahaging Gloria. Pero may sinasabi ditong isang ka- 
sama na kadre na nagtrabaho pa sa prubinsya para lamang makakuha ng 
social investigation, mayor na datos para sa pagpasok diyan. Maagang 
bahagi ng sitenta *yon, hindi ko alam ang eksaktong panahon kasi hindi 
ko masyadong kilala *yong kasama. 

Pagkatapos niyan, mga 1975, 'yong tropa ni kasamang Lorena 
Barros, plano nila dito magpalawak. Nauwi din *yon sa pagkabigo noong 
maagang natunugan at nalagay sa depensiba *yong tropa. At pagkata- 
pos, ang ikatlong pagtatangka, ay di ‘yong OLALIA-MASAKA naman, 
na samahang magsasaka. Nagdala sila ng kanilang mga organizer dito. 
Ligal naman ‘yan, e. Doon din sa erya na kung saan gusto nating kilusan, 
doon sa may bahaging Victoria area. Kaya lang maaga ding nawasak 
“yon, naobligang umalis ang mga kadre. 

Di ito na “yong amin na sinikap ilarga ng sentro. “Yon ay pasya ng 
sentro ng region ng Southern Luzon yata kung hindi ako nagkakamali, 
kasi “yong unang-unang Southern Luzon Party Committee. 

Mukhang iba ang nagtalaga noon dito. Hindi ako sigurado, pero ang 
aking tanda ay Regional Party Committee. 

Ligtas naman na nakatungtong ng Mindoro ang mga kasama, na- 
kapagsubok na “yong tinakdang erya na kung saan ay doon sisikaping 
makapagsimula, ginawa naman 
“yon. Ginampanan naman ng 
mga kasama “yong paghahanap 
ng lugar na may mga kamag- 
anakan. Kaya lang, dahil sa 
bago tayo dumating ay binula- 
bog na ito ng ilang pagsisikap 
ng mga kasama, hindi kinaya sa 
itinakdang prayoridad na erya 
na dapat doon makatungtong 
at makapagsimula ng digmang 
bayan. Kaya sa halip na sa git- 
na ng Mindoro, yong sentral 
na bahagi ng Oriental, doon 
sa bahaging timog na Second 
District na ng Oriental lumapag 

‘yong mga kasama. Doon nakapagbuo ng panimulang baseng masa — 
Bongabong, Bansud, Mansalay, Roxas, Bulalacao. 

Kaya sa unang bahagi pa lang ng 1980 hanggang sa pagpasok ng 
1981, nagkasama-sama pa kami ng mga pangunahing lider dito. 

Kaya lang e di nagkaroon ako ng pagkakataon na nahiwalay ako 
dahil sa ako ay nasa labas, ako ‘yong tumatayong tim lider ng expan- 
sion team. ‘Yong ilang kadreng binanggit kong napatay doon noong 
panahong iyon, si Ka Emma, Pining, may nahuli, at maraming na- 
matay na sa mga nagbukas. Maraming nadisgrasya. Meron ding mga 
lokal na nadisgrasya noong panahong iyon. 

Ang kagandahan naman ay nagkaroon ng kasanayan ang kasama 
sa gawaing masa at organisasyon, sa kabila ng kanilang sunud-sunod 
na atakeng tinamo, kaya sila’y nakapagbuo ng dalawang yunit. Mga 
pito bawat isang yunit. Inabot sila ng mga dose yata o katorse na nasa 
armadong yunit. Tapos may apat kataong MLP sila noong panahong 
iyon. Ganun ang pinagsimulan niyan. Mula doon, may isang iskwad 
na papuntang Bansud sa norte. 

“Yon ang direksyon ng isa. Ang isang yunit ang direksyon ay pa- 
puntang south. Ang MLP sa gitna. Sa mga katutubo sa may bahaging 
Mansalay-Bongabong area ang aming baseng likuran. Nakapagbuo 
tayo ng mahusay na relasyon sa mga katutubo dito. Kinaibigan muna 
talaga “yong mga katutubo dahil ang katangian ng mga katutubo ay sa 
mahabang panahon nakapangibabaw ang pananakot ng mga tagapa- 
tag. E di lagi nang may kabang dala-dala ang mga katutubo na nawala 
lang nang utay-utay sa mahabang panahon ng mahusay na integrasyon 
ng hukbo sa kanila, pagbibigay ng edukasyon at pag-oorganisa sa ka- 
nila, kahit na sa pinakamababaw na paraan. Tapos ang ginawa na- 
min, kung anong kultura nila, sakay muna sa kultura nila. Kung anong 
ayaw nila, sumusunod na kami sa ganoon para lang maging kaibigan 
nila. Ang aming unang naugnayan ay mga Buhid at Hanunuo. Sila 
ang unang katutubong umako ng responsibilidad sa pangangalaga sa 
hukbo. Nabuhay kami sa ganoong kaparaanan. 

Mga huling bahagi ng ‘82, naugnayan din namin ang mga kasama 
sa Occidental. Mga pwersa sila ng isang program sa hanay ng mga 
magsasaka para sa pagbubukas din ng sona sa bahaging Occidental. 
Ligal ang nangangasiwa. Mabilis ang kanila doon. Kasi ang mga ta- 

ga-Occidental, kalimita"y mga setler na may isyu sa lupa. Kaya ma- 
bilis ang pag-oorganisa doon. Dating sanay sila sa ligal na pakikiba- 
ka dahil may nauna na ritong repormistang organisasyon. Ang mga 
naugnayan namin ay dating mga tao ng organisasyong ito na ikinum- 
bert natin na maging rebolusyonaryo. Naging mabilis ang expansion 
diyan kaysa dito sa Oriental. Sa loob lamang ng halos isang taon ay 
umabot na ang mga kasama sa may bahaging Magsaysay mula sa 
Sablayan at hanggang Mamburao sa bahaging Occidental papa-norte 
mula sa sentro. “Yan ding panahong “yan, kung hindi ako nagkaka- 
mali, nagsimula ding maitayo yong hukbo diyan, mga MLP sa lugar 
na “yan. Noong panahong “yon ang nangalihim dito ang idinagdag sa 


amin, si Lucio de Guzman noong “84. Mga 1985, may white area na 


kami, may sona. Dalawang prubinsya na ang sinaklaw. 

Noong kasagsagan na, umabot sa mahigit dalawang daang pwer- 
sa ang hukbo natin dito sa Mindoro, nakapagtayo ng tatlong laking 
distritong larangan. 

“Yong tinatawag na FAD, “yong Felizardo Aquino District, “yong 
DSD, Danilo Sonio District, pagtakatapos ay “yong NVD, Noli Viña 
District doon sa North Central ng Oriental. Pagkatapos ay itong 
bahaging Occidental halos lahat dumating sa yugto na lahat ng baha- 
gi ay wala nang hindi inaabot ng hukbo, ng mga yunit ng hukbo na 
kumikilos. Dumating sa yugtong “yon. 

Naging biro na gubyerno na natin, tayo ang naggugubyerno. 
Nag-peak ito mula pa noong 1986-87. 

Matapos “yong unang kumperensya ng Partido sa lugar na ito 
ay nabuo ‘yong Island Committee. Humupa lang ito noong madale 
nga ni Palparan. “Yong PNP Experiment, ito ang ginawang prototype 
ng PNP noong 1981. Dito unang nasubukan ang PNP sa operasyon. 
Hindi ito natinag. “Yong oplan noong panahon ni Erap, hindi ito nati- 
nag. Noong ginamitan lang ng Palparan-style na karahasan, national 
priority na ito. Sa panahong iyon, marami tayong napapagpultaym. 

Marami tayong naipamahagi sa iba't ibang teritoryo sa mga na- 
pagpapultaym natin. Ito ang isang naging kadluan ng mga bagong 
rekrut na ipinamahagi sa iba't ibang rehiyon at saka sanga. Pati sa 
nasyunal ay may nakakarating. Noong kasagsagan ng ganyang ma- 
lawakang rekrutment, masigla. 

Pagdating sa usapin ng aksyong militar, noong lihis tayo, nasa 

balangkas pa tayo ng lihis mula “88 hanggang “89, tuluy-tuloy “yong 
mga opensibang militar dito, malakihan, mga reyd, mga ambus. Matapos 
“yon, ang kilusang pagwawasto, e di medyo noong panahon ding iyon, 
hindi naging masyadong masigla ang aksyong militar na nailunsad na- 
tin at ang ginawa naman ay ‘yong pagrekober ng ating mga erya. Sa 
gawaing masa tayo nagtutok. “Yong SDG, pati “yon, nasa gawaing masa, 
e. Kaya nagkaroon ng konserbatismong militar. Ang natutukan ay “yong 
organizing, expansion. Bagaman naglulunsad rin ng gawaing militar, 
madalang pa sa patak ng ulan, pagkatapos halos maliitan ang nagagawa. 
Mga reyd sa munisipyo, mga kampo, hindi na “yon nagawa. Mas mga 
ambus ang nailulunsad noong panahong iyon. Palagi noon ang naririnig 
kong nababanggit na parang kinakain ng konserbatismo “yong aming 
SDG dahil hindi nga nakapaglulunsad ng mga aksyong militar at kung 
minsan ay kulang sa mga plano kung paano pasisiglahin ang gawaing 
militar. 

Ang isa sa natatanging malaking bira lang, “yong isang platun ang 
naubos, noong 1991, si Capt. Salapong at ang kanyang apat na sarhento. 

Noong 2000, panahon na ni Palparan, isang panahon din na nagitla 
“yong buong komite sa isla at “yong buong pwersa na hindi inaasahang 
ganoong estilo, kasi nasanay sa mga atake ng kaaway na hindi kasing 
garapal ng kay Palparan, na walang patumangga. Kahit sino, basta't na- 
link sa NPA, patay. Kaya't naging mabilis ang pagkawasak ng ating ba- 
seng masa. “Yong mga organisado natin, “pag natukoy, dinudukot niya. 
At isang panahon din na nag-self-constrict tayo, napipilan. Nagkataong 


Ng 


guhit mula sa Himig ng Himagsikan, TK 2006 

tayo'y inaatake, ang mga pwersa natin sa sentrong bayan ay ipina- 
tawag sa pulong, binigyan ng pag-aaral sa halip na pinalabas na para 
lumarga. Nakaranas sila ng hirap na hindi nila naranasan, di bumaba 
ang morale ng ilan sa kanila dahil hindi nga ganon kahanda. Kaya 
noong 2003 na-constrict na tayo, ang mga kasama dito ay halos tipon, 
mga kulang-kulang isang taon din *yon. Noong bago at pagkatapos, 
noong makalabas ng gubat ay hindi na agad nakalarga, napipilan, hin- 
di na katulad ng dating sigla. Nagitla nga! Napipilan sa ekspansyon, 
‘yong pagbawi... ‘yong pakikipagpatintero sa kaaway, hindi nagawa 
“yon. Kaya sa aktwal, 2005 na nagsimulang bawiin ang baseng masa 
natin. 

Kasi 2004, dineklarang halos balik sa sero ang baseng masa natin, 
hindi sa nawasak kundi hindi nabalikan ng mga kasama. Kaya buwag, 
at ang natira ay ‘yong pinakahuling naorganisa noong Oplan Habol 
Tamaraw, noong OHT na, panahon na noong kay Palparan. Kaya 
2005 lamang nagsimulang magbuo ng yunit para irekober itong baha- 
ging Mansalay-Bulalacao-San Jose area, at Bongabong, kung saan 
maraming organisadong masa. 

Nadeklara pagkatapos ng 2006 na narekober na “yong area. Kasi 
sobrang takot ang inabot ng ating katutubo sa karahasan ni Palparan. 
Dito inilabas si Buan. Itinago siya ng dalawang taon, at dito inilabas 
sa Mansalay para sa release. Pagkatapos ay nagitla din “yong estado 
dahil sa suportang masang inabot noong pagre-release. Pagkatapos na 
pagkatapos mai-release tumakbo lang ng isang buwan halos, dumagsa 
na “yong Oplan Habol Tamaraw ni Palparan. Bago i-release si Buan 
itinigil muna namin siya sa isang bahay malapit sa kung saan siya 
ire-release, hindi ko na maalala ang pangalan. Doon kami nagpahinga. 
Pinugutan iyon ng kaaway. Matandang babaeng katutubo. Noong pa- 
nahon ni Gloria ay dumagsa rito ang siyam na batalyon ng Philippine 
Army, infantry at mga SF Battalion—19SF, 18SF, 68IB, 16IB, di ko 
na matandaaan ang iba't iba pang batalyon, bukod pa “yong pulis. 
May 22nd Recon Force, kaya sa kabuuan, inabot ng siyam na ba- 
talyon noong kasagsagan, hanggang sa naging anim, tapos naging 
apat, hanggang sa naging dalawa. “Yon ang OBL 1 at 2. OBL 1 dito sa 
kanayunan. Ang OBL 2 naman doon sa mga sentrong bayan. 

Noong lumiit na ‘yong yunit, ‘yong front, e di iniayon sa laki ng 
gano'ng panahon. Pero gay-on nga. Sa kabila ng bagong mga pangya- 

yari, nalagpasan natin ang gayong mga krisis. Sa simula e di kalimitan 
ng masa may takot. Kasi ang panakot ng kaaway na ubos pati daga, e. 
Walang matitirang buhay “pagka inabot sa kani-kanilang mga bahay. 
Kaya kung maaari di matulog sa bahay. E di ang ginagawa naman ng 
mga kasama, kung nagpupunta, di nagtatagal. Di natutulog. E dahil sa 
matagal namang wala tayong malaking kamaliang nagawa sa masa, 
hindi naman naging mahirap na mabawi natin “yong tiwala nila. Sa 
ngayon sila pa rin ang ating matibay na likuran. 

Noong 2007-2008 ay idineklarang bawi na ang eryang ito. Ibig 
sabihin napanumbalik na ang suporta ng mamamayan sa hukbo. Ü 

PAGBAWI'T PAGPAPANIBAGONG SIGLA 
SA BONDOC PENINSULA 


Kwento ni Ka Rolex 


ollege, naorganisa ako sa panahon na ibinabangon ang 

4 kilusang kabataan-estudyante, bago pa ang panahon ng 

IDKP. “Yan din ang panahon na sinasabing haluan ng tama 

at mali. Noong panahong iyon, ang unang mayor na putok ng 

pagkilos ng mga estudyante na nalahukan ko ay ang paglaban 

sa mahihigpit, hindi wastong patakaran ng DMST, pati “yong 
pagpapagupit at iba pa. 

Naglunsad ng pagkilos, sumama ako. Nagdayalog, doon na ako 
na-involve. Noong mag-aktibo, nagboluntir na ako sa iba't ibang 
mga program ng student council, hanggang sa Volunteer Corps sa 
freshmen bloc assembly, hanggang sa nirekrut ako sa Kabataang 
Makabayan, maagang bahagi ng 90. 

Sa panahon ding iyon, ipinutok “yung malaking pagkilos ng 
mga mag-aaral sa campus namin. “Yan iyong paglaban na sa bagong 
pinatupad na STFAP, Student Tuition Financial Assistance Program, 
na ipinatupad sa buong system ng UP noong 1989-90. Libu-libong 

estudyante ang kumilos na nagparalisa sa buong eskwelahan. Kaya 
‘yon na ‘yong hudyat talaga ng muling pagsigla ng kilusang kabata- 
ang estudyante doon sa eskwelahan namin. 

Dahil nga haluan ‘yon ng tama at mali, naimbwelto kami sa pag- 
gamit ng putsistang mga pamamaraan. Karanasan namin noon ay mga 
mob namin ay maliit lang pero nais naming paralisahin ‘yong buong 
krosingan na major route ng mga sasakyan; naimbwelto pa kami sa 
paglalagay ng mga spike para mapatigil ang nagbibyaheng mga bus. 
‘Yan na ang naging husga diyan, kaliwa, mali, tapos inilagay pa tayo 
sa alanganin. 

Isa ako sa tumalima sa IDKP noong 1992. Nung time na ‘yon ay 
naging bahagi kami ng pagsisikap na makabig din ‘yong ilang mga 
nagre-reject sa kilusang pagwawasto. Noong panawagan para pumun- 
ta muli sa kanayunan ang mga kabataang-estudyante, e di tumugon 
doon. Dalawa kami noon, martir na ngayon ‘yong isa, namartir sa 
Cavite noong 2002. 

Macalelon ang unang bagsak ko, unang pagkakataon kong luma- 
kad nang mahabang-mahaba. Naideploy ako sa Jelmon Expansion. 
‘Yon ang sumasaklaw ng limang bayan sa timog ng Bondoc Peninsula. 
Ang Bondoc Peninsula ay labindalawang bayan, sumasaklaw ng 3rd 
district ng Quezon. 

Nasa Category B na larangang gerilya ang SQ-BP. Noong mid- 
80s, kategorya ito sa buong bansa na ibig sabihin ay sumasaklaw sa 
halos dalawang distrito, may minimum kumpanyang-laki na hukbo. 
Pero mas malaki pa roon ang larangang SQ-BP. May LYG siya. May 
Komiteng Larangan siya, bukod pa sa mga komiteng distrito sa ilalim 
na humahawak ng mga SMS, SYP. May isang lebel ng sapat na lawak 
at lalim ng baseng masang naitatag. Ang inabot ng SQ-BP sa kalaka- 
san niya ay mahigit 20 libong organisadong baseng masa. 

Doon ako naitalaga, sa panahon na ng nagrerekober, nagre-reacti- 
vate, kasi may malaking tipak ng base na napabayaan dahil sa regula- 
risasyon, ang bahagi ng Buenavista, Guinyangan, malaking bahagi ng 
Lopez, malaking bahagi ng Tagkawayan, at Catanauan. Sa kasaysayan 
ng SQ-BP, noong tumalon tayo ng pagpapalawak mula sa Quezon- 
Bicol Zone, ang unang lumakas nating bayan, ‘yong Guinyangan, sa 
54 na baryo niyan, 37 baryo may sangay tayo. Tapos, ‘yung Lopez, 
katabi niya, lumawak tayo, tapos Calauag, hanggang sa buong South 

Quezon-Bondoc Peninsula na. 

Noong panahon ng regularisasyon, 1987, binuo sa batalyon ang 
hukbo at dumayo:sa Bicol para maglunsad ng kampanyang militar. 
Sinamantala “yon ng kaaway. Nagbuo sila ng grupong paramilitar, 
“yong tinatawag na Solo Brothers na siyang nandahas sa masa na- 
tin sa Guinyangan, sa Buenavista, sa Lopez, ganun. Halos isang taon 
“yon. Noong bumalik ang hukbo diyan, wasak na ang base natin. Mga 
CAFGU na ‘yong ibang masa, nagtayo na ng mga detatsment, mga 
lumayas na ang matitino natin, wala na doon sa erya nila. Marami na 
ang mga pinatay. 

Nagkasa tayo ng pagsisikap na bawiin, pero recovery by fire. Ang 
tawag doon ay “yong Oplan Pagbabalik Lawin noong 1988-89. Sa 
balangkas ng lantay militar na lapit, na paparusahan ang may mga 
kasalanan sa atin, bibirahin ‘yong mga CAFGU detatsment, at hindi 
pa talaga mapagpunyaging gawaing masa. Kaya imbes na mapagaan 
“yong pagbawi, lalo pang tumigas. 

Noong panahon na ng IDKP, ang pagbabalik natin ay sa balangkas 
na ng matiyagang gawaing masa. Nagbuo ng special commando unit 
na talagang tiyagaing bawiin “yong mga baryo natin. Nagpupuna tayo 
sa sarili. Nakakaranas na itinataboy tayo ng masa. “Ba't kayo nandito, 
ang tahimik ng buhay namin, guguluhin na naman ninyo kami,” ga- 
no'n. Kaya magpupuna ang mga kasama, hindi papapasukin sa bahay, 
kahit sa labas lang, gabi. Tapos, matapos makapagpaliwanag, aalis din 
ang mga kasama, bandang huli, babalikan uli nila, ganun ang antas. 
Hanggang sa “umalis na kayo, isusumbong ko kayo sa mga sunda- 
lo”. Kasi kung hindi sila magsusumbong, baka “yong kapitbahay nila 
ang magsusumbong. Ganoon ang inabot. Hanggang sa makuha ulit 
“yong tiwala nila, hanggang sa mapapasok na uli “yong mga kasama, 
mapatuloy na uli sa bahay, hanggang mabawi na natin uli “yong mga 
baryo. Pero dumaan “yon ng taon din bago natin talaga nabasag “yong 
ganoong klima. 

Sa proseso, kalagitnaan ng 1994, ay pinatupad na ang pagbubuwag 
ng komiteng distrito tapos pinalitan ng KT-Sangay sa platun na tuwi- 
rang nakapailalim sa komiteng larangan. “Yong aming sangay sa pla- 
tun ay binubuo ng apat na iskwad na SYP na sumasaklaw sa apat na 
bayan. Ang iskwad namin, SYP, ay dito naitalaga sa San Francisco, 
San Andres. 

Noong 1995, parang pinag-aaralan pa lang namin *yong sitwasyon 
ng lugar. Lima-pito kataong SYP lang kami. Pinakamataas namin, 
siyam. Hindi pa namin masyadong sapul ang wastong manera, paa- 
no ang tamang dispersal, ang pagkonsentra, tapos paano ang tamang 
linya ng prop, tapos tutok ng sino ang dapat organisahin. Kaya isang 
GP bawat buwan lang kami. Tapos sa loob ng isang taon noong 1995, 
ang napasampa lang namin ay isa, kaya nadagdagan lang kami ng isa. 

Pero pagdating ng 1996, lalo na noong magkonsolida na, naglun- 
sad ng mga pagsasanay, ng pag-aaral, nasapul na namin ‘yong saan ta- 
laga ang pokus ng pag-oorganisa. Tinumbok namin ang pangunahing 
populasyon na pinakamaralita at pinakaapi sa mga asyenda sa dulong 
Bondoc Peninsula. Kasi, ‘yong dulo ng San Francisco, San Andres, 
San Narciso, Mulanay, Buenavista, “yong tinatawag na hacienda belt. 
“Yon ang pinasok namin. 

Sa ginagawa namin, tinitiyak namin na bawat suliranin ng masa 
na inilalapit nila sa amin ay may malinaw na nagagawang solusyon, 
kaya nagiging inspirasyon ng masa sa pagtupad nila sa kanilang 
gawain. Mabilis naming naitayo ang mga GP hanggang naging KP, 
naging sangay, MB. Kinakaya naman nilang mag-organisa sa sarili 
nila. Ihahanda nila ang masa, darating kami, may mga karanasan kami 
na kausapin lang namin ‘yong pinakasusi, tuturuan namin kung pa- 
paano uugnay, bibigyan namin siya ng iskedyul ng ganito. Pagdating 
doon, may nakahanda na siyang 30, 40, na bubuuin na namin. Kung 
trentang pamilya ‘yan, e di kung ilang GP-magsasaka “yan, kung ilang 
GP-kababaihan. Kaya sa isang upuan, makakabuo ka ng ganoon ka- 
rami. Nakuha namin ‘yong tempo, nakakapagbuo na kami ng halos 
isang GP isang araw. Nagaabereyds kami ng minimum 30 GP sa loob 
ng isang buwan, basta isang buwang singkad ng masswork. ‘Yong 
bahaging Jelmon na ‘yon, sa halos buong dekada ‘90, ang nagdala ng 
sulo sa usapin ng kilusang masa, ng bilis, ng sigla. Hanggang naging 
libu-libo na uli ‘yong organisadong masa, duksong-duksong na uli 
‘yong mga baryo. Ilampung sangay ang naitayo namin, ilampung GP, 
ilampung milisya — daan-daan ang milisya. Tapos kaakibat niyan, 
‘yong plano sa mga kampanya sa rebolusyong agraryo. 

Ang isang pakikibaka noong una, doon sa isang asyenda, ay 
bawal magtanim kasi tataniman ng mahogany. O, di ang pinlano na- 
min, paano pakikilusin ang masa para ang mahogany ay mapatay, at 

nagtagumpay naman. Dahil ang mais ang staple food talaga ng masa 
doon, e. 

Tapos “yong isa pang laban, ‘yong upa sa lupa na sinisingil sa 
mais, 25% ng gross. Ang bilangan doon per puso ng mais. Kung isang 
daang puso, bentesingko ang sa may-ari, sitentay-singko ang matitira. 
Nagawang umabot ng 5% lang sa laban na “yun. 

Naging batayan din “yon sa mabilis na paglaki ng hukbo, mula 
1997-1998, pataas na “yan, hanggang 2001. Hanggang sa nakakapag- 
padala na kami sa ibang mga yunit sa loob ng larangan at kahit sa 
labas ng larangan, sa ibang prubinsya, hanggang sa iba pang rehiyon. 
Nakapagpadala kami sa Cagayan Valley, sa Cavite. 

Nagkaroon din ng ilang pag-aayos noong 1995 naman. Ipinatupad 


ang konsepto ng larangang gerilya na saklaw ng isang distrito, may la- ` 


king kumpanyang hukbo, may minimum na dalawa hanggang apat na 
platun. Kaya ang buong SQ-BP, nahati sa dalawang larangan. Hating 
kapatid ‘yon. Tig-singkwenta’y singko ang pwersa, hati sa lakas-pa- 
mutok, tig-isang generator. Nahati sa tinatawag na FSQ, Far South 
Quezon at saka Near South Quezon o “yong NSQ. Pagdating ng 1998 
ay ipinatupad na “yong provincialization sa buong Quezon. Sinaklaw 
ng First District “yong Real-Infanta-Nakar kasama ang Polilio Group 
of Islands. Tapos, “yong Second District na sumasaklaw ng Tiaong 
hanggang Sariaya, kasama na “yong lone city niya, “yong Lucena. 
Binubuo “yon bale ng apat na larangang gerilya, na may dalawang 
laking-kumpanya, isang pinalaking platun, at isang laking platun. 

Noong 1997, naging parte kami ng pagpapasigla ng mga taktikal 
na opensiba sa buong rehiyong Timog Katagalugan. “Yong erya namin, 
ilang TO din ang nailunsad noon—isang ambus na laking kumpanya, 
parsyal lang ang tagumpay pero tinamaan ang mismong pinuno ng ba- 
talyon ng 74th IB, June 2, 1996. Tapos “yong reyd sa Tabügon HQ ng 
PMG, mga isparu, 1997 “yon. Hanggang sa mag-provincialize, nai- 
tayo rin ang pamprubinsyang yunit gerilya, “yong PYG, na nanguna sa 
paglulunsad ng mga taktikal na opensiba sa buong prubinsya. 

Ang matingkad na labang naipanalo mula 1998 ay sa asyenda ni 
Juansan (Juanito Tan) sa San Francisco. Isa siya sa pinakamalaking 
panginoong maylupa sa Bondoc Peninsula na nagpapatupad ng pina- 
kamatinding pagsasamantala sa masa. Tersyo ang partehan sa niyu- 
gan, sariling gastos ng masa. Naipanalo na maging 60-40 na alis ang 
gastos sa tapas, kawit at saka hilada. Mula sa dating limampiso ang 
mura kaysa sa presyong bayan ng presyo ng bodega ni Juansan, ay 
naging presyong bayan. Kaya limang piso ang dagdag sa bawat kilo. 
Tapos mula sa dating 25% ang resikadang kinakaltas, naging 15% na 
lang, kaya 1096 ang naipagtagumpay ng masa. Mula sa dating pina- 
layas ang mga magsasaka ay naipabalik sa pwesto “yong ibang mga 
pinaalis. Tapos binuwag “yong pastuhan sa loob ng asyenda at pina- 
saka sa mga magsasaka ang pwesto sa loob ng asyenda. Kaya naging 
isang model na laban ‘yon sa halos buong prubinsya at “yon ang na- 
ging take-off din ng laban at paglakas sa iba pang mga asyenda sa 
hacienda belt sa buong dulong Bondoc Peninsula. Syempre, nag-react 
din ang kaaway, at maraming ginipit na masa, winanted na mga lider, 
pero “yong tagumpay na “yon ay hanggang ngayon napapakinabangan 
ng mga magsasaka. 

Ilampung libong ektarya na ang naipagtagumpay diyan simula 
nang dekada 80, nang sumulong tayo. Sa kalakhan ng SQ-BP ay nai- 
panalo na ang tersyong baliktad. Tapos, noong nagkaroon ng ilang 
paghina tayo bunga ng kapabayaan sa gawaing masa, nakabalik sa 50- 
50, pero hindi na sa tersyuhan. Kaya ang kalakhan ng 50-50 ngayon 
sa SQ-BP ay dinulot “yan ng tagumpay ng laban natin sa rebolusyong 
agraryo. 

May mga lupaing inabandona ng panginoong maylupa, tulad ng 
libu-libong ektarya ng mga Cojuangco, na inayos na sa balangkas ng 
programa sa rebolusyonaryong gabay sa reporma sa lupa, para ma- 

tiyak na tuloy-tuloy na mapakinabangan ng masang magsasaka at 
matiyak na patuloy na mapaglingkod sa rebolusyon at sa digma ang 
mga tagumpay ng rebolusyonaryong armadong pakikibaka at ng re- 
bolusyong agraryo. 

Kasabay noon, nagsulong uli ng mga panibagong laban. Isang 
naging matingkad ay sa Quezon, ‘yong noong 2000 na bumagsak 
ang presyo ng kopra sa halagang dalawampiso halos ang isang kilo. 
Dalawampiso, two-fifty ang inabot samantalang noong 1982 ay bu- 
magsak din *yan sa ganyan, e 1982 *yon, dalawampiso. E ngayon, 
2000, bumagsak ng dalawampiso! Halos wala nang nagkokopras na 
mga magsasaka kasi lugi lang din. Tinutubuan ang mga niyog. Kaya 
naglunsad ng pamprubinsyang pagkilos ang mga magniniyog sa 


buong Quezon, kampanya sa pagpapataas sa presyo ng kopra. Tapos, 


pagpawi sa iligal na kaltas sa resikada, tara, saka taktak. 

Hinarap natin ang Oplan Makabayan ng rehimen ni Erap. Sa ka- 
buuan, pasulong, mabilis, lalo na nang makuha na yong tempo ng 
pag-aayos ng base. Sa kabila ng pagsisikap ng kaaway na mapigil, 
tuluy-tuloy ang paglakas. May ilang pinsala rin ang dinanas natin. 
Pinakatampok na diyan “yong pagkakakubkob sa mga kasama na 
naglulunsad ng BKP sa Bgry. Landing, Tagkawayan noong Nob. 13, 
2008 kung saan ay napatay ang apat na nasa hukbo at apat na lokal. 
“Yong taga-lokal na mag-asawa, at “yong isang buntis na babae ay 
nahuli ng 16th IB na buhay at tinuluyan nilang patayin, kaya tina- 

tawag nating masaker na Tagkawayan 8. 

Pagdating ng 2001-2002, Oplan Bantay Laya Uno na ‘yon. “Yon 
na ang simula ng pokus ng rehimen sa Timog Katagalugan, dahil isa 
ito sa mayor na nagpakita ng pagsulong noong huling bahagi ng deka- 
da “90, kaya ginawang national priority concern ng rehimen ni Gloria 
Macapagal Arroyo sa pagwasak sa rebolusyonaryong kilusan. Sa 
Oplan Bantay Laya Uno, ang pinokosan ay ang hangganang Laguna- 
Quezon, Banahaw area. Syempre, kasabay din niyan ang SQBP. Ang 
dalawang distrito ng Quezon, hindi na nawalan ng dalawang Infantry 
Battalion na panagupa bukod pa ang mobile group ng PNP at ang mga 
CAFGU na pumokus sa pagwasak. Kinaharap diyan ang tuluy-tuloy 
na paglaban at pagbigo sa Oplan Bantay Laya Uno mula 2001 hang- 
gang 2005. 

Tumindi pang lalo “yan mula 2006 noong ideklara ang Oplan 
Bantay Laya Dos na inilagay na bilang first priority ng pagwasak ang 
larangan ng SQ-BP, “yong Far South Quezon lalung-laluna, at ang 
Near South Quezon, laluna dito sa may hangganang Quezon-Bicol. 
Dumanas tayo ng ilang mga pinsala. Ang pinakamatingkad na pinsala 
natin diyan ang pagkamartir ni Edilberto Escudero na kalihim ng Far 
South Quezon natin sa isang labanan na depensiba, kubkob sa Brgy. 
Punta, San Narciso, Quezon noong November 26, 2006. Bukod doon, 
ang serye ng labanan na pinakitunguhan mula sa Lopez, hanggang 
pumasok sa Far South Quezon, hanggang bahagi ng San Narciso, 
Mulanay, Catanauan. Disyembre 2007 ang kanyang taning na dapat ay 
wasak na pero napanatili nating nakatayo. Bagamat may mga pinsala 
at may ilang pag-atras, patuloy na napreserba natin ang sapat na lakas 
sa dalawang larangan para sumulong noong 2007, sa ilalim pa rin ng 
pamumuno ng komiteng rehiyon at ng komiteng prubinsya. 

Nagsimula noong 2010 “yong huling bigwas ng Oplan Bantay 
Laya Dos, talagang medyo mabigat din ang kinaharap ng mga ka- 
sama diyan, at tumindi sa mga serye ng mga kubkob at mga pinsala, 
paghuli, na naganap nang unang hati ng 2012, na halos muntik nang 
ikawasak ng buong SQ-BP. Kaya ipinagmamayabang na noon ng ka- 
away, lalo na ng Heneral na si Año, na nasa-closing curtain na raw ang 
rebolusyonaryong kilusan laluna ang hukbong bayan at ang Partido sa 
Quezon, laluna sa SQ-BP. 

Pinakamatitingkad na malalaking depensibang labanan natin 


b 


AGOSTO 2016 (Jóf 3 


diyan ‘yong nangyari sa San Narciso noong June 30, 2012, kung saan 
ay namartir ang labing-isang kasama, sa kauna-unahang pagkakata- 
on, na pinamunuan ni Arman Arbarillo, si Ka Jun, si Ka Cristy, si Ka Y 
Royale, si Ka Elmer, si Ka Robin, ‘yong anim pang kasama. ‘Yon ang 
katindihan. Mas nauna pa roon ‘yong depensiba, noong April 30 na 
ikinamartir nina Ka Sol o Pamela Jane Lapis at Ka Manilyn Carabot. 
Sa loob ng isang buwan ay may tatlong linggong may depensibang 
| may patay tayo. Kaya ‘yon ang medyo malungkot na sitwasyon ‘yan, 
na umabot naman sa talagang masinsin ang pakat ng kaaway, uma- 
bot sa apat na batalyon—tatlong batalyong impantri, isang batalyong 
special force, halos dalawa't kalahating batalyong CAFGU, bukod pa 
“yong isang batalyon ng mobile group na nakapwesto sa buong South 


Quezon-Bondoc Peninsula, bu- 
kod pa ang pwesto ng CMO 
Battalion ng 2nd ID. Talagang 
tinutukan para i-blitzkrieg na wa- 
sakin ang buong hukbo at Partido 
sa SQ-BP. 

Sa loob lang ng tatlong taon, 
meron tayong nasa sisentang 
pinsala, bente-kwatro ang martir 
na kasama, trentaydos na nada- 
kip, at apat ang sugatan. Ngayon 
lang nangyari sa kasaysayan ng 
Timog Katagalugan ang gano- 
on kalaking pinsala sa maiksing 
panahon at sa isang maliit na 
erya. Talagang ininda natin at 
naobliga tayong pansamantalang 
lisanin ang buong SQ-BP para 
Si Pamela Jane Lapis o Ka Sol habang makapagpreserba ng lakas, ma- 

nagbibigay ng pag-aaral ka alin Seat larangan 
pagpahinga sa g larangan. 
Mula doon ay muling nagpalakas 


para sa pagbalik. 

Dahil ang baseng masa na naitatag at naipundar natin ay nakaba- 
tay sa tagumpay ng rebolusyong agraryo, tagumpay sa pulitika, eko- 
nomya at kultura na inabot na ng mamamayan ng SQ-BP ay nagpa- 

tuloy sa paglaban. Kahit walang hukbo, nadala nila sa lansangan ng 
Metro Manila ang paglantad sa pangil ng Oplan Bayanihan. Naitatag 
at naikampanya ang Save Bondoc Peninsula Movement. Kahit naka- 
ranas ng mga pinsala ang hukbo, sa mamamayan mismo, -naging pan- 
dayang apoy ng masa ang sitwasyong iyon para higit silang tumatag 
at higit na maging matapang sa paglaban sa kaaway. Kaya.sa pagbalik 
ng yunit ng hukbo sa SQ-BP, naghuhumiyaw ang kanilang sigaw ng 
pangangailangan ng hukbo, armadong pakikibaka at sila mismo ay 
nagsipagsampahan. 

Dahil wala naman tayong malalaking pampulitikang pagkakama- 
li, maayos “yong kilusang masa. May mga ilang umalis lang, pero 
halos kalakhan ay nandiyan. Pagdating ng 2014, ganap na muling na- 
kapwesto ang mga yunit ng hukbo sa mainland ng South Quezon 
Bondoc Peninsula. Hanggang ngayon. “Yon ang masayang kwento na 
pwede nating masabi. 

Resikada - ang moisture content o tubig sa kopra na kinakaltas ng 
negosyante dahil daw kikipis o gagaan ang kopra matapos ang isang tak- 
dang panahon, umaabot ng 2596-3096 ng timbang. 


Tara - ang kinakaltas na dalawang kilo para sa bigat raw ng mismong 
sakong pinaglagyan ng kopra 


Taktak- dalawang piso bawat sako na ibinabayad ng magkokopra para 
sa mga tauhan ng negosyante na nagbubuhat ng sako para ilagay sa 
timbangan. 


unay, 


Nagpapatuloy ang kasaysayan ng 
pakikibaka sa Timog Katagalugan. 
Marami pang mga kadre at mandirigma 
ang makapagbabahagi ng kanilang 
mga kwento at karanasan, marami pang 
kahirapan at kabiguan ang haharapin 
dahil sa tindi ng pagbabantay ng 
kaaway sa kanilang tarangkahan. 
Ngunit mas maraming tagumpay ang 
makakamit at naghihintay sa pagkatok 
dito ng rebolusyunaryong pwersa. 

ANG MAKABULUHANG 

PAPEL NG GAWAING 
PROPAGANDA AT KULTURA SA 
REBOLUSYONARYONG PAKIKIBAKA 


ng Armas-TK 

M rebolusyonaryong tungkulin ang pagsusulong 
ng gawain sa larangan ng propaganda at kultura bilang 
bahagi ng kabuuang pagsisikap na isulong ang digmang bayan 
mula estratehikong depensiba tungong estratehikong pagkapa- 
tas. Mahalaga rin ito sa pagmumulat, pag-oorganisa at pag- 
papakilos sa malawak na hanay ng mamamayan sa landas ng 
rebolusyon. 

Naging makabuluhang bahagi ng paglulubos ng mga tagumpay 
ng Ikalawang Dakilang Kilusang Pagwawasto ang pagsusulong ng 
gawaing propaganda at kultura sa rehiyon. Pinakamasisigla ang mga 
taong 1996 hanggang 2005. Naging malaganap at masaklaw ang 
gawaing propaganda at kultura sa rehiyon—mula sa mga nakasulat 
na propaganda, mga rebolusyonaryong awitin hanggang sa mga pe- 
likula at ang paggamit ng iba’t ibang daluyan: brodkas, pelikula at 
tanghalan. 

Regular na inilathala ang KALATAS, ang rebolusyonaryong 
pahayagang pangmasa sa rehiyon. Ito ang naging daluyan ng mga 
pagsusuri, panawagan at paninindigan ng Partido sa maiinit na usa- 
ping kinakaharap ng mamamayan sa Timog Katagalugan. Taun- 
taon ding inilalabas ang DAGITAB, ang rebolusyonaryong latha- 
laing pampanitikan ng Artista at Manunulat ng Sambayanan-TK 
(ARMAS-TK). Naglalaman ito ng mga likhang tula, sanaysay, mai- 
ikling kwento, dula, awit at mga dibuho ng mga Pulang mandirigma 
ng Bagong Hukbong Bayan, mga kasapi ng mga rebolusyonaryong 
organisasyong masa at ng pambansa-demokratikong kilusan. 

Sa mga panahon ding ito inilabas ang dalawang album ng mga 
rebolusyonaryong awitin, ang Dakilang Hamon at Alab ng Digmang 
Bayan. Inilabas sa pakikipagtulungan sa katabing rehiyon ang Martsa 
kan Bicolandia. Breyktru din ang pag-ere ng Radyo Pakikibaka, 
ang rebolusyonaryong himpilang panghimpapawid sa rehiyon na 
pinangunahan ni Kasamang Gregorio “Ka Roger” Rosal. Magiliw 
itong inantabayanan ng mamamayan sa 100.7 FM tuwing Linggo. 

Sa larangan naman ng multimedia, iniluwal ng masiglang kilu- 

sang masa sa kalunsuran ang magka- 
kasunod na mga bidyo ng mga pa- 
kikibang bayan tulad ng Oust Erap 
at Red Saga. Ipinakita naman ang 
marahas na kamay ng rehimeng US- 
Arroyo at ng mersenaryong militar 
sa Alingawngaw ng mga Punglo. 
Binigyang mukha ang buhay at 
pakikibaka ng mga dakilang mar- 
tir sa mga bidyong Armando 
Teng, at Eden at Eddie. Naglabas 
din ng instructional video ng 
Maikling Kurso 
sa Lipunan at 
Rebolusyong 
Pilipino na ma- 
bisang paraan 
sa pagtuturo ng 
paksa at naka- 
paglunsad ng 
mga palihan sa 
malikhaing pag- 
sulat at pagguhit, gayundin ang 
paglikha ng shadow play at bidyo 
hindi lang sa kalunsuran kundi ma- 
ging sa loob ng mga sonang gerilya. 

Naging mainit sa mata ng ka- 
away ang ipinamalas na pagsulong 
ng rebolusyonaryong kilusan sa 
rehiyon. Bunsod nito, inilagay ang 
TK sa pambansang prayoridad ng 
mga Oplan na ipinatupad ng mga 
nagdaang rehimen. Ang mga re- 
bolusyonaryo sa kalunsuran ang 
sumapo sa lupit at pasistang teror 
sa anyo ng mga ekstrahudisyal na 
pagpaslang at pagdukot sa mga li- 
der at aktibista ng kilusang masa. 


Binuhusan din ng libu-libong 
mersenaryong tropa ang mga lara- 
ngang gerilya sa kanayunan at mga 
komunidad ng mga magsasaka. 

Ang pasistang atake ng kaaway 
ay nagdulot ng dislokasyon sa ma- 
kinarya sa propaganda at kultura 
sa rehiyon. Sa gitna ng pagganap 
ng mga kasama sa pangrehiyong 
istap sa propaganda at kultura, tat- 
lo sa mga haligi nito ay napaslang 
sa labanan. Aktibo silang naki- 
baka kasama ng 
mga Pulang man- 
dirigma ng BHB at 
/ mamamayan sa ka- 
nayunan. Ibinunga 
nito ang pansaman- 
talang — pagkatigil 
ng regular na pag- 
lalabas ng Kalatas 
at Dagitab, at ng 
mga nasimulang proyekto sa pag- 
papalaganap ng mga rebolusyo- 
naryong awitin at likhang sining. 
Gayunman, ipinamalas ng mga 
rebolusyonaryo at progresibo ang 
pambihirang tibay sa pakikipag- 
pukpukan sa pasistang kaaway. 
Tuluy-tuloy na pinagsumikapan 
ng mga rebolusyonaryong pwersa 
ang pagpapasikad ng mga gawain 
sa propaganda at kultura. Ang na- 
likhang pugwang ay pinunan ng 
iba't ibang anyo ng propaganda 
na nakadikit sa mga kampanyang 
masa. 

Sa pamumuno ng panrehiyong 

sentro ng Partido, itinulak ang pagsisistematisa at muling pagpapa- 
sigla ng gawaing propaganda at kultura sa rehiyon. Bunsod nito, mu- 
ling umingay ang pamamahayag sa publiko ng mga rebolusyonaryong 
organisasyon tulad ng National Democratic Front-Southern Tagalog 
(NDF-ST) at mga kaalyadong organisasyon nito tulad ng Makabayang 
Kilusan ng Bagong Kababaihan (MAKIBAKA), Kabataang 
Makabayan (KM), Pambansang Katipunan ng Magbubukid (PKM), 
Revolutionary Council of Trade Union (RCTU), Artista at Manunulat 
ng Sambayanan (ARMAS-TK) at Christians for National Liberation 
(CNL-ST). Sumabay din ang pamamahayag ng mga tagapagsalita ng 
mga lokal na kumand ng Bagong Hukbong Bayan na nagtatanghal sa 
mga tagumpay ng armadong pakikibaka sa kanayunan. 

Muling sumigla ang paglulunsad ng mga palihan hanggang sa 
loob ng mga sonang gerilya. Taong 2013 ay matagumpay na nakapag- 
lunsad ng pagsasanay sa paggawa ng bidyo at pagguhit na dinaluhan 
ng mga Pulang mandirigma mula sa iba't ibang subregional military 
area. 

Bahagi rin ng araw-araw na pampulitikang gawain sa mga lara- 
ngan ang paglulunsad ng balitaan na tinaguriang Radyo Pakikibaka. 
Sa pangunguna ng Seksyon sa Pulitika ng BHB, araw-araw na nanga- 
ngalap ng maiinit na balita sa ekonomya, pulitika, militar, ibayong 
dagat, lokal at iba pa na nilalapatan ng kaukulang mga pagsusuri. 
Ang programa ay tipong live broadcasting kung saan may anchors 
na nagbabasa ng balita, reporter na tinaguriang Ronda Gerilya at ang 
Tinig ng Rebolusyon (TNR) kung saan pinalalalim ang pagsusuri sa 
mga tampok na balita at kaganapan na siyang magsusuma sa balitaan. 
Ang TNR ay pagpupugay din sa kauna-unahang brodkaster ng Radyo 
Pakikibaka na si Ka Roger. 

Sa karamihan ng mga larangang gerilya sa rehiyon, inilulunsad 
mula Lunes hanggang Biyernes ang regular na edisyon ng Radyo 
Pakikibaka. Ang araw ng Sabado ay nakalaan sa ispesyal na edisyon 
na kinatatampukan ng pagsusuma sa mga balita sa nakalipas na ling- 
go o di kaya ang pagtalakay sa mga nilalaman ng Ang Bayan, Kalatas 
at ng rebolusyonaryong pahayagang pangmasa sa lokal. Espesyal na 
programa naman ng mga rebolusyonaryong awitin, tula at dula ang 
itinatanghal tuwing Linggo. Maliban pa rito, regular na inilulunsad 
ang mga kapihan at mga pangkulturang programa sa tuwing may mga 
ispesyal na okasyon. 

Ang masiglang gawain sa rebolusyonaryong propaganda at kultu- 
ra ay nakahihikayat sa pagsigla ng progresibo at makabayang kultura 
sa hayag na kilusang masa. Masigla rin ang iba't ibang tipo ng mga 
aktibidad tulad ng art exhibits, factsheet, benefit gigs na nagtatam- 
pok sa mga isyu ng kahirapan, pambubusabos, paglabag sa karapa- 
tang pantao at kawalan ng serbisyo. Sa pamamagitan ng mga ito, 
nagkakaroon ng daluyan ang malikhaing sining ng iba't ibang mga 
artista at naigigiya ang kanilang obra sa paglalarawan ng tunay na 
buhay at pakikibaka ng masa. Inilulunsad ng kilusang masa ang mga 
regular na photo exhibit na tinagurigang LIGALIG. Ang FACTSHEET 
art exhibit naman ay mga obrang hango sa mga factsheets ng mga 
human rights violations na isinasagawa taun-taon tuwing Disyembre 
10. Maging ang mga bilanggong pulitikal ay nakapagbahagi ng ka- 
nilang mga likha sa OBRA MULA SA KARSEL. Inilunsad ang mga 
nasabing exhibit sa mga pormal na galleries sa mga mall, sa mga 
eskwelahan at simbahan at maging sa lansangan kasabay ng mga pam- 
pulitikang pagkilos ng mamamayan. Ipinakita ng mga larawan at mga 
likhang sining ang kalunus-lunos na kalagayan ng mga manggagawa, 
magsasaka, kababaihan, kabataan at iba pang aping sektor ng lipunang 
Pilipino. Itinampok din ang paggamit ng wheatpaste art na nagpaki- 
ta ng mga imahe ng armadong pakikibaka sa mga pader sa kalunsuran. 
Katuwang ng mga ito ang regular na mga mobile propaganda teams 
(MPT) at propaganda-agitation and organizing teams (PAOT) na 
sumusuyod sa mga komunidad. 

Masigla ring inilunsad sa mga kalunsuran at kabayanan ng rehiyon 
at maging sa Kamaynilaan ang mga raling iglap ng mga rebolusyo- 
naryong organisasyong masa tuwing anibersaryo ng Partido, Hukbo at 
NDFP, at ang mga martsa-parangal para sa mga martir ng rebolusyon. 
Hayagang ipinaparada ng mga mamamayan sa malikhaing paraan ang 
mga bandila ng Partido, BHB, NDFP at ng mga rebolusyonaryong 
organisasyong masang kanilang kinakatawan, at mga istrimer o mural 
na nananawagan ng pagsapi sa hukbong bayan at ibayo pang pagpa- 
paigting sa digmang bayan. Isa nang tradisyon ang paglulunsad ng 
mga hayagang parangal at pagpupugay sa mga martir at bayani ng 
rebolusyon. 

Para sa mga rehiyong kanugnog ng Kamaynilaan tulad ng Timog 
Katagalugan, may mahalagang lugar ang pakikipagpukpukan sa laba- 
nan sa pulitika at ekonomya para yanigin ang kaaway sa kanyang sen- 

tro habang nagpapalakas pa lamang ang armadong pwersa sa ka- 
nayunan. Isang papalaking hamon sa mga rebolusyonaryo ang higit 
pang pagpapasigla ng gawaing propaganda at kultura, at pagpapaun- 
lad ng iba't ibang mga tipo nito para makapag-ambag sa pagsusu- 
long ng armadong rebolusyon sa kabuuan. Sa huli, tunay na masu- 
sukat lamang ang epektibidad ng gawaing propaganda at kultura sa 
pagdaluyong ng bilang ng masang namulat, naorganisa, napasapi sa 
Partido, napasampa sa hukbong bayan at napakilos sa landas ng re- 
bolusyon. 

PASASALAMAT 


Nagpapasalamat ang Patnugutan ng ULOS sa lahat ng 
kasamang nag-ambag ng obra at tumulong sa pagbubuo ng 
isyung ito. Salamat kay Ka Art sa pagtulong sa panayam, at 
sa mga mandirigma ng Bagong Hukbong Bayan, Melito Glor 
Command, na nagbigay ng panahon para maibahagi ang naka- 
pupukaw nilang mga karanasan; at sa publikasyong Dagitab, 
Kalatas at Himig ng Himagsikan ng Southern Tagalog at 
Alab ng Bikol na pinagkunan ng ilang mga likhang sining na 
ginamit sa isyung ito. 

